

**2021**

**Анализ на състоянието на околната среда**

**Април 2021 г.**

**СЪДЪРЖАНИЕ**

[Въведение 10](#_Toc73344741)

[I. Национален и международен контекст, в който се разработва стратегията 10](#_Toc73344742)

[1. Глобални тенденции и основни приоритети 10](#_Toc73344743)

[2. Нормативна база – основание за разработване 17](#_Toc73344744)

[3. Роля на Националната стратегия за околна среда и Плана за действие 17](#_Toc73344745)

[II. Анализ на състоянието на околната среда 18](#_Toc73344746)

[1. Превръщане на България в ефективна от гледна точка на използването на ресурсите, екологосъобразна и конкурентоспособна нисковъглеродна кръгова икономика 21](#_Toc73344747)

[1.1. Управление на отпадъците и материални ресурси 21](#_Toc73344748)

[1.2. Изменение на климата 29](#_Toc73344749)

[2. Опазване, съхранение и увеличаване на природния капитал 39](#_Toc73344750)

[2.1. Природа и биологично разнообразие 39](#_Toc73344751)

[2.2. Гори 48](#_Toc73344752)

[2.3. Земеползване и състояние на почвите, гори 58](#_Toc73344753)

[3. Гарантиране на здравето и качеството на живота на гражданите 66](#_Toc73344754)

[3.1. Емисии на вредни вещества и качество на атмосферния въздух 66](#_Toc73344755)

[3.2. Управление на водните ресурси и качество на водите 74](#_Toc73344756)

[3.3. Радиационни характеристики на околната среда 84](#_Toc73344757)

[3.4. Шумово замърсяване 88](#_Toc73344758)

[4.5. Химикали и рискове от промишлени аварии 95](#_Toc73344759)

[5. Сектори, които оказват влияние върху компонентите на околната среда 97](#_Toc73344760)

[6. Основни изводи от ДНСВО анализа 103](#_Toc73344761)

[4. Анализ на управлението 104](#_Toc73344762)

[Рамка на политиките по ОС в България 104](#_Toc73344763)

[Управление на дейностите по изменение на климата 105](#_Toc73344764)

[**Превръщане на България в ефективна от гледна точка на използването на ресурсите, екологосъобразна и конкурентоспособна нисковъглеродна кръгова икономика** 105](file:///\\192.168.79.11\contracts\Implementation\MOEW-Strategy\Анализ%20в.%203\Анализ_проект_v3_revised.docx#_Toc73344765)

[**Опазване, съхранение и увеличаване на природния капитал** 105](file:///\\192.168.79.11\contracts\Implementation\MOEW-Strategy\Анализ%20в.%203\Анализ_проект_v3_revised.docx#_Toc73344766)

[**Гарантиране на здравето и качеството на живот на гражданите** 106](file:///\\192.168.79.11\contracts\Implementation\MOEW-Strategy\Анализ%20в.%203\Анализ_проект_v3_revised.docx#_Toc73344767)

[**Политика в областта на Националната система за мониторинг на околната среда и информационна обезпеченост** 106](file:///\\192.168.79.11\contracts\Implementation\MOEW-Strategy\Анализ%20в.%203\Анализ_проект_v3_revised.docx#_Toc73344768)

[**Информация, участие на обществеността, достъп до правосъдие и спазване на нормативните изисквания** 107](file:///\\192.168.79.11\contracts\Implementation\MOEW-Strategy\Анализ%20в.%203\Анализ_проект_v3_revised.docx#_Toc73344769)

[Преглед на целите и политиките за околна среда 108](#_Toc73344770)

[Анализ на силните и слабите страни на управлението на политиките за околна среда 123](#_Toc73344771)

[Приложения: 128](#_Toc73344772)

[Приложение 1. Национална и международна номративна рамка 128](#_Toc73344773)

[Приложение 2. Анализ на управлението 128](#_Toc73344774)

[Приложение 3. Анализ на необходимостта и възможностите за нормативни изменения 128](#_Toc73344775)

**СПИСЪК НА ФИГУРИТЕ**

[*Фигура 1. Графичен модел на Аналитичната рамката ДНСВО 19*](#_Toc73344050)

[*Фигура 2: Йерархия на нетоксичността — нова йерархия в управлението на химикалите 96*](#_Toc73344051)

**СПИСЪК НА СЪКРАЩЕНИЯТА**

|  |  |
| --- | --- |
| АЕЦ | Атомна електрическа централа |
| АИС | Автоматични измервателни станции |
| АОП | Агенция за обществени поръчки |
| АПСК | Агенция за приватизация и следприватизационен контрол |
| АУАН | Акт за установяване на административно нарушение |
| АЯР | Агенция за ядрено регулиране |
| БАН | Българска академия на науките |
| БВП | Брутен вътрешен продукт |
| БВП | Баташки водносилов път |
| БДС | Брутна добавена стойност |
| БДЧР | Басейнова дирекция „Черноморски район“ |
| БПК | Биохимична потребност от кислород |
| БрБО | Брой биоразградими отпадъци |
| БУЛПРОФОР | Професионална браншова организация на лесовъдите на частна практика и на горските предприемачи в България |
| БФП | Безвъзмездна финансова помощ |
| ВЕЕС | Висш експертен екологичен съвет |
| ВЕЦ | Водноелектрическа централа |
| ВИ | Водни източници |
| ВиК | Водоснабдяване и канализация |
| ГД „ГВА“ | Главна дирекция "Гражданска въздухоплавателна администрация" |
| ГМО | Генетично модифицирани организми |
| ГПСОВ | Градска пречиствателна станция за отпадъчни води |
| ДБ | Доклад за безопасност |
| ДВ | Държавен вестник |
| ДГС | Държавно горско стопанство |
| ДЗЕУ | Добри земеделски и екологични условия |
| ДКЕВР | Държавна комисия за енергийно и водно регулиране |
| ДЛС | Държавно ловно стопанство |
| ДМА | Дълготрайни материални активи |
| ДН | Директива за наводненията |
| ДНП | Дирекция на Национален парк |
| ДНСВО | Движещи сили-Натиск-Състояние- Въздействие-Отговор |
| ДППГА | Доклади за политика по предотвратяване на големи аварии |
| ДРБУ | Дунавски район за басейново управление |
| ДСМОС | Дефиниция за добро състояние на морската околна среда |
| ДФЕС | Договор за функционирането на Европейския съюз |
| ЕАОС | Европейска агенция за околна среда |
| ЕИ | Експлоатационен индекс |
| ЕЕО | Електрическо и електронно оборудване |
| ЕЕС | Експертен екологичен съвет |
| ЕЕБ | Европейска енергийна борса |
| ЕК | Европейска комисия |
| ЕС | Европейски съюз |
| ЕСНА | Европейска агенция по химикали |
| ЕСТЕ | Европейска схема за търговия с емисии |
| ЕСИФ | Европейски структурни и инвестиционни фондове |
| ЕсУ | Екосистемна услуга |
| ЗБР | Западно-беломорски район |
| ЗБР | Закон за биологичното разнообразие |
| ЗЕВИ | Закон за енергията от възобновяеми източници |
| ЗЗВВХВС | Закон за защита от вредното въздействие на химичните вещества и смеси |
| ЗЗШОС | Закон за защита от шума в околната среда |
| ЗИД | Закон за изменение и допълнение |
| ЗООС | Закон за опазване на околната среда |
| ЗОПОЕЩ | Закон за отговорността за предотвратяване и отстраняване на екологични щети |
| ЗПЗГС | Земеползване, промяна в земеползването и горско стопанство |
| ЗУО | Закон за управление на отпадъците |
| ЗЧАВ | Закон за чистотата на атмосферния въздух |
| ИААА | Изпълнителна агенция „Автомобилна администрация“ |
| ИА БСА | Изпълнителна агенция „Българска служба за акредитация“ |
| ИАГ | Изпълнителна агенция по горите |
| ИАЖА | Изпълнителна агенция „Железопътна администрация“ |
| ИАМА | Изпълнителна агенция „Морска администрация“ |
| ИАОС | Изпълнителна агенция по околна среда |
| ИАППРД | Изпълнителна агенция „Проучване и поддържане на р. Дунав“ |
| ИБР | Източнобеломорски район за басейново управление |
| ИЗП | Използвана земеделска площ |
| ИКЕ на ООН | Икономическа комисия за Европа на Организацията на обединените нации |
| ИКИТ | Институт за космически изследвания и технологии |
| ИМП | Интегрирана морска политика |
| ИНПЕК | Интегриран план в областта на енергетиката и климата |
| ИО | Информационно обслужване |
| ИУГ | Излезли от употреба гуми |
| ИУЕЕО | Излязло от употреба електрическо и електронно оборудване |
| ИУКЗ | Интегрирано управление на крайбрежните зони |
| ИУМПС | Излезли от употреба моторни превозни средства |
| КАВ | Качество на атмосферния въздух |
| КН | Критично натоварване |
| КОРИНЕ | Координация на информация за околната среда |
| КПКЗ | Комплексно предотвратяване и контрол на замърсяването |
| КР | Комплексни разрешителни |
| КРБ | Конституция на Република България |
| КТЗВДР | Конвенция за трансгранично замърсяване на въздуха на далечни разстояния |
| ЛОС | Летливи органични съединения |
| ЛПСОВ | Локална пречиствателна станция за битови отпадъчни води |
| МБТ | Механично биологично третиране |
| МВЕЦ | Малка (Мини) водно електрическа централа |
| MВнР | Министерство на външните работи |
| МВР | Министерство на вътрешните работи |
| МГП | Мъртва горска постилка |
| МДК | Минно-добивен комбинат |
| МЕ | Министерство на енергетиката |
| МЗ | Министерство на здравеопазването |
| МЗХГ | Министерство на земеделието, храните и горите |
| МИ | Министерство на икономиката |
| МКОРД | Международна комисия за опазване на река Дунав |
| МОН | Министерство на образованието и науката |
| МОСВ | Министерство на околната среда и водите |
| МПС | Моторни превозни средства |
| МРРБ | Министерство на регионалното развитие и благоустройство |
| МС | Министерски съвет |
| МТ | Министерство на туризма |
| МТИТС | Министерство на транспорта, информационните технологии и съобщенията |
| МТСП | Министерство на труда и социалната политика |
| МФ | Министерство на финансите |
| НАП | Национална агенция за приходите |
| НАСНКРГФ | Национална автоматизирана система за непрекъснат контрол на радиационния гама-фон |
| НДЕФ | Национален доверителен екофонд |
| НДИПГ | Национален доклад за инвентаризация на парникови газове |
| НЕМ | Национална екологична мрежа |
| НИМХ | Национален институт по метеорология и хидрология |
| НМЛОС | Неметанови летливи органични съединения |
| НПДЕЕ | Национален план за действие по енергийна ефективност |
| НПР | Национална програма за развитие |
| НРБ | Народна република България |
| НРТКЕПГ | Национален регистър за търговия с квоти за емисии на парникови газове |
| НСЗИ | Национална схема за зелени инвестиции |
| НСИ | Национален статистически институт |
| НСМБР | Национална система за мониторинг на биологичното разнообразие |
| НСМОС | Национална система за мониторинг на околната среда |
| НСМП | Национална система за мониторинг на почвите |
| НСОС | Национална стратегия за околна среда |
| НСОСПД | Национална стратегия за околна среда и План за действие |
| НССЗ | Национална служба по съвети в земеделието |
| НСУРВС | Национална стратегия за управление и развитие на водния сектор |
| НУБА | Негодни за употреба батерии и акумулатори |
| НЦРРЗ | Национален център по радиобиология и радиационна защита |
| НЦООЗ | Национален център по опазване на общественото здраве |
| ОВОС | Оценка на въздействието върху околната среда |
| ООН | Организация на Обединените нации |
| ООСКП | Опазване на околната среда и климатични промени |
| ОПОС | Оперативна програма "Околна среда" |
| ОСПАР | Конвенция за защита на морската среда на Североизточния Атлантически океан |
| ОСП | Обща селскостопанска политика |
| ОСР | Отпадъци от строителство и разрушаване |
| ОС | Околна среда |
| ОЯГ | Отработено ядрено гориво |
| ПАВ | Полициклични ароматни въглеводороди |
| ПБВ | Питейно-битово водоснабдяване |
| ПВТ | Подземно водно тяло |
| ПГ | Парникови газове |
| ПДОС | Програма за действие за околната среда |
| ПИПООС | Преглед на изпълнението на политиките на ЕС в областта на околната среда |
| ПК | Протокол от Киото |
| ПМС | Постановление на Министерски съвет |
| ПОРН | Предварителни оценки на риска от наводнения |
| ПП | Пробни площи |
| ППП | Постоянни пробни площи |
| ПРЗ | Препарати за растителна защита |
| ПС | Природозащитно състояние |
| ПСВРП | Предприятие/съоръжение с висок рисков потенциал |
| ПСНРП | Предприятие/съоръжение с нисък рисков потенциал |
| ПУДООС | Предприятие за управление на дейностите по опазване на околната среда |
| ПУРБ | План за управление на речните басейни |
| ПХБ | Полихлорирани бифенили |
| ПХРАО | Постоянно хранилище за радиоактивни отпадъци |
| РДВ | Рамкова директива за водите |
| РДМС | Рамкова директива за морска стратегия |
| РЗИ | Регионална здравна инспекция |
| РЗПРН | Райони със значителен потенциален риск от наводнения |
| РИОСВ | Регионална инспекция по околната среда и водите |
| РМС | Решение на Министерския съвет |
| РКООНИК | Рамкова конвенция на ООН по изменение на климата |
| РОУКАВ | Район за оценка и управление на качеството на атмосферния въздух |
| РПИП | Регионални прединвестиционни проучвания |
| РСУО | Регионално сдружение за управление на отпадъците |
| СГН | Средногодишна норма |
| СДН | Средноденонощна норма |
| СДНЕ | Схема за доброволно намаление на емисии |
| СЗО | Световна здравна организация |
| СК | Стандарт за качество |
| СКОС | Стандарти за качество на околната среда |
| СКШ | Стратегически карти за шум |
| СО | Строителни отпадъци |
| СОЗ | Санитарно-охранителна зона |
| СМР | Строително монтажни работи |
| СТЕ | Схема на ЕС за търговия с емисии |
| СЧН | Средночасова норма |
| СИР | Североизточен регион |
| СЗР | Северозападен регион |
| СЦР | Северен централен регион |
| ТЕЦ | Топлоелектрическа централа |
| УК | Уведомление за класификация |
| УОЗ | Устойчиви органични замърсители |
| ФП/ЕИП | Финансов механизъм на Европейското икономическо пространство |
| ФПЧ | Фини прахови частици |
| ХПК | Химична потребност от кислород |
| ЦУР | Цели за устойчиво развитие |
| ЧРБУ | Черноморски район за басейново управление |
| EcoAP | План за действие за екологични иновации |
| EMAS | Схема за управление по околна среда и одитиране |
| PAH | Полиароматни въглеводороди |

# Въведение

# Национален и международен контекст, в който се разработва стратегията

## Глобални тенденции и основни приоритети

През 2015 г. световните лидери приемат Дневен ред 2030 за устойчиво развитие, съдържащ 17 цели за устойчиво развитие. Универсален по своя характер, Дневният ред адресира всички държави, без значение на тяхното ниво на развитие, но като се отчитат специфичните за всяка от страните условия и капацитет.

Определянето на целите за устойчиво развитие (ЦУР) стъпва върху опита на Целите на хилядолетието, като инициатива, която успява да мобилизира значителен потенциал за противодействие на бедността в глобален мащаб. Дневният ред за устойчиво развитие обхваща цялостно въпросите за премахването на бедността, както и икономическото, социалното и екологичното измерение на устойчивото развитие.

ЕС има основна роля[[1]](#footnote-1) за оформяне на глобалната Програма до 2030 г., която е в пълно съответствие с визията на Европа и се превръща в световна концепция относно глобалното устойчиво развитие. Програмата до 2030 г. представлява ангажимент за изкореняване на бедността и постигане на устойчиво развитие до 2030 г. в световен мащаб, като се гарантира, че никой не е забравен. 17-те ЦУР и свързаните с тях 169 задачи са глобални по своето естество, общоприложими и взаимосвързани. Всички държави, развити и развиващи се, носят споделена отговорност за постигането на ЦУР. Програмата до 2030 г. интегрира по балансиран начин трите измерения на устойчивото развитие — икономическо, социално и екологично — и отразява за първи път международен консенсус, че мирът, сигурността, справедливостта за всички и социалното приобщаване не трябва да са само отделни цели, а да се подсилват взаимно.

През ноември 2016 г. Европейската комисия представи своя стратегически подход към изпълнението на Програмата до 2030 г., включваща целите за устойчиво развитие. Основни действия за изпълнението на Програмата до 2030 г.: включване на ЦУР в политиките и инициативите на ЕС във всички области и разглеждане на устойчивото развитие като важен ръководен принцип за всички политики на общността; осигуряване на редовно докладване за напредъка на ЕС, считано от 2017 г.; координиране на изпълнението на Програмата до 2030 г. с правителствата на страните от ЕС, Европейския парламент, други европейски институции, международни организации, организации на гражданското общество, граждани и други заинтересовани страни; създаване на многостранна платформа на високо равнище в подкрепа на обмена на добри практики по отношение на изпълнението в различните сектори на национално и европейско равнище и изграждане на по-дългосрочна визия с перспективи за периода след 2020 г.

През декември 2019 г. Европейската комисията приема Европейския зелен пакт[[2]](#footnote-2) — амбициозна програма, с която Европа да се превърне до 2050 г. в първия неутрален по отношение на климата континент и да се опази, съхрани и увеличи природният капитал на ЕС, както и да се защитят здравето и благоденствието на гражданите от свързани с околната среда рискове и въздействия. Тази програма се основава на модел на растеж с възстановяване, чрез който на планетата се връща обратно повече, отколкото се взема. Тя очертава приоритетите в областта на околната среда за следващите години и подчертава амбицията на Съюза да преобразува икономиката си за устойчиво бъдеще, като никой да не бъде изоставен. За реализиране на тези цели програмата съдържа набор от дълбоко преобразуващи политики и призовава Съюза да засили своята водеща роля на световната сцена по въпросите на климата и околната среда.

Европейският зелен пакт предоставя план за действие[[3]](#footnote-3) за повишаване на ефективното използване на ресурсите чрез преминаване към чиста, кръгова икономика, възстановяване на биологичното разнообразие и намаляване на замърсяването. В плана са посочени необходимите инвестиции и наличните финансови инструменти за гарантиране на справедлив и приобщаващ преход.

Подчертава се необходимостта от действия във всички сектори на икономиката, като например: инвестиране в екологосъобразни технологии; подкрепа на иновациите в промишлеността; въвеждане на по-чисти, по-евтини и по-здравословни форми на частен и обществен транспорт; декарбонизация на енергийния сектор; подобряване на енергийната ефективност на сградите и работа с международни партньори за подобряване на екологичните стандарти в световен мащаб.

Планът предвижда финансова подкрепа и техническа помощ в подкрепа на най-силно засегнатите от прехода към екологосъобразна икономика чрез механизма за справедлив преход[[4]](#footnote-4). Той ще помогне за мобилизирането на най-малко 100 млрд. евро за периода 2021-2027 г. в най-засегнатите региони.

След широкия дебат по съобщението „Чиста планета за всички“[[5]](#footnote-5) през март 2020 г., ЕС представи своята дългосрочна стратегия, с която се ангажира до 2050 г. да се превърне в неутрална по отношение на климата икономика. Комисията предложи тази цел да бъде заложена в законодателството на ЕС в областта на климата[[6]](#footnote-6). Освен това Европейската комисия прие и редица нови стратегически инициативи, по-специално нов план за действие относно кръговата икономика за чиста и конкурентоспособна Европа[[7]](#footnote-7), стратегия за биологичното разнообразие за 2030 г.[[8]](#footnote-8), План за действие за кръгова икономика[[9]](#footnote-9), с акцент върху устойчивото използване на ресурсите, Стратегия „От фермата до трапезата“[[10]](#footnote-10) за повишаване устойчивостта на продоволствените системи.

Други инициативи са приемане на стратегиите на ЕС за интеграция на енергийната система и за използване на водорода[[11]](#footnote-11), за да се проправи пътят към изцяло декарбонизиран, по-ефективен и взаимносвързан енергиен сектор. Двете стратегии представят нова програма за инвестиции в чистата енергия в съответствие с пакета за възстановяване от следващо поколение (Next Generation EU) на Комисията и Европейския зелен пакт. Планираните инвестиции имат потенциала да стимулират икономическото възстановяване от кризата, предизвикана от коронавируса. Те разкриват работни места в Европа и затвърждават водещите позиции и конкурентоспособността ни в стратегически отрасли, които са от решаващо значение за устойчивостта на Европа.

Рамката на европейската политика в областта на околната среда във все по-голяма степен се определя от амбициозни дългосрочни визии и цели. Всеобщата визия за околната среда и обществото на Европа е изложена в 7-ата ПДОС, в която се предвижда, че през 2050 г.: „Живеем добре в екологичните предели на планетата. Благоденствието ни и доброто състояние на околната среда се дължат на иновативна, кръгова икономика, в която нищо не се пилее, природните ресурси се управляват устойчиво и биологичното разнообразие се опазва, цени и възстановява по начини, които повишават устойчивостта на нашето общество. При нас нисковъглеродният растеж от дълго време не зависи от използването на ресурси, като така се създава модел за безопасно и устойчиво общество в световен мащаб.“

През октомври 2020 г. ЕК представи предложение за решение относно Обща програма на Европейския съюз за действие за околната среда до 2030 година (8-ата ПДОС), което предстои да бъде прието от Европейския парламент и Съвета. 8-ата ПДОС ще зададе рамката на политиката на ЕС в областта на околната среда до 2030 г. и ще изрази ангажимента на европейските институции, държавите членки, регионалните и местните власти и други заинтересовани страни за общ дневен ред за действия в областта на околната среда и климата. Нейната основна цел е да се ускори справедливият и приобщаващ преход на Съюза към чиста и кръгова икономика, която е неутрална по отношение на климата и се отличава с ефективно използване на ресурсите, както и да се постигнат екологичните цели на Програмата на ООН до 2030 г. и нейните цели за устойчиво развитие, като изцяло се подкрепят целите на Европейския зелен пакт в областта на околната среда и климата. Съществена отлика на 8-ата ПДОС спрямо предишните програми за действие за околната среда е, че не са откроени конкретни законодателни предложения и действия за постигане на приоритетните цели. Според Комисията предлаганата програма е в съответствие с настоящия политически контекст, при който с премането на Европейската зелена сделка, съдържаща пътна карта с ключови действия в отделните сектори, въпросите на климата и околната среда са поставени най-високо в дневния ред на Съюза и в тази връзка не е необходимо приемането на по-детайлно предложение и приложение към него.

Осмата Програма за действие за околната среда има следните шест тематични приоритетни цели:

* необратимо и постепенно намаляване на емисиите на парникови газове и увеличаване на поглъщанията от естествени или други поглътители в Съюза, за да се постигне целта за намаляване на емисиите на парникови газове до 2030 г. и неутралност по отношение на климата до 2050 г.;
* постоянен напредък в повишаването на капацитета за адаптиране, укрепването на устойчивостта и намаляването на уязвимостта към изменението на климата;
* напредък към модел на растеж с възстановяване, чрез който на планетата се връща обратно повече, отколкото се взема, отделяне на икономическия растеж от използването на ресурси и влошаването на околната среда и ускоряване на прехода към кръгова икономика;
* амбиция за нулево замърсяване за нетоксична околна среда, включително въздуха, водата и почвите, както и защита на здравето и благоденствието на гражданите от свързани с околната среда рискове и въздействия;
* защита, опазване и възстановяване на биологичното разнообразие и увеличаване на природния капитал, по-специално по отношение на въздуха, водата, почвите и горите, прясната вода, влажните зони и морските екосистеми;
* насърчаване на екологичната устойчивост и намаляване на основните видове натиск върху околната среда и климата, свързани с производството и потреблението, по-специално в областта на енергетиката, промишленото развитие, сградите и инфраструктурата, мобилността и продоволствената система.

Предложението за Осма Програма за действие за околна среда е в отговор на последните оценки за постигане на целите за опазване на околната среда в европейски и световен мащаб.

Докладът „Европейската околна среда - състояние и перспективи (2020 г.)“ (SOER 2020)[[12]](#footnote-12) очертава предизвикателствата във връзка с околната среда като безпрецедентни по своя мащаб и неотложност. Докладът отчита, че политиките на ЕС за околната среда и климата са донесли значителни ползи през последните десетилетия, но въпреки това Европа е изправена пред трайни проблеми в области като загубата на биологично разнообразие, използването на ресурси, последиците от изменението на климата и свързаните с околната среда рискове за здравето и благосъстоянието. Тези проблеми са очертани в глобален мащаб и са причинени от движещи сили като демографските изменения, производството и технологиите.

Докладът идентифицира множество проблеми и пречки, но заедно с това и положителни тенденции. Сред тях са активната роля на гражданското общество в Европа, като европейските граждани все по-често изразяват своето недоволство от слабостите в управлението на околната среда и климата. Познанията за системните предизвикателства и ответните действия нарастват и намират все по-широко отражение в политиките на ЕС. Едновременно с това последните години са белязани от бурно развитие на нови тенденции, особено в областта на новите технологии, бизнес моделите и обществените инициативи.

Посланията от направените в доклада „Околната среда в Европа - състояние и перспективи 2020 г.“ оценки на последните тенденции и перспективи са, че политиките са били по-ефективни за намаляване на натиска върху околната среда, отколкото за опазване на биологичното разнообразие и екосистемите, както и за защита на здравето и благосъстоянието на хората. Въпреки успехите в управлението на околната среда, в Европа трайните проблеми си остават и перспективите за околната среда през следващите десетилетия са обезпокоителни.

Направено е заключение, че природният капитал все още не се опазва, съхранява и увеличава в съответствие с амбициите на Седмата програма за действие за околната среда (7-ата ПДОС). С благоприятен природозащитен статус са малка част от защитените видове (23%) и местообитания (16%), а Европа не се придвижва по план към постигането на общата си цел за прекратяване загубата на биологично разнообразие до 2020 г. Постигнати са целите за определяне на сухоземни и морски защитени зони и някои видове са се възстановили, но до 2020 г. повечето други цели не са изпълнени.

Докладът за глобална оценка[[13]](#footnote-13) на биоразнообразието и екосистемните услуги, изготвен от Междуправителствена научно-политическа платформа за биологичното разнообразие и екосистемните услуги (IPBES)[[14]](#footnote-14) към организацията за околна среда на ООН[[15]](#footnote-15) извежда няколко ключови заключения:

А. Природата и нейният жизненоважен принос за човечеството, представен от биоразнообразието, функциите и услугите на екосистемите, се влошават в световен мащаб. Тъй като хората изпозлват все повече храна, енергия и материални ресурси, това все по-често става за сметка на способността на природата да предоставя тези блага в бъдеще и често нарушава възможността за принос, например регулиране на качеството на водата. Биосферата, от която зависи човечеството като цяло, се променя до несравнима степен във всички пространствени мащаби. Биоразнообразието намалява по-бързо, отколкото в който и да е период в човешката история.

Б. Преките и непреки двигатели на промяната през последните 50 години се ускоряват, а темпът на глобални промени е безпрецедентен в човешката история. Преки движещи сили на промяната в природата с най-голямо глобално въздействие са (степенувани според най-високата степен): промени в използването на земята и морето; пряка експлоатация на организми; изменението на климата; замърсяване; нашествие на чужди видове. Скоростта на промяна на преките и непреки движещи сили е различна в различните региони и държави.

В. Целите за опазване и устойчиво използване на природата не могат да бъдат постигнати при настоящите тенденции, а целите за 2030 г. и след това могат да бъдат постигнати само чрез трансформиращи промени в множество фактори - икономически, социални, политически и технологични. В много бъдещи сценарии очакванията са негативните тенденции в биологичното разнообразие и функциите на екосистемите да продължат. Прогнозира се това да е отговор на непреки движещи сили като бързото увеличение на населението, неустойчивото производство и потребление и технологичното развитие. Контрастират сценариите, при които се изследват ефектите на нисък до умерен прираст на населението и трансформиращи промени в производството и потреблението на енергия, храна, фуражи, фибри и вода, устойчиво използване, справедливо разпределение на ползите, произтичащи от използването и природосъобразното адаптиране и смекчаване на климата, което ще подпомогне постигането на бъдещите обществени и екологични цели.

Г. Природата може бъде опазвана, възстановявана и използвана устойчиво, докато други глобални обществени цели се постигат едновременно чрез неотложни и съгласувани усилия, насърчаващи преобразуващите промени.

В публикация на Националния съвет за развитие на САЩ от март 2021 г., относно тенденциите за развитие към 2040 г.[[16]](#footnote-16), се очертават следните тенденции по отношение на околната среда: „…физическите ефекти от изменението на климата вероятно ще се засилят през следващите две десетилетия, особено след 2030-те години. По-екстремни бури, суши и наводнения, топящи се ледници, повишаването на морското равнище ще съпътства повишаването на температурите. Въздействието непропорционално ще падне върху развиващия се свят и по-бедните региони и ще се пресече с влошаване на околната среда, за да създаде нови уязвимости и да изостри съществуващите рискове за икономическия просперитет, храната, водата, здравето и енергийната сигурност. Правителствата, обществата и частният сектор вероятно ще разширят мерките за адаптиране и устойчивост, за да управляват съществуващите заплахи, но е малко вероятно тези мерки да бъдат разпределени равномерно, оставяйки някои популации зад себе си. Ще расте дебатът за това как и колко бързо да се достигнат нулеви емисии на парникови газове.”

Климатичните промени са тук, живеем в свят, вече засегнат от изменението на климата, причинено от нарастващите концентрации на парникови газове в атмосферата, предизвикани от човека. Светът се е затоплил средно с 1,1°C от края на 19-ти век и ако това продължи е вероятно през следващите 20 години глобалното затопляне да надмине 1,5°C. Кумулативните емисии, които вече са в атмосферата, ще доведат до повишаване на температурата през следващите две десетилетия, дори ако емисиите трябва незабавно да достигнат нетна нула, според Националната оценка на климата в САЩ.

Ако към климатичните промени се добави и деградацията на околната среда, разширяването и неустойчивото управление на земеделските земи и горите, това засилва ефектите от изменението на климата. Проучване от 2019 г. установи, че глобалните деформации и деградация на земята допринасят за около 10% от всички емисии на парникови газове, предизвикани от човека, чрез освобождаване на въглерод, съхраняван в дърветата и почвата. Лошото управление на водите в рамките и между държавите ще остане основна причина за недостиг на вода през следващите две десетилетия. Тъй като валежите намаляват или стават по-непостоянни, растежът на населението, икономическото развитие и продължаващите неефективни практики за напояване и земеделие ще увеличат търсенето. Въпреки че замърсяването на въздуха и водата в много страни с високи доходи е намаляло, в сравнение с пика през 20-ти век, в световен мащаб то продължава да расте, тъй като се е увеличил броят на страните със средни доходи. Подобно на други фактори на околната среда, замърсяването на въздуха и изменението на климата си влияят взаимно.

Прогнозата за околната среда на ОИСР до 2030 г.[[17]](#footnote-17) предоставя анализи на икономическите и екологичните тенденции до 2030 г. и симулации на политически действия за справяне с ключовите предизвикателства. Докладът обобщава, че без нови политики, рискът да се навреди необратимо на околната среда и на природните ресурси е много голям. Необходими са спешни действия, за да може ползите от бързата реакция към предизвикателствата на околната среда да надхвърлят негативните промени. Цената на политическото бездействие е висока. Докладът представя тезата, че разрешаването на ключовите екологични проблеми, с които се сблъскваме днес - включително изменението на климата, загубата на биологично разнообразие, недостигът на вода и въздействието на замърсяването върху здравето - е едновременно постижимо и достъпно. Подчертава се комбинация от политики, които могат да се справят с тези предизвикателства по рентабилен начин.

Ако не бъдат приложени допълнителни политики до 2030 г. се очаква глобалните емисии на парникови газове да нараснат с още 37% и 52% до 2050 г. Това може да доведе до повишаване на глобалната температура над прединдустриалните нива в диапазона 1,7-2,4°С до 2050 г., което да доведе до повишени топлинни вълни, суши, бури и наводнения, а те да нанесат сериозни щети на ключовата инфраструктура и земеделските култури. Значителен брой животински и растителни видове вероятно ще изчезнат, до голяма степен поради разрастващата се инфраструктура и селското стопанство, както и поради измененията в климата. Производството на храни и биогорива сумарно ще доведат до 10% увеличение на земеделските земи в световен мащаб, а това води до по-нататъшна загуба на местообитания на дивата природа. Продължаващата загуба на биологично разнообразие вероятно ще ограничи способността на Земята да предоставя ценните екосистемни услуги, които подпомагат икономическия растеж и благосъстоянието на хората.

Проблемите с недостиг на вода ще се задълбочат в следствие неустойчивото й използване и управление, както и поради промените в климата. Броят на хората, живеещи в райони, засегнати от недостиг на вода, се очаква да се увеличи с още 1 милиард до над 3,9 милиарда.

Въздействието на замърсяването на въздуха върху човешкото здраве ще се увеличи в световен мащаб, като броят на преждевременните смъртни случаи ще бъде свързан с увеличението на озона (четирикратно) и на праховите частици (двукратно). Химическото производство в страни извън ОИСР бързо се увеличава, а в същото време липсва достатъчно информация за пълна оценка на рисковете от химикали в околната среда. Най-голямо въздействие върху околната среда ще се усети в развиващите се страни, които имат по-малки възможности за управление и адаптация.

Икономическите и социални разходи за бездействие или забавяне в прилагането на политиката са значителни и вече засягат икономиките, включително в страните от ОИСР - пряко (например чрез разходи за обществени здравни услуги) и косвено (например чрез намалена производителност на труда). Разходите за бездействие в политиката за загуба на биологично разнообразие (напр. риболов) и изменение на климата, могат да бъдат значителни.

Основни политически опции са свързани с въвеждане на амбициозни промени в политиката за справяне с ключовите екологични проблеми и насърчаване на устойчивото развитие. Инвестициите, които се правят днес, трябва да бъдат насочени към по-добро бъдеще на околната среда, особено към решения, които ще „заключат“ енергийните модели, транспортната инфраструктура и строителството за идните десетилетия. От съществено значение са определени следните действия:

* Да се използва комбинация от допълващи се политики за справяне с най-предизвикателните и сложни екологични проблеми, със силен акцент върху пазарни инструменти, като данъци и търгуеми разрешителни, с цел намаляване на разходите за действие.
* Приоритетни действия в ключовите сектори, които влияят върху деградацията на околната среда: енергетика, транспорт, земеделие и рибарство. Грижата за околната среда трябва да бъде интегрирана във всяка политика, включително финанси, икономика и търговия и да бъде отразена във всички решения за производство и потребление.
* Да се гарантира, че глобализацията може да доведе до по-ефективно използване на ресурсите и развитие и разпространение на екоиновации. Бизнесът и индустрията трябва да играят водеща роля, но правителствата трябва да предоставят ясни и последователни дългосрочни политически рамки за насърчаване на екоиновациите и за опазване на екологичните и социалните цели.
* Подобряване на партньорството между страните членки на ОИСР и страни извън ОИСР за справяне с глобалните екологични предизвикателства. По-специално Бразилия, Русия, Индия, Индонезия, Китай и Южна Африка[[18]](#footnote-18) (БРИИКС) са ключови партньори, предвид нарастващото им влияние в световната икономика и нарастващия дял на глобалния натиск върху околната среда. По-нататъшното сътрудничество в областта на околната среда може да спомогне за разпространението на знания и най-добрите технологични практики.
* Укрепване на международното управление на околната среда за по-добро справяне с трансграничните и глобалните екологични предизвикателства.
* Засилване на вниманието към околната среда в програмите за сътрудничество за развитие и насърчаване на по-съгласувани политики.

## Нормативна база – основание за разработване

Националната стратегия за околна среда се изготвя на основание чл. 75, ал. 2 и ал. 4 от Закона за опазване на околната среда. Изтичането на срока на действие на Националната стратегия за околна среда и Националния план за действие 2000 – 2006 г. , както и промените в европейските политики за околна среда и устойчиво развитие през последните години, обуславят необходимостта от настоящата стратегия.

Законът определя освен Министъра на околната среда като отговорен за разработване на стратегията съгласуването и с други министерства, които участват в разработването. Стратегията се внася за одобрение от Министерски съвет. Определени са и заинтересованите страни, които участват: представители на научните среди и неправителствени екологични и браншови организации.

Хоризонтът на Националната стратегия за околна среда е 10 годишен, към нея се разработва и петгодишен план за действие с конкретни институционални, организационни и инвестиционни мерки, срокове, отговорни институции, необходими ресурси и източници на финансиране.

Основните критерии при определяне на приоритетите в Националната стратегия за околна среда са: спазване принципите на устойчиво развитие; предотвратяване и намаляване на риска за човешкото здраве и околната среда; предотвратяване и намаляване на риска за биологичното разнообразие; намаляване на вредните последствия върху компонентите на околната среда в резултат на природни процеси и явления; оптимално използване на природни ресурси и енергия.

Законът предвижда стратегията да бъде внесена за одобрение от МС, а МС от своя страна внася в Народното събрание за приемане Националната стратегия за околна среда, след което я публикува. В направения преглед и анализ на нормативната уредба (Приложение 3 към настоящия доклад) са направени конкретни препоръки за необходимостта и възможностите за нормативни изменения.

## Роля на Националната стратегия за околна среда и Плана за действие

Законът за опазване на околната среда определя, че Националната стратегия за опазване на околната среда се основава на принципите на чл. 3 от същия закон. Опазването на околната среда се основава на следните принципи: устойчиво развитие; предотвратяване и намаляване на риска за човешкото здраве; предимство на предотвратяването на замърсяване пред последващо отстраняване на вредите, причинени от него; участие на обществеността и прозрачност в процеса на вземане на решения в областта на околната среда; информираност на гражданите за състоянието на околната среда; замърсителят плаща за причинените вреди; съхраняване, развитие и опазване на екосистемите и присъщото им биологично разнообразие; възстановяване и подобряване на качеството на околната среда в замърсените и увредените райони; предотвратяване замърсяването и увреждането на чистите райони и на други неблагоприятни въздействия върху тях; интегриране на политиката по опазване на околната среда в секторните и регионалните политики за развитие на икономиката и обществените отношения; достъп до правосъдие по въпроси, отнасящи се до околната среда.

Чл. 4 от закона определя компонентите на околната среда: атмосферният въздух, атмосферата, водите, почвата, земните недра, ландшафтът, природните обекти, минералното разнообразие, биологичното разнообразие и неговите елементи, а чл. 77 определя, че национални планове и програми по компоненти на околната среда и фактори, които им въздействат, се разработват на основата на принципите, целите и приоритетите на Националната стратегия за околна среда и в съответствие с изискванията на специалните закони за околната среда.

Националната стратегия за околна среда е документ, който комбинира политическата визия и приоритети в областта на околната среда (политиката) с конкретна стратегия за тяхната реализация (стратегията). Предвид практиката в българското стратегическо планиране, това е интегриран документ, който очертава общото разбиране за позитивна промяна, рамката и посоката на бъдещо развитие. В същото време включва характеристиките на оперативен документ за действие под формата на „пътна карта” за постигане на дефинираните цели и приоритети.

Националната стратегия за околна среда се разработва за период от 10 години, като към нея ще бъде разработен и петгодишен план за действие. Той ще бъде насочен към: опазване, възстановяване и възпроизводство на естествената околна среда; поддържане на разнообразието на живата природа; разумно използване на природните богатства и ресурсите за трансформиране на линейната икономика на страната в кръгова; въвеждане на нисковъглеродни, ресурсоефективни и безотпадни технологии.

Стратегията ще се разработва в средата на актуалните за сектора стратегически и програмни документи на национално, европейско и международно ниво, като изследва и приоритизира ключовите за националния контекст предизвикателства, свързани с опазването на околната среда.

Стратегията е самостоятелен документ, който се разполага на най-високо ниво в йерархията на националните планови документи, но се разработва обвързано с други секторни стратегически документи с оглед постигане на синергия и максимален ефект. Подробното съгласуване и кореспонденция на тези документи е изложено в част III. Анализ на управлението.

Стратегията е „жив” документ, който предоставя референтна рамка за подготовка и планиране на стратегии и програми на различни нива, позволява извършване на постоянен и базиран на измерими индикатори мониторинг на ефектите и въздействията, мотивира интегриране на принципите на опазването на околната среда във всички управленски политики и инициативи.

Осигуряването на информираност, прозрачност на вземане на решения, активно участие на заинтересованите страни през целия процес на планиране на стратегията е ключов фактор за постигане на качество на крайния продукт от изпълнението на поръчката, но и за формиране на общо разбиране и подкрепа за бъдещото изпълнение.

# Анализ на състоянието на околната среда


Анализът на компонентите на околната среда е изготвен, като е използвана аналитичната рамка ДНСВО (движещи сили-натиск-състояние-въздействие–отговор). По този начин е приложен комплексен подход относно измененията и развитието в компонентите на околната среда във времето, какъв е натискът, движещите сили, секторите, които оказват влияние и подходящите действия. Тази аналитична рамка е възприета от Европейската агенция за опазване на околната среда. Тя описва причинно-следствените връзки при взаимодействието на социално-икономическата и околната среда – въздействието на хората върху околната среда и взаимното обвързване между компонентите.

Аналитичната рамката ДНСВО не е изцяло екологична, а е по-скоро причинно-следствена логическа рамка за измерване на човешкото влияние върху околната среда и отговорът на мерките за управление.

|  |  |
| --- | --- |
| **Понятия в модела „ДНСВО“** | **Определения за понятията в модела „ДНСВО“** |
| Движещи сили | Това са изразените нужди или натиска върху околната среда от човешка дейност и природни явления, които могат да окажат въздействие. Тук попадат населението, транспортът, потреблението на енергия, селското стопанство, индустрията, използването на земя и др. |
| Натиск | Натискът е прякото проявление на движещите сили – пътищата и начините за разпространение и влияние на източници на замърсяване върху компонентите на околната среда. Човешката дейност упражняват натиск върху околната среда в резултат на производствените процеси или консумация – прекомерно използване на ресурсите на околната среда, промени в употребата на земя, замърсяване във въздуха, водата и почвите (химикали, отпадъци, радиация, шум), преки и непреки емисии, образуване на отпадъци, шум, радиация, рискове. |
| Състояние | В резултат от натиска, оказван от движещите сили, има различни проявления върху състоянието на околната среда. По този начин качеството на различните компоненти на околната среда са повлияни (въздух, води, почви) като функция, която тези компоненти изпълняват. Състоянието на околната среда е комбинация от физическите, химическите и биологичните условия. |
| Въздействие | Негативното влияние/проявление на натиска, предизвикващ замърсяване на компонента на околната среда. Промените във физическото, химическото или биологичното състояние на околната среда определят качеството на екосистемите. Промените в състоянието може да окажат въздействие върху функционирането на екосистемите, техните способности да поддържат живот, върху човешкото здраве, социално-икономическите функции на обществото. |
| Отговор | Отговорът от обществото и институциите, които определят политиките е в резултат от нежелано въздействие и може да повлияе върху връзките между движещите сили и въздействието.  Планиране на програми от мерки, необходими за запазване или подобряване състоянието на компонента на околната среда, вкл. и мерки за допълнително мониториране, проучвания или събиране на необходимата информация за натиска |

Съвременните проблеми на околната среда (напр. замърсяване, урбанизация, равнопоставеност на околната среда) са сложни и често надхвърлят пространствения и времевия мащаб. Научните изследвания и решения често се ограничават до конкретни икономически мерки, ниво на власт или научна област и поради това се отнасят до един аспект на определен проблем, с недостатъчно разбиране или отчитане на краткосрочни и дългосрочни последици за по-голямата система. Освен това заинтересованите страни и вземащите решения често прилагат множество и некоординирани управленски действия. Въпреки че всяко от тези управленски действия може да бъде успешно приложено за определена цел, комбинираните ефекти рядко водят до подобряване на условията на околната среда. Системното мислене е подход към решаването на проблеми, който се основава на убеждението, че съставните части на системата се разбират най-добре в контекста на техните взаимоотношения и взаимодействия - помежду си и с други системи. Системният подход разглежда повече от един въпрос и разширява контекста на решението. Вземащите решения могат да следват структуриран процес, за да организират огромния брой въпроси, възможностите за управление и информацията в рамка, която улеснява проучването на алтернативите за вземане на решения и вероятните компромиси.

Фигура 1. Графичен модел на Аналитичната рамката ДНСВО



Аналитичната рамка ДНСВО (движещи сили-натиск-състояние-въздействие–отговор) подкрепя системния подход и е ценен инструмент за организиране и комуникация на сложни екологични проблеми. Рамката е разработена от Европейската агенция за околната среда[[19]](#footnote-19), използвана е от ООН[[20]](#footnote-20) и е приета от Агенцията за опазване на околната среда на САЩ (EPA). Това е аналитична рамка, която предполага системно мислене и установяване на причинно-следствени връзки между взаимодействащите компоненти на социалните, икономическите и екологичните системи. Рамката е използвана за анализ на различни компоненти и екологичните ресурси, включително управление на земеделски системи, водни ресурси, земни и почвени ресурси, биологично разнообразие и морски екосистеми. Рамката ДНСВО също може да се използва за интегриране на социални, културни и икономически аспекти на околната среда и човешкото здраве. Най-често се прилага в контекста на управлението на околната среда за свързване на екологични и социално-икономически фактори.

## Превръщане на България в ефективна от гледна точка на използването на ресурсите, екологосъобразна и конкурентоспособна нисковъглеродна кръгова икономика

### Управление на отпадъците и материални ресурси

Образуването и управлението на отпадъци се разглежда като един от аспектите на управлението на околната среда и в същото време като основен фактор на въздействие върху нейното състояние, инструмент за ефективен отговор за превенция и управление на съществуващи и зараждащи се негативни тенденции. Образуването на отпадъци от една страна е следствие от промените на всички нива на социално-икономическото развитие: икономика (индустрия, туризъм), политики (законодателство и системи за управление), културни особености и начин на живот (консуматорски модели), фундаментални тенденции (демографски процеси, климатични промени). Ефективността и обхвата на системите за управление на отпадъците от друга, са основен фактор на въздействие върху екологичния статус на отделните екосистеми и тяхната съвкупност, както и върху оползотворяването на отпадъците и устойчивото използване на материални ресурси.

За целите на настоящия анализ отпадъците са разгледани във всеки един от горепосочените аспекти, за да се очертаят основни тенденции, предизвикателства и възможни решения в краткосрочен и средносрочен план.

**Политиките по прилагане на йерархията за управление на отпадъците** са ключови за изпълнение на моделите за превенция, отстраняване, компенсиране или намаляване на негативните последици от натиска на различни фактори върху екологичния статус на екосистемите. Усилията в глобален план са свързани с ограничаване на образуването на отпадъци и тяхното негативно въздействие върху околната среда, предотвратяване на загубата на природни ресурси и отпадъците като основа за въвеждането и прилагането на концепцията за кръгова икономика. Оценката на съществуващите тенденции и перспективите за постигане на целите по околна среда в сектор отпадъци се структурира в четири основни елемента: кръгово (вторично) използване на материали, ресурсна ефективност, образуване и управление на отпадъци.

Политиките в областта на отпадъците са и динамичен отговор на основните тенденции в сектора и се фокусират върху въвеждането на ефективни инструменти и модели за намаляване на количеството отпадъци, подобряване на управлението и стимулиране на иновациите и преход към кръгова и ресурсно ефективна икономика.

Съвременните политики в областта на управлението на отпадъците поставят като основен въпрос отпадъците като проблем или ресурс. Йерархията на управлението на отпадъците е с приоритет върху превенцията на образуването. Специален фокус е поставен и върху управлението на отпадъците с няколко акцента:

* интегрирано управление;
* използване на възможностите на кръговата икономика за генериране на икономически растеж и намаляване на разходите;
* намаляване на отрицателното въздействие върху околната среда и природните екосистеми през целия цикъл на управление на отпадъците.

Политиката по управление на отпадъците се поставя в **глобалния контекст на целите за устойчиво развитие** (ЦУР) 2030 и по-конкретно Цел 12: Устойчиви модели на потребление и производство. Програмата до 2030 г. на Организацията на обединените нации дефинира основните ангажименти на държавите, свързани с: устойчиво управление и ефикасно използване на ресурсите, намаляването на хранителните отпадъци и загубата на храни, ориентирано към опазването на околната среда и намаляване на вредното въздействие върху човешкото здраве управление на отпадъците през целия им жизнен цикъл, намаляване на количествата образувани отпадъци, стимулиране на устойчиви практики на производство и отчетност от страна на бизнеса (особено големите и транснационалните бизнеси), устойчиви практики на възлагане на обществени поръчки и осигуряване на подходящо ниво на информираност относно устойчивото развитие и начин на живот в хармония с природата. Цел 11: Устойчиви градове и общности очертава водещата роля на градовете в утвърждаване на модела на устойчива и приобщаваща урбанизация, като обръща особено внимание на управлението на градските и други отпадъци.

**ЕС и държавите членки** са с водеща роля при изпълнение на Програмата за устойчиво развитие до 2030, като посредством различни инструменти на политиките разработват холистична стратегия и подход за постигане на целите при спазване на принципа на субсидиарност. Стратегическият подход на ЕК към изпълнението на Програмата се основава на:

* включване на ЦУР в политиките и инициативите на ЕС във всички области и разглеждане на устойчивото развитие като важен ръководен принцип за всички политики на Европейската комисия;
* осигуряване на редовно докладване за напредъка на ЕС;
* координиране на изпълнението на Програмата до 2030 г. с правителствата на страните от ЕС, Европейския парламент, други европейски институции, международни организации, организации на гражданското общество, граждани и други заинтересовани страни;
* създаване на [многостранна платформа на високо равнище](https://ec.europa.eu/info/strategy/international-strategies/global-topics/sustainable-development-goals/sustainable-development-goals-sdgs-multi-stakeholder-platform_bg) в подкрепа на обмена на добри практики по отношение на изпълнението в различните сектори на национално и европейско равнище;
* изграждане на по-дългосрочна визия с перспективи за периода след 2020 г.[[21]](#footnote-21)

Рамката и целите за управление на отпадъците с акцент върху превенцията на образуването се въвежда от Директива 2008/98/ЕО на Европейския парламент и на Съвета относно отпадъците. Серия от законодателни и стратегически инициативи маркират пътя до приетите през 2015 г. План за действие за кръговата икономика и четири законодателни предложения за изменение действащата правна рамка относно отпадъците, а именно – Директива (ЕС) 2018/851 относно отпадъците, Директива (ЕС) 2018/850 относно депонирането на отпадъци, Директива (EС) 2018/852 относно опаковките и отпадъците от опаковки и Директиви (EС) 2018/849 относно излезлите от употреба превозни средства, относно батерии и акумулатори и отпадъци от батерии и акумулатори и относно отпадъци от електрическо и електронно оборудване (EС). Четирите директиви определят амбициозните цели на Общността за увеличаване на количествата рециклирани отпадъци, ограничаване на депонирането, мерки за насърчаване на повторното използване и стимулиране на промишлената симбиоза, режими на разширена отговорност на производителите.

Стратегията за пластмасите в кръговата икономика (COM/2018/028) и Директива (ЕС) 2019/904 на Европейския парламент и на Съвета относно намаляване въздействието на определени пластмасови продукти върху околната среда ангажират държавите членки с пакет от мерки за устойчиво намаляване на потреблението на пластмасови продукти, включително забрана за пластмасови продукти, за които на пазара е налична алтернатива, прилагане на принципа „замърсителят плаща“ и насърчаване на отговорното поведение на потребителите.

Приетият през 2019 г. Европейски зелен пакт очертава няколко ключови политики от значение за стимулиране на ефективното използване на ресурси в прехода към чиста и кръгова икономика, за възстановяване на биоразнообразието и ограничаване на замърсяването. Като елемент на Европейския зелен пакт, публикуваният през 2020 г. План за действие за кръговата икономика има за цел да спомогне за прекъсване на връзката между икономическия растеж и използването на ресурси.

Планът за действие на ЕС „Към нулево замърсяване на въздуха, водата и почвата“ (COM(2021) 400) утвърждава визията на ЕС за постигане на нулево замърсяване през 2050 г. „Здрава планета за всички“. Определени са ключови цели до 2030 г., които в синергия със законодателството на ЕС в областта на околната среда, амбициите на Зеления пакт и други инициативи, ще доведат до ускоряване на процеса за постигане на визията.

Политиките за управление на отпадъците в национален мащаб транспонират европейските инициативи и законодателство на две основни нива: стратегическо и законодателно.

Националната стратегическа рамка в сектор отпадъци функционира при отсъствие на рамков стратегически документ за целите на опазването на околната среда посредством:

* пакет от национални програми и планове: Националната програма за развитие БЪЛГАРИЯ 2030,Национален план за управление на отпадъците, Национален стратегически план за поетапно намаляване на количествата биоразградими отпадъци, предназначени за депониране, Национален стратегически план за управление на отпадъците от строителство и разрушаване на територията на Р. България, Национален стратегически план за управление на утайките от градските пречиствателни станции за отпадъчни води на територията на Р. България, интегриране на целите за предотвратяване и устойчиво управление на отпадъците в други секторни политики и програми.
* общински програми за управление на отпадъците в съответствие с изискванията на чл. 52 от Закона за управление на отпадъците.

З**аконодателна основа** **на националната политика** в областта на управление на отпадъците са: Закон за опазване на околната среда (обн. ДВ, бр. 91/25.09.2002 г., изм. ДВ. бр.21 от 12 март 2021г.)[[22]](#footnote-22), Закон за управление на отпадъците (обн. ДВ. бр.53 от 13 юли 2012 г., изм. и доп. ДВ. бр.19 от 5 март 2021 г.)[[23]](#footnote-23), Закон за [ратификация на Базелската конвенция за контрол на трансграничния превоз на опасни отпадъци и тяхното третиране](https://www.moew.government.bg/wp-content/uploads/file/Waste/Legislation/Zakoni/Basel_Convention.pdf) (обн., ДВ, бр. 8 от 26.01.1996 г.)[[24]](#footnote-24). Пакет от наредби регулира различните аспекти на прилагане на политиките.

Изследването на взаимодействието „Движещи сили – Натиск – Състояние – Въздействие – Отговор“ позволява следния анализ за напредъка на България по постигане на целите в сектор отпадъци:

|  |  |  |
| --- | --- | --- |
| Кръгово (вторично) използване на материалите | | |
| Тенденции през последните 10 години |  | **Тенденциите / промените представят нееднородна картина**  Ръстът на Нормата на кръгово (вторично) използване на ресурсите е незначителен, с противоречиви тенденции и далеч под средната норма за ЕС. Тенденция към нарастване на количеството директно влагани материали. |

|  |  |  |
| --- | --- | --- |
| Перспективи за 2030 г. |  | **Тенденциите / промените представят нееднородна картина**  Разработването и прилагането на стратегическа рамка в областта на кръговата икономика очаквано ще допринесе за стимулиране на положителна промяна. Липсата на достатъчна и надеждна информация обаче не позволява по-задълбочена оценка на тенденциите. |

|  |  |  |
| --- | --- | --- |
| Ресурсна ефективност | | |
| Тенденции през последните 10 години |  | **Тенденциите / промените представят нееднородна картина**  Незначителни тенденции на повишаване на показателя „производителност на ресурсите“, нисък интерес към екоиновации и нисък процент на предприятията, които предприемат мерки за ресурсна ефективност. Висока степен на ресурсоемкост на икономиката. |
| Перспективи за 2030 г. |  | **Тенденциите / промените представят нееднородна картина**  Разработването и прилагането на стратегическа рамка в областта на кръговата икономика очаквано ще допринесе за стимулиране на положителна промяна. Липсата на достатъчна и надеждна информация обаче не позволява по-задълбочена оценка на тенденциите. |

|  |  |  |
| --- | --- | --- |
| Образуване на отпадъци | | |
| Тенденции през последните 10 години |  | **Тенденциите / промените към подобрение преобладават**  Доминират положителни тенденции на намаляване на отпадъците от бита и производствените отпадъци |
| Перспективи за 2030 г. |  | **Тенденциите/промените представят нееднородна картина**  Оценката на ефектите от настоящите положителни тенденции е неясна, предвид неясната перспектива за технологичната модернизация на някои икономически сектори, увеличаване на количествата на някои видове отпадъци и устойчиви консуматорски модели. |

|  |  |  |
| --- | --- | --- |
| Управление на отпадъци | | |
| Тенденции през последните 10 години |  | **Тенденциите / промените към подобрение преобладават**  Доминират положителни тенденции: инвестиции и модернизация в инфраструктурата за управление на отпадъците, добър обхват на системите за събиране, постигнати национални цели за рециклиране и оползотворяване на някои видове отпадъци. |
| Перспективи за 2030 г. |  | **Тенденциите/промените представят нееднородна картина**  Перспективата за устойчивост на идентифицираните положителни тенденции не може да бъде ясно оценена, поради редица ключови предизвикателства: бавни темпове на промяна на модела на управление на отпадъците от депониране към подготовка за повторна употреба/ рециклиране и оползотворяване, въвеждане на ефективни системи за разделно събиране на някои видове отпадъци, включително биоотпадъци, прилагане на принципа „замърсителят плаща“. |

Подробен анализ „Движещи сили – Натиск – Състояние – Въздействие - Отговор“ на управлението на отпадъците в България е представен в Приложение II. 1.1.

**Основни изводи от анализа ДНСВО:**

Мерки за намаляване на депонираните отпадъци и подобряване на капацитета на системите за разделно събиране и рециклиране

Стимули и механизми за превенция на образуването и разделно събиране на отпадъци

Икономически инструменти за прилагане на принципа „замърсителят плаща“

Политики за подкрепа на прехода към ресурсно ефективна икономика

Намаляване на емисиите парникови газове с източник сектор отпадъци

Нерегламентираните сметища са източник на замърсяване на водите и почвите

Замърсяването с пластмаса и твърди отпадъци е фактор за влошаване състоянието на екосистемите

Намаляване на количествата образувани отпадъци

Увеличаване на количествата образувани утайки от ПСОВ и отпадъците от лечебни и здравни заведения

Увеличаване на количествата отпадъци от опаковки

Бързо изчерпване на капацитета на инфраструктурата за третиране на отпадъци

Добър обхват и покритие на системите за организирано събиране, но недостатъчен капацитет на системите за разделно събиране, включително на биоразградими отпадъци

Депонирането на битови отпадъци е основен метод за третиране

Най-голям дял на сектор добивна промишленост в общото количество образувани производствени отпадъци

Бавни темпове на преструктуриране на икономиката към по-високотехнологични отрасли

Ресурсоемкост на националната икономика

Слаба иновационна активност на предприятията и прилагане на принципите на кръговата икономика

Резултатите от анализа на настоящото състояние, тенденции и перспективи в сектор отпадъци са разгледани в контекста на възможните решения и препоръки по-долу:

|  |  |
| --- | --- |
| **Кръгово (вторично) използване на материалите и ресурсна ефективност** | |
| **Предизвикателства** | **Препоръки** |
| Повишаване производителността на ресурсите и нормата на кръговото (вторично) използване на материалите в икономиката на България. | Въвеждане на механизми (нормативни и икономически) за стимулиране производството на устойчиви продукти, с по-дълъг полезен живот, по-лесни за повторна употреба, ремонт и рециклиране, с възможно най-голямо съдържание на рециклирани суровини.  Въвеждане на информационна и система за мониторинг на кръговото използване на материалите.  Въвеждане на критерия „ресурсна ефективност“ при оценка, подбор и финансиране с публични средства на проекти за технологична модернизация на предприятия с фокус МСП.  Програми за осигуряване на връзката научни изследвания – бизнес за разработване и прилагане на иновативни решения за ресурсна ефективност.  Информационни кампании за популяризиране на възможностите на схемата на Общността за управление по околна среда и одит EMAS. |
| Повишаване активността на българските предприятия по отношение на прилагането на принципа на кръгова икономика и внедряването на екоиновационни дейности. |
| Повишаване дела на българските предприятия, които инвестират за повишаване на ресурсната ефективност. |
| **Образуване и управление на отпадъците** | |
| **Предизвикателства** | **Препоръки** |
| Намаляване на количествата образувани производствени отпадъци чрез мерки за технологична модернизация и подобряване производителността на труда. | Идентифициране на критични за икономиката на страната суровини и въвеждане на мерки за предотвратяване на превръщането им в отпадък.  Прилагане на икономически мерки и бизнес модели за насърчаване на производствени процеси с нулев отпадък.  Подобряване на капацитета за сътрудничество с браншовите организации и бизнеса в областта на превенцията на отпадъците. |
| Намаляване на количествата образувани битови отпадъци, в това число пластмасови отпадъци | Мерки за насърчаване на проектирането, производството и употребата на трайни продукти, които могат да бъдат ремонтирани, повторно употребявани и рециклирани.  Разработване и изпълнение на конкретни програми от мерки за намаляване на употребата на тънки пластмасови торбички, пластмасови продукти за еднократна употреба, продукти, изработени от оксо-разградима пластмаса.  Разработване и прилагане на икономически инструменти за предотвратяване образуването на МРО, включително изисквания за разделно събиране и рециклиране в партньорство с бизнеса.  Механизми за ефективен контрол на изпълнението на законодателството в областта на отпадъците. |
| Намаляване на количествата депонирани отпадъци, депонирането.  Осигуряване на капацитет за управление и финансиране на дейностите за управление на отпадъците на ниво регионална система.  Ускоряване на процеса по изграждане на съоръжения за третиране в съответствие с йерархията за управление на отпадъците. | Мобилизиране на ресурси и целенасочени инвестиции за доизграждане/надграждане на регионалните системи за управление на отпадъците.  Разработване и прилагане на устойчиви механизми за финансиране на дейностите по закриване и рекултивация на общинските депа за битови отпадъци.  Програми за стимулиране на иновации и високотехнологични решения за оптимизиране на производствените процеси, екодизайн, използването на суровини и промишлена симбиоза.  Подкрепа за изпълнение на проекти за научни изследвания и разработване на технологични решения за намаляване на количеството на най-широко генерираните производствени, в т.ч. опасни отпадъци.  Ефективни действия в областта на мониторинга и контрола върху трафика на отпадъци, включително системи за проследяване и сътрудничество със страните в рамките на Базелската конвенция. |
| Повишаване дела на количествата рециклирани и оползотворени битови отпадъци.  Осигуряване на достатъчен капацитет на инфраструктурата за рециклиране и оползотворяване. | Изграждане на инфраструктура за безвъзмездно предаване на разделно събрани отпадъци от домакинства в големите общини.  Създаване на центрове за подготовка за повторна употреба и поправка, и/или друг начин за предотвратяване на отпадъците.  Изграждане на инсталации за рециклиране на разделно събрани отпадъци.  Разширяване на обхвата и капацитета на системите за разделно събиране на отпадъци от бита.  Мерки за предотвратяване, разделно събиране и контрол върху управлението на отпадъците от опаковки.  Разширяване на обхвата на схемата за разширена отговорност на производителя по отношение на други специфични потоци отпадъци (текстил).  Разработване и прилагане на интелигентни системи за управление на отпадъците, включително системите за разделно събиране.  Мерки за осигуряване на информираност и контрол относно нормативните изисквания за разделно събиране на рециклируеми отпадъци на всички нива – национално и общинско.  Прилагане на изискванията на ЗМДТ относно формиране на такса битови отпадъци от общините при прилагане на принципа „замърсителят плаща“ |
| Прилагане на решения за оползотворяване на утайките от ГПСОВ като енергиен ресурс. | Разработване и изпълнение на проекти за реконструкция и надграждане на съществуващи инсталации за третиране на утайки от ГПСОВ с цел стабилизиране и когенерация.  Приложение на технологии за съвместно изгаряне на утайки в съществуващи инсталации. |
| Разделно събиране и оползотворяване на биоразградими отпадъци. | Мерки за насърчаване на компостирането от домакинствата.  Надграждане на РСУО и осигуряване на необходимата инфраструктура за предварително третиране на смесено събрани битови отпадъци със стабилизиране на биоразградимата фракция и рециклиране на разделно събрани битови отпадъци.  Въвеждане на системи за задължително разделно събиране и оползотворяване на биоразградими отпадъци. |
| Промяна на модела на управление на отпадъците, основан на концепцията за ресурсна ефективност, предотвратяване на образуването и по-добро управление на отпадъците. | Програми и кампании за предотвратяване на образуването на отпадъци, насърчаване на повторната употреба на продукти и популяризиране на дейностите по ремонт с цел повторна употреба.  Програми за подкрепа на занаяти, свързани с услуги за поправка и ремонт на продукти.  Осигуряване на достъп до надеждна информация за потребителите за трайността и възможностите за повторна употреба на продуктите.  Осигуряване на надеждна информация за количествата образувани хранителни отпадъци, достъп до информация за добри практики за намаляване на хранителните отпадъци, пилотни модели за стимулиране на социални иновации за преразпределяне на хранителни излишъци.  Въвеждане на модела на управление на отпадъците с приоритет предотвратяване на образуването на отпадъците на всички нива на планиране и изпълнение на политиките по управление на отпадъците, включително регионално, общинско и институционално ниво, ниво икономически оператори.  Популяризиране и повишаване на капацитета за прилагане на „зелени“ обществени поръчки. |

### Изменение на климата[[25]](#footnote-25)

Едно от най-значимите предизвикателства пред човечеството е изменението на климата в глобален мащаб. През последните две десетилетия са регистрирани 18-те най-топли години, откакто съществуват измервания, а екстремните метеорологични явления, като горски пожари, големи горещини и наводнения, зачестяват все повече. Наблюдаваните промени в климата вече оказват значително въздействие върху екосистемите, икономиката, върху човешкото здраве и благосъстояние в Европа, според доклада „Изменение на климата, въздействия и уязвимост в Европа 2016“[[26]](#footnote-26).

Учените предупреждават, че без спешни и ефективни действия, още през 2060 г. глобалното затопляне ще достигне 2°C над нивата от периода преди индустриализацията, а към края на века може дори да достигне 5°C**.[[27]](#footnote-27)** Изменението на климата е глобално предизвикателство, което изисква глобален отговор.

Климатичните и метеорологичните условия влияят на природните и антропогенни процеси, които въздействат върху състоянието на околната среда. Те влияят също и на цялостната икономика на страната като подсилват натиска върху околната среда от нейните подсектори. Екстремните метеорологични условия, като наводнения, дългосрочни периоди на суша и силни ветрове, могат да причинят големи щети на националната икономика.

**Тенденциите в изменението на климатичните индикатори** - рекордно високите температури през последните десетилетия, топенето на ледниците, по-влажният въздух и още седем ключови индикатора показват, че глобалното затопляне е неоспорим факт. Всяко десетилетие на Земята от 1980 г. насам е по-горещо от предходното[[28]](#footnote-28).

**Климатичните сценарии за Република България**[[29]](#footnote-29) разработват симулации на регионалния климат за бъдещето за два интервала – “близко бъдеще” (2021-2050 г.) и “далечно бъдеще” (2071-2100 г.). Резултатите за тенденциите (т.е. изменението спрямо сегашния референтен климатичен период 1961-1990 г.) за средната годишна температурата на въздуха и средната годишна валежна сума[[30]](#footnote-30) открояват следните особености:

* По отношение на температурата практически над цялата страна се наблюдават положителни тенденции, т.е. очаква се увеличение на средногодишната температура, като това увеличение е сравнително еднородно и с около 1,5-2oС за близкото и между 2,5 и 3,5oС за далечното бъдеще;
* Пространственото разпределение на тенденцията на годишната валежна сума е по-неравномерно спрямо това на температурата. В Източна България се очаква отрицателна тенденция, като и в двата периода изменението е средно между 5 и 10 mm (в отделни райони до 15-20 mm). Най-видимата разлика между двата периода е, че районите с отрицателна тенденция през втория период са с по-голяма площ спрямо първия и обхващат и части на Западна България.

Изменението на климата е причина за увеличаване на честотата и мащаба на екстремните метеорологични и климатични събития (т.нар. екстремни климатични явления) в България. Най-разпространените хидрометеорологични и геофизични природни рискове са наводненията, екстремните температури, ураганите, горските пожари, свлачищата и засушаванията. Броят на смъртните случаи и на жертвите в резултат на природните рискове, също нараства и това говори за все по-голяма уязвимост.

Уязвимостта на българската икономика, публична инфраструктура, както и на населението към въздействието на изменението на климата се влияе от социално-икономическото развитие на страната, от нивото на развитие на науката и технологиите, от информираността на населението.

**Политиката по климата** е насочена от една страна към ограничаване на изменението на климата, а от друга към повишаване устойчивостта на икономиката и инфраструктурата към вече настъпилите промени.

Националната политика на Република България в областта на  климата  се определя от една страна от международните ангажименти на страната, произтичащи от Рамковата конвенция на ООН по изменение на климата (РКООНИК), Протокола от Киото (ПК) и Споразумението от Париж, очертаващи общата рамка на международните усилия за справяне с предизвикателствата, породени от климатичните промени и от друга – от задълженията, произтичащи от членството на страната в ЕС и действащото в тази област европейско законодателство.

Усилията са насочени и към изпълнение на Програмата до 2030 г. на Организацията на обединените нации и на целите за устойчиво развитие, по конкретно на Цел 13. Борба с климатичните промени[[31]](#footnote-31).

Европейският съюз е сред най-амбициозните участници в политиката по изменение на климата. Държавите от ЕС одобриха целта до 2050 г. да бъде постигната неутралност по отношение на климата, с което дават своя категоричен принос за постигане на целта на Парижкото споразумение - ограничаване на глобалното затопляне далеч под 2°C в сравнение с прединдустриалните нива.

България участва активно в общите усилия за смекчаване на изменението на климата и адаптация към вече настъпилите промени.

**На национално ниво,** с цел противодействие на климатичните промени и на тяхното въздействие върху икономиката, България изготви Национална стратегия за адаптация към изменението на климата и План за действие към нея, приета с Решение № 621 от 25.10.2019 г. на Министерския съвет през 2019 г.

Документът очертава стратегическата рамка и приоритетите по отношение на **адаптацията към изменението на климата до 2030 г.** Целта е да се намали уязвимостта на страната спрямо последиците от изменението на климата и да се подобри капацитетът за адаптация на екологичните, социалните и икономическите системи към въздействията на изменението на климата.

Конкретните предизвикателства, произтичащи от изменението на климата, пред които са изправени секторите в България (селско стопанство, биологично разнообразие и екосистеми, енергетика, горско стопанство, здравеопазване, транспорт, туризъм, градска среда и управление на водните ресурси), са анализирани в секторни доклади за оценка.[[32]](#footnote-32) Рискът от свързаните с климата въздействия е резултат от взаимодействието между опасностите, причинени от климата и уязвимостта и експозицията. Промените, както в климатичната система, така и в социално-икономическите процеси, включително адаптирането и смекчаването, са двигатели на опасностите, експозицията и уязвимостта. Уязвимостта, опасността и/или експозицията ще бъдат намалени и по този начин рискът ще бъде смекчен, когато мерките за адаптиране бъдат правилно определени и приложени своевременно.

Със стратегията се запълва празнота в политиката на България по изменението на климата, като се очертава подходът на страната за адаптиране на ключовите сектори на икономиката към климатичните промени.

Към Стратегията е разработен и План за действие, описващ конкретните действия, които следва да бъдат предприети по икономически сектори, както и очаквани резултати, източници на финансиране, отговорни институции и срокове за прилагане.

За да се постигнат устойчиви към изменението на климата общество и икономика, ключово е усилия да бъдат предприети на всички нива на управление. Все повече български градове се включват в европейските инициативи, като Споразумението на кметовете[[33]](#footnote-33) и разработват стратегии на местно ниво[[34]](#footnote-34).

България участва активно в общите усилия за **смекчаване на изменението на климата** и изпълнява поетите ангажименти, както свързани с изпълнение на РКООН, така и на европейското законодателство. От 2014 г. действа Законът за ограничаване изменението на климата. Законът има за цел чрез предприемането на национални мерки и въвеждането на европейски и международни механизми да гарантира намаляване на емисиите на парникови газове като основен елемент в политиката по ограничаване изменението на климата и да осигури дългосрочното планиране на мерките за адаптация към климатичните промени.

В изпълнение на поетите от държавата ангажименти за ограничаване на емисиите на парникови газове (ПГ), с Решение на МС № 439 от 01.06.2012 г. е приет Трети Национален план за действие по изменение на климата (НПДИК)[[35]](#footnote-35) за периода 2013-2020 г. НПДИК е инструмент, чрез който се определя рамката на държавната политика в областта на изменение на климата за предвидения период на действие. Третият НПДИК предвижда конкретни мерки за намаляване на емисиите на ПГ в секторите „Енергетика“, „Бит и Услуги“, „Промишленост“, „Отпадъци“, „Селско Стопанство“ , „Земеползване, промяна в земеползването и горско стопанство“, „Транспорт“, „Образование и наука“, като тези мерки са съобразени с политиката на страната в областта на изменението на климата и с потенциала на националната икономика за редукция на емисиите.

В концепцията и изпълнението на мерките на Третия НПДИК е залегнало съхраняването, рационалното и отговорно използване на ресурсите като ключова предпоставка не само за подобряването и опазването на околната среда, но и за постигането на устойчив икономически растеж и повишаване конкурентоспособността на българската икономика. Въвеждането на нисковъглеродни, енергийно ефективни и безотпадни технологии, както и оползотворяването и рециклирането на по-голямо количество отпадъци, допринася не само за общото намаляване на емисиите парникови газове, но и за повишаване на производителността и ресурсната ефективност. Предвиждат се мерки, стимулиращи нови източници на растеж и работни места чрез икономии на разходите, пазарна реализация на иновациите и по-добро управление на ресурсите през целия им жизнен цикъл. Общият ефект от изпълнението им гарантира постигането на правно обвързващите цели за страната ни по пакета „Климат и енергетика“, както и целите за енергийна ефективност.

Основни източници на финансиране за изпълнение на мерките са: структурните и кохезионният фондове на ЕС; Европейският земеделски фонд за развитие на селските райони; донорски фондове на международните финансови институции като ЕБВР и Световната банка; Схемата за търговия с квоти на емисии на ЕС; националната Схема за зелени инвестиции; Националният фонд за енергийна ефективност; фонд „Козлодуй“; ПУДООС и др.

Анализът и оценката на постигнатите резултати, представени в Първи отчет на НПДИК, одобрен с Решение на МС №803/22.12.2017г., показват, че в резултат на изпълнените мерки от сектор „Енергетика“ са постигнати 80% от спестените емисии на годишна база от действието на плана, следван от сектори „Транспорт“ - 7% и „Отпадъци“ - 5%.

България участва успешно в Европейската схема за търговия с емисии на парникови газове.

През октомври 2014 г. ръководителите на ДЧ договориха **новите по-амбициозни цели за периода 2021-2030 г.** С тези цели ЕС пое ангажимент да намали своите емисии на парникови газове с най-малко 40% до 2030 г. спрямо 1990 г. В съответствие с изискванията на Регламент (ЕС) 2018/1999 България изготви и представи на ЕК Интегриран план в областта на енергетиката и климата на Република България 2021-2030 г. (ИНПЕК). С ИНПЕК се определят основните цели и мерки за осъществяване на националните политики в областта на енергетиката и климата до 2030 г., както и за осигуряване приноса на България за изпълнение на общата европейска енергийна политика:

* Намаляване на първичното енергийно потребление в сравнение с базовата прогноза PRIMES 2007 - 27,89%;
* Намаляване на крайното енергийно потребление в сравнение с базовата прогноза PRIMES 2007 - 31,67%;
* 27,09% дял на енергията от ВЕИ в брутното крайно потребление на енергия;
* Най-малко 15% междусистемна електроенергийна свързаност.

В контекста на Европейския зелен пакт и визията за ускорена трансформация и преход към неутрално към климата общество, през декември 2020 г. лидерите от ЕС одобриха обвързваща цел на ЕС за нетно вътрешно намаляване на емисиите на парникови газове с най-малко 55% до 2030 г. в сравнение с 1990 г. и постигане на въглеродна неутралност до 2050 г.

Отчитайки факта, че за да се постигнат целите за устойчивост в областта на климата, околната среда и социалната сфера, са необходими мащабни частни и публични инвестиции, ЕС планира да отдели 30% от общите разходи от многогодишната финансова рамка за периода 2021 - 2027 г. и Next Generation EU за действия, свързани с климата. Чрез създадения Механизъм за справедлив преход се предоставя съобразена с нуждите подкрепа за регионите и секторите, изправени пред конкретни предизвикателства в прехода към климатична неутралност.

За постигане на целите по климата важно значение имат и Националната програма за развитие „България 2030", приета с Протокол № 67.25 на Министерския съвет от 02.12.2020 г. НПР е рамков стратегически документ от най-висок порядък в йерархията на националните програмни документи. България вече интегрира амбициозните цели в областта на климата и в националните си стратегически документи. В този контекст България ще използва фондовете по Споразумението за партньорство 2021-2027, както и средствата от Механизма за възстановяване и устойчивост, Механизма за справедлив преход и др., които предоставят значителен финансов ресурс за ускоряване намаляването на въглеродния отпечатък и подобряването на състоянието на околната среда.

Анализът[[36]](#footnote-36) на политиките и постигнатите резултати на национално ниво показва, че независимо от положителните за последните години тенденции по отношение намаляване на емисиите ПГ, енергийната ефективност, използването на ВЕИ и приспособяване към климатичните изменения, предизвикателствата пред страната ни са големи и изискват нов подход и по-амбициозна политика.

Обобщение на тенденции и перспективи за постигане на целите на политиката по климата на национално ниво е представен по-долу:

**Тема: Ресурсно ефективна, кръгова и нисковъглеродна икономика**

|  |  |  |
| --- | --- | --- |
| **Емисии ПГ и усилия за смекчаване на последиците** | | |
| Тенденции през последните 30 години |  | **Тенденциите / промените към подобрение преобладават**  България изпълнява поетите международни ангажименти  и емисиите ПГ са значително по-ниски в сравнение с базовата 1988 г. |

|  |  |  |
| --- | --- | --- |
| Перспективи за 2030 г. |  | **Тенденциите / промените представят нееднородна картина**  Прогнозите сочат, че има риск държавата да не успее да постигне целта за ограничаване на емисиите ПГ от секторите извън СТЕ до равнищата им от 2005 г. Очаква се икономическите разходи за емисиите (за икономическите оператори в СТЕ) да нараснат и да засегнат конкурентоспособността. |
| Перспективи за 2050 г. |  | **Тенденциите / промените към влошаване преобладават**  Високата въглеродна интензивност на икономиката, силната зависимост от въглища на енергетиката, както и ниския екоиновационен индекс  поставят под риск постигането на целта за въглеродна неутралност. |

|  |  |  |
| --- | --- | --- |
| **Енергийна ефективност** | | |
| Тенденции през последните 10 години |  | **Тенденциите / промените представят нееднородна картина**  Страната успява до постигне 17,4% намаление, но остава с най-енергоемката икономика в ЕС. |
| Перспективи за 2030 г. |  | **Тенденциите / промените представят нееднородна картина**  Високата енергийна интензивност на икономиката, както и повишаването на амбицията на ЕС, поставят под риск постигането на целта. В същото време, потенциалът на страната за постигане на  енергийната ефективност се оценява като много висок. |

|  |  |  |
| --- | --- | --- |
| **Възобновяеми енергийни източници** | | |
| Тенденции през последните 10 години |  | **Тенденциите / промените към подобрение преобладават**  България вече е превишила целта си за 2020 г. за дела на енергията от възобновяеми източници с 2,7 процентни пункта. |
| Перспективи за 2030 г. |  | **Тенденциите / промените представят нееднородна картина**  Новите амбициозни цели на ЕС изискват разработване на нови технологии и включване на други източници на ВЕ. Ниският индекс на екоиновации и затруднената връзка между наука и бизнес поставят под риск постигането на целта. |

**Тема: Защита от свързаните с околната среда рискове за здравето и благосъстоянието**

|  |  |  |
| --- | --- | --- |
| **Рискове за обществото от изменение на климата** | | |
| Тенденции през последните 30 години |  | **Тенденциите / промените към влошаване преобладават**  България е сред държавите от ЕС, които са най-уязвими спрямо последиците от климатичните изменения, които се изострят от високите равнища на бедност и относително слабите мерки за адаптация. Икономическите загуби, причинени от екстремни метеорологични условия и свързани с изменението на климата явления нарастват през периода. |
| Перспективи за 2030 г. |  | **Тенденциите / промените представят нееднородна картина**  Идентифицираните проблеми поставят под риск постигането на поставената в стратегическите документи цел за създаване на устойчиви към изменението на климата икономика и общество. |

|  |  |  |
| --- | --- | --- |
| **Стратегии и планове за приспособяване към изменението на климата** | | |
| Тенденции през последните 10 години |  | **Тенденциите / промените към подобрение преобладават**  Важността на темата за адаптиране към изменението на климата е разпозната както на национално, така и на местно ниво. Разработени са и се изпълняват съответните стратегически документи. |
| Перспективи за 2030 г. |  | **Тенденциите / промените представят нееднородна картина**  Предизвикателство е постигане на целта, поставена в стратегическите документи – изграждане на устойчиви към изменението на климата общество и икономика. |

Подробен анализ по подхода „Движещи сили – Натиск – Състояние – Въздействие - Отговор“ на изменението на климата в България е представен в Приложение II.1.2.

**Основни изводи от анализа ДНСВО:**

Енергийната интензивност на БВП на България през 2018 г. е с 3.5 пъти по-висока от средната за ЕС;

Основен дял (51,7%) в брутното вътрешно потребление на енергия в страната се формира от „въглища и горива от тях“ и „нефт и нефтопродукти“, а делът на ВEИ е 13,3%;

Техн. модернизация, намалението на използването на енергия от въглища води до намаление на емисиите ПГ през периода 1988-2018 г.

За периода 1988-2018 нетните емисии ПГ са намалели с 49,5% ; ПГ генерирани от пътния транспорт нарастват с 33.2%; Емисиите ПГ на човек от населението намаляват от 13,0 тона СО2- екв. през 1988 г. до 8,3 тона СО2-екв.

През 2018 г. сектор “Енергетика” генерира 71,3% от националните емисии ПГ, сектор “Индустриални процеси и използване на продукти” - 11,3%. сектор „Селско стопанство” - 11,1% и сектор “Отпадъци” - 6,4%

2018 г. e сред петте най-топли години за периода 1988-2018 г. със средна годишна температура от 12.6 °С ; годишната температура на въздуха за районите с н.в. до 800 m е средно с 1.5 °С над нормата; в периода 1988-2018 г. средната годишна температура на въздуха за ниската част от страната е нараснала средно с 0.87 °С

Изменението на климата е причина за увеличаване на честотата и мащаба на екстремните метеорологични и климатични събития; представлява заплаха за биоразнообразието както на сушата, така и в моретата; засяга екосистемни услуги и икономически сектори като земеделие, лесовъдство, рибарство и др.; води до загуба на БВП

Политики, ефективно законодателство и финансови инструменти за преход към неутрално към климата развитие: вкл. декарбонизация на енергийния сектор; инвестиране в екологосъобразни технологии; подкрепа на иновациите в промишлеността; декарбонизация на транспорта; подобряване на енергийната ефективност на сградите и др.

Стимули и механизми за превенция на образуването и разделно събиране на отпадъци

Икономически инструменти за прилагане на принципа „замърсителят плаща“

Политики за подкрепа на прехода към ресурсно ефективна икономика

Идентифицираните предизвикателства, тенденции и перспективи в сектора аргументират **възможните решения и препоръки**.

|  |  |
| --- | --- |
| **Ресурсно ефективна, кръгова и нисковъглеродна икономика** | |
| **Предизвикателства** | **Отговор** |
| Високата въглеродна и енергийна интензивност на българската икономика, голямата зависимост от енергия от въглища, технологичната изостаналост в някои сектори и слабото прилагане на екоиновации оказват отрицателно въздействие върху производителността и конкурентоспособността и изискват значителни усилия за осъществяването на зелен и дигитален преход с оглед на целите на ЕС .  Икономическият натиск се увеличава в енергийния сектор поради по-високите цени на въглеродните емисии, особено при производството на електроенергия от твърди изкопаеми горива, което води до намаляване на конкурентоспособността на България, както и повишаване на цената на електроенергия (социални ефекти). | Разработване и гарантиране на прилагането на политики насочени към:   * декарбонизация на енергетиката и икономиката * насърчаване на ефективното използване на ресурсите; * увеличаване на енергийната ефективност; * по-нататъшно разработване на възобновяеми енергийни източници, вкл. иновативни (зелен водород и др.); * подобряване на практиките за устойчивост в транспортния сектор; * насърчаване разработване, трансфер и прилагане на еко-иновации.   Оптимално използване европейско и национално финансиране, с акцент:   * Многогодишната финансова рамка 2021-2027, Механизма за възстановяване и устойчивост, Механизъм за справедлив преход; * Модернизационен фонд; * Иновационен фонд и др. |
| Социални предизвикателства, свързани с процеса на ефективна енергийна трансформация като например загуба на работни места и понижаване на стандартите на качество на живот. | Прилагане на фокусирани политики и мерки за въглищните райони в преход - като областите Стара Загора, Перник и Кюстендил, както и районите с въглеродо-интензивна индустрия, които ще бъдат засегнати от прехода;  Прилагане на политика и мерки за преквалификация, създаване на нови работни места, подкрепа на секторна и географска мобилност. |
| Изоставането в технологичната модернизация и ниското ниво на използване на иновации затрудняват прехода към нисковъглеродна икономика.  В българската система за научни изследвания и иновации се наблюдават редица структурни недостатъци:   * ниските равнища на публични и частни инвестиции в научни изследвания и иновации; * разпокъсаността на публичната научна база; * липсата и застаряването на квалифицираните човешки ресурси; * слабите връзки между науката и бизнеса и неефективното управление. | Разработване и прилагане на фокусирани програми за технологична модернизация;  Провеждане на последователна политика за подпомагане симбиозата между научни звена и бизнес;  Изграждане на платформи за трансфер на знания и технологии.  Ефективно използване на възможностите на фондовете и програмите на ЕС, с акцент „Хоризонт Европа“, Механизма за справедлив преход, Механизма за възстановяване и устойчивост, InvestEU, ПКИП и др. |
| **Защита от свързаните с околната среда рискове за здравето и благосъстоянието** | |
| **Предизвикателства** | **Отговор** |
| България е сред държавите от ЕС, които са най-уязвими спрямо последиците от климатичните изменения;  България не е достатъчно подготвена да реагира на последиците от изменението на климата; | Изготвяне и гарантиране на изпълнението на Стратегии за адаптиране на всички нива – национално, местно, както и по сектори.  Стратегическите документи да се основават на най-новите научни постижения.  Осигуряване на адекватно финансиране на мерките по адаптация, с приоритет към природосъобразните решения. |
| Секторните политики и законодателство не отразяват предизвикателствата от изменението на климата  Проблеми в координацията между институциите, свързани с АИК (министерства, държавни агенции и т.н.).  Ограничени финансови и човешки ресурси. Липсата на финансови ресурси за дейностите за АИК. | Актуализиране на стандарти, нормативи, планове, политики или програми с цел интегриране рискове, свързани с изменението на климата, както и включване на реакциите за АИК.  Интегриране на съображенията по климата в секторните законодателство и политики.  Подобряване на съгласуваността на политиките и координацията на инициативите на АИК в различните сектори.  Ясно разграничение на отговорностите и мандатите на различните субекти. |
| Последиците от изменението на климата не са неутрални. Постигането на справедлива устойчивост е от решаващо значение, за да може ползите от адаптирането към изменението на климата да бъдат широко и справедливо споделени. Неравномерната експозиция и уязвимостта спрямо последиците от изменението на климата на различни региони и социално-икономически групи влошава съществуващите неравенства и уязвимост. | Насърчаване на дългосрочните стратегии и политиките за икономическа диверсификация, които дават възможност на работниците да се преквалифицират и да преминават към сектори със „зелен“ растеж,  Ефективно използване на възможностите на Европейската програма за умения, „Гаранция за младежта“, Европейския социален фонд плюс (ЕСФ+) и Механизма за възстановяване и устойчивост и др. |
| **Пропуски в знанията и данните -** несигурността и пропуските в информацията и научните изследвания, които затрудняват процеса на адаптиране.  Продължава да съществуват големи пропуски в знанията относно адаптирането.  Цифровата трансформация е от решаващо значение за постигането на целите на Зеления пакт в областта на адаптирането.  Липсата на достъп до приложими решения е една от основните пречки пред адаптирането. | Мерки насочени към систематизиране на разнообразието от данни за климата, както и наличната информация да бъде трансформирана в специализирани инструменти и лесни за употреба продукти.  Разширяване на знанията относно адаптирането и придобиване на повече и по-добри данни, свързани с климата, включително относно икономическите загуби.  Насърчаване използването на най-новите цифрови технологии и услуги в областта на климата, в подкрепа вземането на решения, като дистанционно наблюдение, интелигентни метеорологични станции, изкуствен интелект и високопроизводителни изчисления и др.  Все по-широко прилагане и инвестиране в надграждане на платформи за знания в областта на климата. |
| Недостатъчна осведоменост на обществото, както и разбиране за специфичните въздействия на климатичните промени и потребностите от АИК.  Недостатъчно професионално обучение, включително специализирано професионално обучение, както и специализирани университетски програми.  Пропуски в нивото на осведоменост сред лица, отговорни за вземането на решения. | Повишаване на осведомеността и комуникация - ранно повишаване на осведомеността в училищата, публичен достъп и разпространение на информация.  Повишаване на институционалния капацитет -  специализирани курсове за изграждане на капацитет за разработващите политики и създаване на умения и инструменти за вземане на информирани решения. |

## Опазване, съхранение и увеличаване на природния капитал

### Природа и биологично разнообразие

Една от най-критичните заплахи за околната среда в глобален мащаб е загубата на биологично разнообразие. В Съобщение на Европейската комисия относно Стратегията на ЕС за биологично разнообразие до 2030 г. се почертава, че „здравето и устойчивостта[[37]](#footnote-37) на обществото могат да се постигнат само ако на природата се осигури необходимото пространство. Вследствие на избухналата неотдавна пандемия от COVID-19, необходимостта от защита и възстановяване на природата става все по-наложителна. В контекста на пандемията преосмисляме взаимовръзките между собственото си здраве и здравето на екосистемите и се убеждаваме в необходимостта от устойчиви вериги на доставки и модели, които не надхвърлят възможностите на планетата. Тези взаимовръзки отразяват факта, че рискът от поява и разпространение на инфекциозни болести се увеличава пропорционално на темповете на унищожаване на природата[[38]](#footnote-38). Поради това опазването и възстановяването на биологичното разнообразие и добре функциониращите екосистеми са от ключово значение за **повишаване на нашата устойчивост и за предотвратяване на появата и разпространението на болести в бъдеще**.

Общата рамка за действие в областта на биоразнообразието на европейско ниво се определя от Седмата програма за действие в областта на околната среда, която изрично обвързва биоразнообразието и изменението на климата. Възстановяването на екосистемите и зелената инфраструктура се разглеждат като източници на важни социално-икономически ползи, като начини за подобряване на екологичната и климатичната устойчивост, както и възможност за смекчаване на последиците от изменението на климата, адаптация и управление на риска от бедствия.

Публикуваното предложение за Осма програма за действие в областта на околната среда[[39]](#footnote-39) поставя защитата, запазването и възстановяването на биологичното разнообразие и подобряването на природния капитал (по-специално въздух, вода, почва и гори, сладководни, влажни и морски екосистеми) сред шестте приоритетни цели на Общността до 2030 г.

Европейската стратегия за биоразнообразие 2030[[40]](#footnote-40) акцентира върху въвеждането на базирани на природата решения за възстановяване на екосистемите и биологичното разнообразие. Очаква се да се обвържат целите и мерките за опазване на биологичното разнообразие с целите за климата.

Новата стратегия се фокусира върху основните двигатели на загубата на биологично разнообразие като неустойчиво използване на сушата и морето, свръхексплоатация на природни ресурси, замърсяване и инвазивни чужди видове. Стратегията е централен елемент на плана за възстановяване на ЕС и е приета по време на COVID-19 пандемията. Планът е от съществено значение за предотвратяването и изграждането на устойчивост към бъдещи огнища и предоставя незабавни възможности за бизнес и инвестиции за възстановяване на икономиката на ЕС. Той също така цели да направи биологичното разнообразие неразделна част от цялостната стратегия на ЕС за икономически растеж. Стратегията предлага да се определят обвързващи цели за възстановяване на увредените екосистеми, да се подобри здравето на защитените местообитания и видове в ЕС, да се върнат опрашителите в земеделските земи, да се намали замърсяването, да се озеленят нашите градове, да се подобри биологичното земеделие и здравето на европейските гори.

Стратегията предлага конкретни стъпки за поставяне на европейското биоразнообразие на пътя към възстановяване до 2030 г., включително трансформиране на поне 30% от европейските земи и морета в ефективно управлявани защитени територии и връщане на поне 10% от селскостопанската площ връщайки към ландшафт с голямо разнообразие.

**Националната политика за биоразнообразието** транспонира европейските инициативи и законодателство на две основни нива: стратегическо и законодателно.

Националната стратегическа рамка в сектор Биоразнообразие и Натура 2000 функционира при отсъствие на рамков актуален стратегически документ. Основният национален документ, свързан с биологичното разнообразие в България, е вторият национален план за опазване на биологичното разнообразие за периода 2005-2010 г. Планът не е актуализиран официално, но са формулирани[[41]](#footnote-41) и приложени нови национални приоритети.

В съответствие със задълженията си по Директива 92/43/ЕИО за опазване на естествените местообитания и на дивата флора и фауна, държавата разработва Национална приоритетна рамка за действие за НАТУРА 2000 (НПРД). На национално равнище рамката дефинира 5 приоритета за програмния период 2014-2020 г., които да бъдат реализирани на територията на защитените зони от НАТУРА 2000 в България. Изпълнението на дефинираните приоритети се постига с прилагането на 32 мерки. Индикаторите за изпълнение на мерките са заложени в разработената „Система за мониторинг, контрол, допълване и актуализация на НПРД за 2014-2020“, като приложение към НПРД (Система от индикатори). В процес на подготовка е актуализирана рамка за периода 2021-2027 г.

Състояние на биологичното разнообразие в България

Територията на България[[42]](#footnote-42) се характеризира със значителен дял от застрашените на европейско ниво видове[[43]](#footnote-43) и страната има отговорността да защити тези видове на своя територия. Наличните у нас 41 493 вида животни и растения представляват 26% от общия брой видове в Европа, като в световен мащаб това представлява над 2% от всички видове на планетата. В България могат да бъдат открити 25% от видовете, попадащи в Европейския червен списък на видовете.[[44]](#footnote-44)

Защитените територии обхващат общо 584.498,50 ха., някои от които с много малка площ, но изключително ценни от гледна точка на биоразнообразието, като биосферните резервати на ЮНЕСКО и влажните зони по Рамсарската конвенция. Горските екосистеми в България съставляват над 37% от общата й площ и съдържат 202 зони по Натура 2000, в които са разположени 27 местообитания. Видовете, които се считат за застрашени на европейско ниво и се срещат в България, могат да бъдат открити най-вече във влажните зони, горите и тревните екосистеми. Тези екосистеми изискват особено внимание, за да се гарантира, че местообитанията на подобни чувствителни видове ще бъдат запазени.

За опазването и устойчивото ползване на биологичното разнообразие в Република България държавата изгражда Национална екологична мрежа(НЕМ), която си поставя за цел: дългосрочно опазване на биологичното, геологично и ландшафтно разнообразие; осигуряване на достатъчни по площ и качество места за размножаване, хранене и почивка, включително при миграция, линеене и зимуване на дивите животни; създаване на условия за генетичен обмен между разделени популации и видове; участие на Република България в европейските и световни екологични мрежи; ограничаване на негативното антропогенно въздействие върху защитени територии.

НЕМ се състои от защитени територии, обявени според изискванията на Закона за защитените територии и защитени зони, които се обявяват според изискванията на две основни за опазването на околната среда Директиви на Европейския съюз – Директива 92/43/ЕЕС за опазване на природните местообитания и на дивата флора и фауна (наричана накратко Директива за местообитанията) и Директива 2009/147/ЕС за опазване на дивите птици (наричана накратко Директива за птиците).

Към настоящият момент в България са обявени 1023 защитени територии в 6 категории: резервати (55), национални паркове (3), природни забележителности (346), поддържани резервати (35), природни паркове (11), защитени местности (573). Обявените 234 защитени зони от Натура 2000[[45]](#footnote-45), съгласно Директивата за местообитанията (SCI), покриват 30,3% от територията на страната. От тях 3 са изцяло с морска акватория с обща площ 560,24 км2, а 14 включват в границите си и морска акватория. Съгласно Директивата за птиците са определени 120 защитени зони от НАТУРА 2000 (SPA), покриващи 23,1% от общата територия на страната. От тях 14 зони включват в границите си и морска акватория. В екологичната мрежа Натура 2000 в България 13 SCI защитени зони от се припокриват изцяло със SPA защитени зони (границите им съвпадат).

Екосистемни услуги

Типологията на екосистемите в България, картирането и оценката на състоянието им, както и на екосистемните услуги, се основават на Национална методика[[46]](#footnote-46) за оценка и картиране на екосистемите и екосистемните услуги, предоставяни от тях. Към момента на територията на България са картирани 9 типа екосистеми, извън мрежата Натура 2000. За същите е направена и биофизична оценка на състоянието. По инициатива на неправителствени природозащитни организации са реализирани още 7 проекта, в т.ч. и проекти, които прилагат частни схеми за плащания за екосистемни услуги, с участието на сектори туризъм и земеделие, в конкретни защитени зони.

Проследяването и обобщаване на промените в биологичното разнообразие на Република България се осъществява чрез **Националната мрежа за мониторинг на биологичното разнообразие**, която е част от националната система за мониторинг на околната среда. Министърът на околната среда и водите организира Национална система за мониторинг на състоянието на биологичното разнообразие (НСМСБР) и издава наредба за условията и реда за нейното функциониране.[[47]](#footnote-47)

Изследването на взаимодействието Движещи сили – Натиск – Състояние – Въздействие - Отговор по отношение на биоразнообразието и екоситемите е извършен в контекста на основните елементи на политиките в областта за България и демонстрира следните тенденции и перспективи:

|  |  |  |
| --- | --- | --- |
| **Сухоземни защитени зони** | | |
| Тенденции през последните 10 -15 години |  | **Тенденциите / промените към подобрение преобладават**  Налице е стабилен ръст на кумулативната площ на мрежата Натура 2000 през последните 10 г., както и постоянен растеж в броя на защитените зони |
| Перспективи за 2030 г. |  | **Тенденциите / промените представят нееднородна картина**  Определянето на защитени зони само по себе си не е гаранция за ефективна защита на биологичното разнообразие. Установяването или пълното прилагане на консервационни мерки и планове за управление за постигане на ефективно управлявани, екологично представителни и добре свързани системи от защитени територии са от решаващо значение и остават предизвикателство до 2030 г. |

|  |  |  |
| --- | --- | --- |
| **Защитени видове и местообитания в ЕС** | | |
| Тенденции през последните 10 години |  | **Тенденциите / промените представят нееднородна картина**  Голяма част от защитените видове и местообитания са в неблагоприятно състояние, въпреки че през последните 10 години има някои ограничени подобрения |
| Перспективи за 2030 г. |  | **Тенденциите / промените представят нееднородна картина**  Основните движещи сили за загубата на биологично разнообразие не се променят благоприятно, така че без значителни консервационни усилия текущите тенденции няма да бъдат обърнати и натискът ще продължи да се увеличава |

|  |  |  |
| --- | --- | --- |
| **Най-разпространени видове (птици и пеперуди)** | | |
| Тенденции през последните 25 години |  | **Тенденциите / промените към влошаване преобладават**  От 1990 г. се наблюдава продължаваща тенденция към намаляване на популациите от обикновени птици. Въпреки че за някои видове това се е забавило от 2000 г., не се наблюдава тенденция към възстановяване. Най-силно изразени спадове се наблюдават при птици в земеделска земя и пеперуди на пасища. |
| Перспективи за 2030 г. |  | **Тенденциите / промените към влошаване преобладават**  Няма благоприятна промяна на основните фактори за намаляването на често срещаните видове. За постигането на подобрения е необходимо пълно прилагане на редица политически мерки, включително секторни политики |

Подробен анализ „Движещи сили – Натиск – Състояние – Въздействие - Отговор“ на биоразнообразието в България е представен в Приложение II. 2.1.

**Основни изводи от анализа ДНСВО:**

Широк спектър антропогенни фактори, резултат от човешката дейност

Селско стопанство - Най-често докладваният натиск както за местообитанията, така и за видовете, което отразява относителния мащаб на земеползването за земеделски цели и промените в земеделските практики

Урбанизацията - използване на жилищни, търговски, индустриални и развлекателни зони и дейности.

Разрушаване на местообитания – промени в земеползването, хидроложкия режим, климатични промени, които разрушават дадено местообитание

Замърсяване на въздуха, почвите и водите

Експлоатация

Инвазивни видове причиняват огромни щети върху екосистемите

Направените оценки на състоянието (2019) показват следното съотношение при видовете и местообитанията: при 38% от видовете състоянието е благоприятно, при 31% незадоволително, при 3% е лошо, а при 28% е неизвестно. За местообитанията – при 12% състоянието е благоприятно, при 79% е неблагоприятно-незадоволително, при 5% е неблагоприятно лошо и при 3% - незадоволителното се представя в четири категории, показват следното съотношение (в %) при **видовете и природните местообитания**

Промени във функциите на екосистемите и влошаване на качеството на екосистемните услуги

Интегриране на грижата за биологичното разнообразие, както при публичния, така и при частния сектор; Изготвяне на стратегия за биоразнообразието, Обявяване на защитени зони и територии; Защитени видове, Планове за управление

Планове за действие по видове

Основните рискове за биологичното разнообразие в България са свързани със загубата на местообитания в резултат на развитието на градовете и инфраструктурата, неустойчивото селско стопанство и експлоатацията на видовете от икономическо значение. Ключово предизвикателство е създаването на ефективна управленска структура за „Натура 2000“ и укрепването на капацитета на администрацията и заинтересованите страни. Обобщение на предизвикателствата и препоръките за тяхното преодоляване е представено по-долу:

|  |  |
| --- | --- |
| Предизвикателства | Препоръки |
| Липса на механизъм[[48]](#footnote-48) за ефективно управление на мрежата Натура 2000 в България:  За постигане на устойчиво опазване на видове и местообитания от мрежата Натура 2000 се изисква прилагане и на мерки по активното им опазване, освен стандартните административни мерки, като забрани в заповедите за обявяване на защитените зони. Необходимо е навременно, адекватно и ресурсо-ефективно изпълнение на консервационни мерки, тяхното проследяване, оценка и докладване на изпълнението им, както и регулярна и активна комуникация със заинтересованите страни. Това изисква ясни и сериозни отговорности от държавите-членки, чрез установяване на ефективна структура за управление на мрежата Натура 2000.  В България, съгласно Закона за биологичното разнообразие (ЗБР), отговорността за изграждането и поддържането на националната екологична мрежа (НЕМ-включваща защитени зони и защитени територии), както и координирането и контролирането на дейностите на заинтересованите страни (министерства, общини, научни и академични институти, собственици и ползватели на зами и др.) е на министъра на околната среда и водите. Той носи отговорността и за възлагане разработването на планове за управление на защитени зони, и за утвърждаването им. | Необходимо е да бъде разработен и съгласуван нов подход за управление на мрежата Натура 2000 в България. Подходът следва да предвиди нови структури за управление на мрежата на национално и регионално ниво. Този подход трябва да е съгласуван с всички заинтересовани страни.  В допълнение, съгласно новия подход за управление на мрежата Натура 2000, се въвежда задължението за разработване на Национална приоритетна рамка за действие и териториални планове за управление на мрежата, което също следва да бъде уредено. |
| При изграждане на мрежата НАТУРА 2000 се наблюдават пропуски, които са свързани с: липсата на стратегическа рамка на дългосрочна политика с национални цели на опазване и устойчиво ползване на биологичното разнообразие и неизпълнено задължение да се изготви Национална стратегия за опазване на биологичното разнообразие и Национален план за опазване на биологичното разнообразие;  Неефективни действия по обявяване на защитените зони чрез издаване на заповеди от министъра на околната среда и водите до шест години от получаване на одобрение от ЕК. | Да се предприемат действия за изготвяне и внасяне за приемане на Национална стратегия за опазване на биологичното разнообразие и Национален план за опазване на биологичното разнообразие, съгласно изискванията на чл. 115, ал. 1, т. 2 и 3 от ЗБР.  Да се предприемат действия за възлагане и разработване на планове за управление на защитените зони от НАТУРА 2000, в които да се определят специфични за защитените зони природозащитни цели и необходимите мерки за опазване на местообитанията и видовете за всички защитени зони от мрежата НАТУРА 2000, както и да се осигури тяхното изпълнение. |
| Проследяването на напредъка и постигнатите резултати от реализирането на мерки и дейности от НПРД е значително затруднено, поради:  - неизграждането на предвидената Система за мониторинг, контрол, допълване и актуализация на НПРД за 2014-2020, което затруднява събирането на актуална и пълна информация за изпълнението и невъзможност на измерване и определяне на постигнатия очакван напредък от мрежата;  - неосигуреното периодично/текущо отчитане и докладване на степента на постигане на приоритетите от НПРД;  - отсъствие на данни за видовете, птиците и местообитанията с подобрено природозащитно състояние в България и на данни за степента на съхранение и подобрение на биологичното разнообразие в защитените зони от мрежата;  - липса на измеримост на състоянието на местообитанията и на видовете в България, която да показва степента на съхранение и подобрение на природозащитното състояние. | Да се предприемат действия за организиране на надежден и ефективен процес на събиране, обобщаване, анализ и докладване на първични и агрегирани данни за:  Осъществените мониторингови дейности на местообитания, видове и птици на територията на мрежата НАТУРА 2000.  Осъществения мониторинг на зоните за защита на водите, които изцяло или частично попадат в мрежата от защитени зони НАТУРА 2000.  Изграждане на „Система за мониторинг, контрол, допълване и актуализация на НПРД за 2014-2020“ и осигуряване на ефективно функциониране |
| Липса на съответствие[[49]](#footnote-49) в част от терминологията в Директивата за опазване на дивите птици и Закона за биологичното разнообразие.  Чрез ЗБР в българското законодателство са въведени изискванията на Директивата на птиците. В практиката по прилагане на тази директива след 2015 г. беше въведен нов термин, който не е отразен в ЗБР. Този термин е „състояние на сигурност”. Той е специфичен за птиците и по смисъл значително се отличава от термина „благоприятно състояние” на популациите, използван при прилагането на Директивата за местообитанията по отношение на всички останали животни и растения. | Необходимо е да се направят съответни промени в ЗБР за отстраняване на несъответствията. |

### Гори

Горите имат многобройни и взаимно свързани обществени, стопански и екологични функции. Горите допринасят за опазване на биоразнообразието и намаляват неблагоприятните въздействия на климатичните промени, предпазват почвите от ерозия, регулират водните запаси, осигуряват работни места и доход на населението, играят ключова роля по отношение на изменението на климата. Изключително важно е управлението на горите да е насочено към осигуряване на доброто им здравословно състояние като гаранция за ефективното функциониране на голямото разнообразие от ползи, което те предоставят.

В Договора за функционирането на ЕС не са предвидени специфични разпоредби за **политика на ЕС в областта на горите и горския сектор**, поради което мерките на ЕС за горите намират място в разпоредбите на други общи политики: 1) обща селскостопанска политика (ОСП) – горските мерки[[50]](#footnote-50); 2) като част от политиката за климата – горите са основен компонент във въглеродния цикъл; 3) политика за защита на природата – Европейска екологична мрежа Натура 2000[[51]](#footnote-51) - горите са част от защитените хабитати[[52]](#footnote-52); 4) политика за възобновяемата енергия – производство на биомаса от горските територии; 5) политика за прилагане на законодателството в областта на горите, управлението и търговията (FLEGT)[[53]](#footnote-53) – FLEGT Регламенти - 2173/2005[[54]](#footnote-54) на Съвета от 20.12.2005 г. за установяването на схема на разрешителни FLEGT за вноса на дървесина в Европейската общност и 1024/2008[[55]](#footnote-55) на Комисията от 17.10.2008 г. за определяне на подробни мерки за прилагането на Регламент (ЕО) № 2173/2005 на Съвета за установяването на схема на разрешителни FLEGT за вноса на дървесина в Европейската общност; Регламент (ЕС) № 995/2010[[56]](#footnote-56) на Европейския Парламент и на Съвета от 20.10.2010 г. за определяне на задълженията на операторите, които пускат на пазара дървен материал и изделия от дървен материал (ОВ, L 295/23 от 12.11.2010г.); 6) Рамкова директива за водите - Директива № 2000/60/EО[[57]](#footnote-57), (OВ L 327 от 22.12.2000г.) в програмата от мерки за речните басейни, включва и горски мерки.

Изготвянето и прилагането на отговорна горска политика, съобразена с политиките на общността и националните особености, е ангажимент на всяка една от държавите членки на ЕС. Ролята на ЕС се изразява в осигуряване на мониторинг на горите на ЕС и докладване за тяхното състояние, наблюдение на глобалните тенденции и привличане на вниманието на държавите членки към нови предизвикателства, предлагане и координиране или подкрепа на мерките за бързо реагиране на ниво ЕС[[58]](#footnote-58).

На европейско ниво още от 1998 г. се прилага обща европейска стратегия за горското стопанство[[59]](#footnote-59), която е солидарен израз на намеренията на членуващите страни да постигнат добро управление на горските ресурси, устойчив и конкурентоспособен горски сектор. Прилаганата до 2020 г. Нова стратегия на ЕС за горите: за горите и сектора на горското стопанство[[60]](#footnote-60) адресира новите предизвикателства пред устойчивото развитие на горския сектор в ЕС с принос към зелената икономика и преодоляване на неблагоприятните последици от измененията в климата, опазване на биологичното разнообразие, балансиране нарастващото използване на биомасата като енергиен източник с изискванията за ефективно използване на ресурсите.

През януари 2021 г. ЕК стартира консултациите по изготвяне на стратегия за горите с обхват целия горски цикъл и услуги, които горите предоставят. Стратегията ще бъде насочена и към осигуряване на здрави и устойчиви гори, които допринасят значително за целите в областта на биологичното разнообразие и климата, намаляват и реагират на природни бедствия, осигуряват поминък и подкрепят кръговата биоикономика и селските общности. Стратегията допълнително ще помогне на ЕС да изпълни своите международни ангажименти и ще формира основата на ясно установен, последователен и цялостен подход към горите, позволявайки по-силно лидерство на ЕС в международен план, в контекста на програмата на ООН за устойчивост до 2030 г., Парижкото споразумение, Конвенцията за биологичното разнообразие и Конвенцията за борба с опустиняването.

Част от стратегията е разработването на пътна карта за засаждане до 2030 г. на най-малко 3 милиарда нови дървета в ЕС, при пълно прилагане на екологичните принципи. Залесяването, повторното залесяване и засаждането на дървета, чиято цел е да се подпомогне биологичното разнообразие и възстановяването на екосистемите, ще бъдат насърчавани чрез стратегическите планове в областта на ОСП и със средства по линия на политиката на сближаване. Засаждането на дървета в градовете ще бъде улеснено и посредством новата Европейска платформа за екологизиране на градовете[[61]](#footnote-61), включително в рамките на програмата LIFE.

Успоредно с разработването на нова европейска стратегия за горите, ЕК ще предложи и насоки относно практики за залесяване и повторно залесяване, стимулиращи биологичното разнообразие и природосъобразни лесовъдни практики. За осигуряване на по-точна информация за състоянието на европейските гори, се предвижда допълнително развитие на Европейската информационна система за горите. По този начин ще се подпомогне изготвянето на актуални оценки на състоянието на европейските гори и ще бъдат свързани всички уебплатформи на ЕС, съдържащи данни за горите.

Горите в България са част от европейското и световно горско богатство. През последните години общата площ на горските територии у нас непрекъснато се увеличава при изключително богато биологично разнообразие от иглолистни и широколистни горски видове. Към момента на изготвяне на настоящата стратегия 10,5% от горските територии на страната са включени в защитени територии по Закона за защитените територии. Горските територии, включени в Европейската екологична мрежа Натура 2000, са около 58% от общата горска площ.

Основните документи определящи стратегическата рамка на **управление на горския сектор на национално ниво** са: Национална стратегия за развитие на горския сектор в Република България за периода 2013-2020 г. и Стратегическият план за развитие на горския сектор 2014-2023 г. Възприетите при разработването на стратегическите документи принципи са в съответствие със Стратегията на ЕС за горите 2014-2020 г.: устойчиво управление на горите; многофункционална роля на горите, устойчиво ползване на горски дървесни и недървесни продукти и услуги; подкрепа на цялостния процес на създаване на добавена стойност в горския сектор; засилване на координацията при подготовката и изпълнението на политиките на ЕС, свързани с горския сектор.

На регионално и местно ниво политиката на управлението се определя от: областните планове за развитие на горските територии, ловностопанските планове, както и горскостопанските планове и програми.

Националната стратегия за развитие на горския сектор в България за периода 2013-2020 г. поставя следните три цели: 1. Осигуряване на устойчиво развитие на горския сектор чрез постигане на оптимален баланс между екологичната функция на горите и тяхната способност дългосрочно да предоставят материални ползи и услуги; 2. Засилване на ролята на горите за осигуряване на икономически растеж на страната и по-равномерно (балансирано) териториално социално-икономическо развитие; 3. Увеличаване на приноса на горския сектор в зелената икономика. Постигането на целите осигуряват четири приоритета, свързани с поддържане на жизнени, продуктивни и многофункционални горски екосистеми, способстващи за смекчаване на последиците от измененията в климата; опазване, възстановяване и поддържане на биологичното и ландшафтното разнообразие в горските територии; повишаване на жизнеността и конкурентоспособността на горския сектор; използване на потенциала на горския сектор за развитие на зелената икономика.

Извършените междинна и окончателна оценка на изпълнението на стратегията отчитат цялостно изпълнение на 15 от предвидените общо 20 мерки, частично изпълнение на 4 и неизпълнение на 1 от мерките[[62]](#footnote-62).

През 2018 г. ИАГ утвърждава Национален план за действие за енергия от горска биомаса 2018-2027 г. Документът дава реалистична насока за бъдещото развитие в областта на производството на енергия от горска биомаса, определена на базата на действащите европейски политики и регулации, както и на основа на потребностите, потенциала и възможностите за използване на горско-дървесна биомаса в България. Приоритетите, залегнали в плана, определят необходимостта от търсене на възможности за въвеждане на нови методи и начини за потребление на енергия от горска биомаса - въз основа на подобрена политическа и нормативна рамка и чрез въвеждане на необходимите стимули и съвременни зелени технологии.

Стратегическият план за развитие на горския сектор в Република България 2014-2023 г., разработен в изпълнение на чл. 9, ал. (1), т. 1 от Закона за горите, е от особено значение и се очаква да бъде мост между стратегическата визия за сектора и конкретните действия за нейното постигане.

Приетият през 2011 г. Закон за горите и свързаните с него подзаконови нормативни актове, към настоящия момент са основната нормативна база, уреждаща обществените отношения, свързани с опазването, стопанисването и ползването на горските територии в Република България. Целите на закона са ориентирани към гарантиране на многофункционално и устойчиво управление на горските екосистеми и включват: опазване и увеличаване на площта на горите, поддържане и подобряване на състоянието на горите, гарантиране и поддържане на екосистемните, социалните и икономическите функции на горските територии, гарантиране и увеличаване на производството на дървесина и недървесни горски продукти чрез природосъобразно стопанисване на горските територии, поддържане на биологичното и ландшафтното разнообразие и подобряване на състоянието на популациите на видовете от дивата флора, фауна и микота.

Други основополагащи документи за развитието на сектора са Законът за лова и опазване на дивеча и Правилникът за неговото прилагане, Законът за защитените територии, Законът за опазване на околната среда, Законът за биологичното разнообразие, Законът за защитените територии, Законът за енергийната ефективност, Законът за енергията от възобновяеми източници и др. Периодичният анализ на законовата и подзаконовата нормативна уредба, регулираща процесите в горския сектор, осигурява условия за нейното актуализиране и усъвършенстване.

Основните рискове, свързани с опазването на горите и развитието на горския сектор в България, са свързани с климатичните промени, натиск от антропогенни фактори, промени в земеползването, загуба и деградация на природни местообитания, фрагментация на горите, инвазивни видове, замърсяване и прекомерна експлоатация. Състоянието и перспективите за развитие на сектора са анализирани посредством подхода „Движещи сили – Натиск – Състояние – Въздействие – Отговор“, обобщени по-долу:

Тенденции и перспективи горски сектор, България

|  |  |  |
| --- | --- | --- |
| Горски сектор | | |
| Тенденции през последните 10 -15 години |  | Раздробяването на ландшафта се е увеличило, засягайки най-вече необитаемите или разпръснати селски райони и предградия - райони с относително по-голям потенциал за предоставяне на екосистемни услуги |
| Перспективи за 2030 г. |  | Дървесината и потреблението на дървесина за гориво ще се увеличат, от което, заедно с нарастващите суши, пожари и бури, се очаква да намалеят услугите на горските екосистеми. |

Подробен анализ „Движещи сили – Натиск – Състояние – Въздействие - Отговор“ на управлението на горите в България е представен в Приложение II. 2.2.

**Основни изводи от анализа ДНСВО:**

**Климатичните промени са основна заплаха за горите чрез промяна в температурите, снежната покривка, горските пожари**

**Антропогенни фактори, технологии, икономическо развитие – развитие на горския сектор (дърводобив и производство), горите като място за туризъм и дейности за развитие на селските райони**

**Промени в земеползването - увеличаване площите, заети с обработваеми земи и намаляване на необработваемите земи**

Увеличеното използване на земята, разширяването на градските зони/урбанизацията и изменението на климата допринасят за по-голям натиск върху горите. Промени в местообитанията – загуба на местообитания и деградация; Инвазивни чужди видове, които могат да причинят вреда на местното биологично разнообразие и екосистеми; Замърсители и прекомерна експлоатация

Здравословно състояние в горите – отлагане на атмосферни замърсители, обезлистване на горите, увреждане на горите от горски пожари,

Оценка на състоянието на горските ресурси и динамика на горските екосистеми

Щети в горите, причинени от абиотични, биотични и антропогенни фактори

Състояние на биоразнообразието, Раздробеността на горските екосистеми и местообитания застрашава техните екосистемни функции и услуги. а дивата природа и разпространение на вредители

Мерки за устойчиво управление на горите; предпазване на горите от пожари, подобряване на дейностите по контрол; Провеждането на пълна Национална горска инвентаризация (НГИ) е от критично важно значение за събиране на надеждна и актуална информация за наличните горски ресурси и тяхното състояние

Изследването на взаимодействието Движещи сили – Натиск – Състояние – Въздействие - Отговор по-горе позволява следния анализ за сектор гори в средата на основните елементи на политиките в областта на горите за България:

|  |  |
| --- | --- |
| Предизвикателство | Препоръка |
| България не е достатъчно подготвена да реагира на последиците от изменението на климата. 80% от горите, унищожени от горски пожари през последните 5 години, все още не са възстановени([[63]](#footnote-63)). | Природосъобразните решения са икономически ефективно средство за справяне с изменението на климата и подкрепа за стратегиите за адаптиране към изменението на климата.  Провеждането на пълна Национална горска инвентаризация (НГИ) е от критично важно значение за събиране на надеждна и актуална информация за наличните горски ресурси и тяхното състояние. Горите покриват 1/3 от територията на България и имат потенциала да са най-значимия индикатор за въздействието на климатичните промени и ефектите от тях, като по този начин може да предоставят информация и на други сектори.  В реакция към климатичните промени се очакват значителни изменения в горите и пълна Национална горска инвентаризация е в състояние да документира същността на тези процеси значително по-добре от например наблюденията в изменения на температури или редица други показатели. Първият цикъл на НГИ ще осигури събиране на актуални данни за текущото състояние на горските ресурси, включително и необходими за националните доклади за инвентаризация на емисиите на парникови газове. При повторни и последващи измервания за НГИ ще се съберат адекватни данни за оценяване ефективността от прилаганите мерки за адаптация на горите към климатични промени и съответно преадаптирането им, ако е необходимо. В момента България остава единствената страна в ЕС без реално стартирана НГИ, но следва да се подчертае, че НГИ е изключително важен информационен ресурс за широкомащабен мониторинг на околната среда и процесите в нея, проучвания, включително и тези свързани с масова смъртност и причините за нея, възобновителните процеси в горите, които определят бъдещия състав и развитие на горите, както и редица други процеси в горските екосистеми. |
| **Липса на достатъчни знания за различните уязвимости на горските видове и екосистеми.** Това обхваща широк спектър от непълноти в знанията. Много модерни научни знания се публикуват на чужди езици, в т.ч. английски, в престижни научни издания, които не са достъпни за мнозинството лесовъди в България. Освен това е необходима допълнителна експериментална работа по различни варианти на стопанисване и техния потенциал за справяне с различни предизвикателства. | Чрез различни научни проекти са събрани значителни данни, но тези дейности следва да се разширят в посока запълване на маркираните празноти. Много от очакванията и допусканията за стратегии за стопанисване и лесовъдски подходи се основават на вече натрупани опит и знание, събрани в различни климатични, политически и икономически контексти. Експерименталната работа на местно ниво може да послужи като добра база знания за взимане на решения и възможност на професионалистите да се демонстрират локални данни. Това е важно за сектор, в който специалистите са по правило консервативни и се нуждаят от добри примери, за да бъдат убедени, че предлаганите варианти са надеждни. |
| **Липса на специално и фокусирано образование в областта на климатичните промени за лесовъдите.** Понастоящем бакалавърските и магистърски програми на единствения университет в България, който подготвя лесовъди с висше образование (Лесотехническият университет в София) нямат специфични дисциплини, третиращи в достатъчна степен широкия спектър от проблеми, свързани с изменението на климата. | Предвид широката обхватност на проблемите считаме, че е необходима специализирана дисциплина, която да помага на студентите да натрупат обобщени и систематизирани познания по темата. Необходима е и програма за продължаваща професионална квалификация, предлагаща допълнително и периодично специално обучение и образование за професионалистите от горския сектор. |
| **Ниско ниво на механизация на горските дейности.** В момента много дърводобивни фирми – контрактори разчитат на старо оборудване и използване на животинска сила за голяма част от дейностите в горите. Може да се очаква, че в бъдеще делът на ползване на животни ще спадне и дори ще изчезне изцяло. | Нивото на механизация и качеството на машините ще бъде от голямо значение за доброто стопанисване на горите, опазването на пътищата, почвите и реакцията при природни нарушения и бедствия. Лошото общо състояние на горската пътна мрежа също може да препятства редица дейности. |
| **Липса на свързан подход между секторите.** Пример за комплексността на този проблем е фактът, че растежът на горите ограничава последствията от изменението на климата чрез фиксиране на въглерод. Ползването на дървен материал за изработка на продукти с дълъг живот фиксира въглерода, дори когато дърветата са отсечени и ако гората се стопанисва устойчиво, има силен кумулативен въглеродо-складиращ ефект. Този ефект и стимулите за създаване на горски продукти с дълъг живот, които насърчават устойчивото ползването на горите, трябва да се отчитат по цялата верига на стойността на дървения материал. Изменението на климата може също така да има отрицателни последствия за растежа на горите, а оттам да намали способността на горите да фиксират въглерод. | Насърчаването на избора на видове, адаптирани към променени условия на климата при действия по залесяване и повторно залесяване, и целевото производство на горски продукти с дълъг живот (и общо по-висока стойност) ще доведе до повишена възвръщаемост на инвестициите при поддържане или увеличаване на фиксирането на въглерод в дългосрочен план. Проблемът се усложнява допълнително от употребата на дървен материал като енергиен източник, което принципно носи предимството, че заменя невъзобновяемите източници. Има необходимост от разработване на национален план за използването на дървесна биомаса, който трябва да синхронизира потенциално по-големите нужди и търсене, необходимостта от съвременни инсталации за производство на енергия, за да се осигури най-оптималното използване на възобновяемия енергиен източник и в същото време да се съобразят и други възможни нужди и ограничения. Такъв план трябва да гарантира, че използването на дървесина като възобновяем източник на енергия няма да намали общото количество на съхранен въглерод в горите на България и няма да възпрепятства изпълнението на други важни екосистемни функции от горите, особено в чувствителни екосистеми. |
| Друг сложен аспект е осигуряването на достъп до горски пътища. Лошото състояние и ниската гъстота на горската пътна мрежа в България е предизвикателство по отношение на управлението и контрола на пожари, както и за поддържане и увеличаване на горското производство. Ако природните нарушения, причинени от изменението на климата, причинят поражения в трудно достъпни гори, там може да има проблеми по възстановителните дейности. Ограничената пътна мрежа води до интензивно ползване на по-достъпните гори, докато в другите не се провеждат отгледни мероприятия и част от биомасата се губи поради естествена смъртност. Същевременно подобряването на достъпа до горите не трябва да се постигне за сметка на загуба горски ресурси и всички техни функции. | Заплахите от незаконна сеч и други неустойчиви дейности подкопават аргументите в полза на отварянето на пътната мрежа и докато тези рискове не бъдат разрешени, може да е трудно да се предприемат бъдещи действия. Всичко, което се отразява негативно на икономическите резултати на горското стопанство, представлява и заплаха за адаптирането към изменението на климата, тъй като, ако ползите от стопанисването на горите не отиват при собственика на актива, реинвестициите ще са ограничени. Отварянето на достъпа до горите също така заплашва биологичното разнообразие. На България може да се наложи да преразгледа приоритетите си в условията на променен климат и да обърне внимание на опазването на зони с висока консервационна стойност като същевременно разреши интензивно горско производство в други зони. Функциите на горите по ограничаване на ерозията, предпазване от наводнения, осигуряване на чисти води и контрол на температурите, са от съществено значение. Около 16% от българските гори са с предназначение за защитни функции и това има съществено влияние върху други икономически функции. За ловната дейност, екосистемните услуги, туризма и рекреационните дейности също са необходими здрави гори. Познаването на междусекторните ползи от горите често се пренебрегва и докато не се постигне такова познаване, непрекъснатото осигуряване на тези ползи при променен климат ще бъде под заплаха. Преодоляване на липсата на свързаност между секторите може да се осъществи чрез разработването на областните планове за развитие, в които дългосрочно ще се определят приоритети за стопанисване на горските територии на областно ниво с обществено-политически консенсус. |

### Земеползване и състояние на почвите

Почвата е ограничен, незаменим и невъзобновим природен ресурс, който изпълнява редица функции с важна роля за поддържане на равновесието в природата и съществуването на човешкото общество.

Почвата е сложна, многофазна, жива система, която осигурява живота на земята. Въздействието от антропогенна дейност предизвиква проявата на различни деградационни процеси, които силно влошават функциите на почвите, влияят негативно върху плодородието и продуктивните им възможности. Това дава отражение върху начина на земеползване и развитието на екосистемите.

Почвата е жизненоважен природен ресурс, който регулира околната среда и реагира на различен натиск. Тя подпомага доставката на редица наземни екосистемни услуги, които поддържат, осигуряват и регулират живота на планетата. Докато тази сложна биогеохимична система е най-известна като среда, която подпомага селскостопанското производство и горите, почвата също е критичен компонент на различни процеси от управление на водите, наземни потоци от въглерод и парникови газове до хранителни цикли. По този начин благосъстоянието на хората и икономиката зависят от множество критични екосистемни услуги и функции на почвата.

Принципите и задачите на **европейската политика** по почвите и препоръките за практическото ѝ провеждане се основават на ефективното опазване на техните функции и предотвратяване на деградационните процеси. Те са залегнали в Тематичната стратегия (COM(2006)231) за опазване на почвата (2006), която доразвива концепцията за опазване и устойчиво управление на почвата, залегнала в Европейската Харта и препоръчва законодателна рамка за опазване и устойчиво използване на почвата с оглед интегрирането на националните и европейска политики в тази област. Тематичната стратегия дефинира и необходимостта на конкретни мерки за подобряване на знанията по функциите на почвата и мерки за повишаване на отговорността на гражданите по опазване на почвата.

През 2006 г. ЕК предлага проект за Рамкова директива (СОМ(2006)232) за опазване на почвите и изменение на Директива 2004/35/ЕО относно екологичната отговорност по отношение на предотвратяването и отстраняването на екологичните щети. Предложението е структурирано около три главни теми: предохранителни мерки, които предвиждат предприемане на адекватни действия за смекчаване и (или) премахване на вредните въздействия; идентификация на проблемите – идентифициране на териториите за които има риск от протичане на деградационни процеси и инвентаризация на замърсените места; оперативни мерки, които включват програми и планове за рисковите територии, национални стратегии за ремедиация на замърсените места и мерки за ограничаване на запечатването на почвите. Предложението не е прието и е оттеглено през 2014 г., въпреки нарастващото антропогенно натоварване на почвите в Европа, поради което до сега няма обща политика на ЕС по почвите и пропуските не са запълнени.

Макар и неприета, Рамкова директива за почвите служи като ръководство за разработване на националните документи.

Редица секторни политики и регулации имат отношение към опазването и възстановяването на почвите на европейско ниво: Общата селскостопанска политика с все по-голям фокус върху устойчивостта и по-зелено земеделие, Стандарти за добри земеделски практики, насочени към поддържането на ландшафта, опазването на водите, смекчаване измененията на климата, Директивата по Нитратите (91/676/ЕЕС), Директивата за използване на пестициди (2009/128/ЕО), Директивата за ГМО (2001/18/ЕО), Директивата за възобновяемата енергия (ЕС 2018/2001).

Доброто състояние на почвите е от ключово значение за постигане на целите на Европейския зелен пакт – климатичен неутралитет, възстановяване на биоразнообразието, нулево замърсяване, здрава и устойчива хранителна система. В тази връзка, заедно със Стратегията за биоразнообразие на ЕК 2030, е предложена и нова Стратегията за почвите. Основната цел на стратегията е да разгледа изчерпателно проблемите, свързани с почвата и земята и да спомогне за постигане на неутралност на деградацията на земите до 2030 г., една от ключовите цели за устойчиво развитие (ЦУР)[[64]](#footnote-64). Проектът за Стратегия се фокусира върху защитата на плодородието, намаляване на ерозията и увеличаване на органичното вещество в почвата. Стратегията разглежда редица предизвикателства, като идентифициране на замърсени места, възстановяване на деградирали почви, определяне на условията за доброто им екологично състояние и подобряване на мониторинга на качеството на почвата. Документът се разработва в контекста на международните ангажименти на ЕС, Конвенцията на ООН за биологично разнообразие (CBD), Рамковата конвенция на ООН за изменението на климата (UNFCCC), Конвенцията на ООН за борба с опустиняването (UNCCD), Глобалното партньорство за почвата на ФАО.

**Националната секторна стратегическа рамка** е представена от Националната програма за опазване, устойчиво ползване и възстановяване функциите на почвите (2020-2030 г.). Целта на Националната програма е опазване на почвените ресурси и тяхното устойчиво ползване, както и прилагане на добри практики за предотвратяване увреждането на почвите. Националната програма (2020-2030 г.) е документ с дефинирани цели, приоритети и мерки за практическо приложение на държавната политика за опазване на почвените ресурси на национално, регионално и местно ниво. Формулирани са четири приоритета, свързани с подобряване на административния капацитет, превенция на деградационни процеси, възстановяване и съхраняване на функциите на почвите, устойчивото им управление като природен ресурс и ангажиране на обществеността в процесите по управление.

Законодателна основа на политиката, свързана с почвите са Законът за почвите (обн. ДВ. бр. 89 от 2007 г., последно изм. и доп. ДВ. бр.98 от 27 ноември 2018 г.) и Закон за опазване на земеделските земи (обн. ДВ. бр.35 от 24 април 1996 г., изм. и доп. ДВ. бр.83 от 9 октомври 2018 г.).

Законът за почвите е рамката, в която се извършват дейностите по опазване на почвите и техните функции, тяхното устойчиво ползване и възстановяване като компонент на ОС, при спазване на следните принципи: екосистемен и интегриран подход, устойчиво ползване на почвите, приоритет на превантивния контрол за предотвратяване или ограничаване увреждането на почвите и на техните функции, прилагане на добри практики при ползването на почвите, замърсителят плаща за причинените вреди, информираност на обществеността за екологичните и икономическите ползи от опазването на почвите от увреждане и за мерките за опазването им. Законът определя компетенциите при осъществяването на държавната политика по опазване, устойчиво ползване и възстановяване на почвите на национално, регионално и местно ниво.

Анализът на основните движещи сили и фактори на натиск, оценката на тяхното въздействие върху компонента почви, позволява формулирането на следните изводи за тенденциите и перспективите в хоризонта на разработваната Стратегия за околна среда:

|  |  |  |
| --- | --- | --- |
| **Земеползване** | | |
| Тенденции през последните 10 -15 години |  | **Тенденциите / промените към подобрение преобладават**  Земните ресурси са изложени на интензивно използване и бързо усвояване. Отнемането на земя продължава, най-вече за сметка на земеделските площи, въпреки че годишният процент показва тенденция към забавяне. Степента на повторно използване на разработената земя остава ниска. Раздробяването на ландшафта се е увеличило, засягайки най-вече обезлюдените или разпръснати селски райони - райони с относително по-голям потенциал за предоставяне на екосистемни услуги. |
| Перспективи за 2030 г. |  | През следващите десетилетия се очаква да продължи заемането на земя и произтичащата от това фрагментация на ландшафта. Селското стопанство вероятно ще се отдалечи от богатите на биоразнообразие райони, а интензивното използване на продуктивни земеделски земи вероятно ще се увеличи, което ще окаже влияние върху качеството и екосистемните услуги на земеделските райони. |
| Състояние на почвите | | |
| Тенденции през последните 25 години |  | **Тенденциите / промените към влошаване преобладават**  Промяната на почвения слой и интензивността на управление значително влияят върху състоянието на почвата и нивата на замърсяване. Напредъкът във възстановяването на замърсени почви е бавен. Въпреки неотдавнашното намаляване на запечатването на почвата, плодородните почви продължават да се губят при продължаване на заемането на земята. Загубата на почвата в резултат на утаяване чрез ерозия все още е значителна. Ефектите от уплътняването на почвата и историческите и настоящите загуби на органичен въглерод в почвата стават все по-видими при климатичните промени. |
| Перспективи за 2030 г. |  | **Тенденциите / промените към влошаване преобладават**  Не се очаква да има благоприятни промени в основните движещи сили за деградацията на почвата, така че функционалността на почвите е под още по-голям натиск. Необходимо е да се въведе мониторинг на почвите, който е хармонизиран в цяла Европа, да се разработят мерки за ранно предупреждение за превишаване на критичните прагове и за насочване на устойчивото управление на почвите. |

Подробен анализ „Движещи сили – Натиск – Състояние – Въздействие - Отговор“ по компонент почви е представен в Приложение II. 2.3.

**Основни изводи от анализа ДНСВО:**

Най-значими сили са селското стопанство и горското стопанство, които водят до промени в земеползването и земеделските земи

Антропогенни фактори

Урбанизацията

Натискът върху състоянието на почвите се оказва от стопанската дейност – индустрията, вкл. добиваната, транспорт (и туризъм), селско и горско стопанство, промените в земеползването, използването на природните ресурси, както и промените в климата

Почвите в страната са в добро екологично състояние по отношение на запасеност с биогенни елементи/органично вещество

Засегнатите площи от водоплощна ерозия и почвени загуби - остават относително постоянни

Увеличаване броя на свлачищата и засегнатите  територии

Промени в почвените функции, загуба на органично вещество, замърсяване на повърхностни и подпочвени води, промени в екосистемите

Подобряване на административния капацитет, правните инструменти по прилагане на екологичното законодателство и информационната обезпеченост

Предотвратяване възникване на деградационни процеси, възстановяване и съхраняване функциите на почвите.

Устойчиво управление на почвите като природен ресурс и екологосъобразно земеползване

Стимули и механизми за превенция на образуването и разделно събиране на отпадъци

Икономически инструменти за прилагане на принципа „замърсителят плаща“

Политики за подкрепа на прехода към ресурсно ефективна икономика

Резултатите от анализа на състоянието, тенденциите и перспективите в сектора аргументират **възможните решения и препоръки:**

|  |  |
| --- | --- |
| **Предизвикателства** | **Препоръки** |
| Бизнес структурите у нас не се ангажират достатъчно в разработването на нормативната и законодателната база, имаща отношение към опазване на почвите. Усвояването на агроекологичните мерки е свързано с подобряване на информираността, обучението и консултациите на земеделските производители по отношение на изискванията за устойчиво управление на природните ресурси. Целесъобразно е финансирането на пилотни и демонстрационни проекти, свързани с прилагането на земеделски дейности, целящи опазването на почвите. | С цел повишаване на административния капацитет е необходимо провеждането на информационни кампании, насочени към финансиране на мерки по опазване и възстановяване на почвите на национално и общинско ниво с цел ангажиране на населението за постигане на по-ефективни резултати. |
| **Ограничаване на почвената ерозия**  Ерозията на почвите от водата е естествен процес, но той може да бъде утежнен от изменението на климата и някои човешки дейности, като например неподходящи земеделски практики, обезлесяване, горски пожари или строителни работи. Високите нива на ерозия на почвата водят до намаляване на производителността в селското стопанство и оказват отрицателно и трансгранично въздействие върху биологичното разнообразие, екосистемните услуги и реките и езерата (поради увеличените обеми на седиментите и преноса на замърсители). | Необходимо е да се провежда последователна политика за ограничаване на процеса в няколко направления:   * ежегоден мониторинг, провеждан от Изпълнителната агенция по околна среда за територията на цялата страна, данните от който да се използват за планиране ползването на земите по начин, ограничаващ процесите на ерозия; * информиране и подпомагане на земеделските производители при планиране на ползването в дадено стопанство от регионалните структури на МЗХГ (Национална служба по съвети в земеделието (НССЗ); * спазване на добрите земеделски и екологични практики. Добрите земеделски и екологични условия (ДЗЕУ) да се въвеждат с помощта на специално разработени за условията на нашата страна Национални стандарти и са свързани с опазване на почвата от ерозия, запазване на структурата и органичните вещества в нея. Друга група стандарти са свързани с минимално ниво на поддръжка на местообитанията, за да се избегне тяхното влошаване; * подкрепа на земеделските производители чрез компесаторни плащания за дейности, ограничаващи процеса на ерозия. Всички земеделски стопани, собственици и/или ползватели на земеделски земи, които ще  получават подпомагане по различните схеми на Общата селскостопанска политика, допълнителните национални плащания и  мерките от Програмата за развитие на селските райони, са задължени да изпълняват  Националните стандарти. |
| Мерки срещу засушаване на почвата | Продължава да бъде актуален въпросът за необходимостта от спешна промяна в Закона за земеделските земи, в който да се включи дейност по мониторинг на водните запаси в почвата. Това ще реши във висока степен въпросите, свързани с устойчивото управление на поливното земеделие, адаптацията към промените на климата и получаването на добиви от земеделска продукция, съизмерими с по-напредналите в това отношение страни. Предвид тенденциите в климатичните промени, препоръчително е да се предприемат действия в посока на възстановяване на поливните площи с цел повишаване и трайно поддържане на интензивно земеделие в страната. Препоръките за преструктуриране на земеделието и специализация на отделните региони за отглеждане на определени култури при оптимални условия, свързани с техните изисквания и в съответствие с наличните агроклиматични ресурси и при най-малки допълнителни инвестиции, продължават да са актуални. |

## Гарантиране на здравето и качеството на живота на гражданите

### Емисии на вредни вещества и качество на атмосферния въздух

Въздухът, който дишаме и чрез който живеем, е критичен природен ресурс за хората, растенията и животните. Доброто качество на атмосферния въздух (КАВ) е от съществено значение за защита както на човешкото здраве и природния капитал, така и на изградената от човека среда.

Продължаващото замърсяване представлява съществен риск за здравето на хората, природните системи, за икономиката и производителността на работната сила. Ефектите от лошото качество на въздуха се усещат най-силно в две основни области – в силно урбанизираните райони, където хората изпитват значителни здравословни проблеми и при екосистемите, т.к. замърсяването е една от основните причини за загуба на биологично разнообразие.

Най-значимият международен инструмент за предотвратяване и ограничаване на замърсяването на въздуха в трансграничен контекст е Конвенцията на Икономическата комисия за Европа на ООН за трансгранично замърсяване на въздуха на далечни разстояния /КТЗВДР/[[65]](#footnote-65) от 1979 г. и нейните осем протокола за намаляване на емисиите на замърсители на въздуха[[66]](#footnote-66).

Програмата на ООН до 2030 г. [[67]](#footnote-67), приета от световните лидери през 2015 г., представлява глобална рамка за устойчиво развитие и определя 17 цели за устойчиво развитие (ЦУР). Усилията насочени към подобряване КАВ допринасят за постигането на цел 3.9 „Значително намаляване до 2030 г. на броя на смъртните случаи и заболявания от опасни химични вещества и от замърсяване и заразяване на въздуха, водите и почвите“, цел 11.6 „Намаляване до 2030 г. на вредното въздействие на градовете върху околната среда на глава от населението, включително като се обръща особено внимание на качеството на въздуха и управлението на градските и други отпадъци“.

**Европейският съюз** работи от десетилетия за подобряване на качеството на въздуха чрез контрол на емисиите на вредни вещества в атмосферата и чрез интегриране на изисквания за опазване на околната среда в секторите на транспорта, промишлеността, енергетиката, селското стопанство и строителството. Стратегията на ЕС за КАВ е насочена към постигане на пълно съответствие с действащото законодателство до 2020 г. и определя дългосрочни цели до 2030 г. Целта е да се намали замърсяването на въздуха до нива, които свеждат до минимум вредните последици за човешкото здраве и за околната среда в ЕС.

Седмата програма за действие в областта на околната среда[[68]](#footnote-68) е договорената рамка за изготвяне на политиката на ЕС в областта на околната среда до 31 декември 2020 г. Програмата е изцяло в съответствие с целите на ООН за устойчиво развитие, като по отношение опазване КАВ предвижда да се полагат целенасочени усилия за ограничаване замърсяването на въздуха и неговото въздействие върху екосистемите и биоразнообразието, с цел да не се достигат и надвишават критичните нива на натоварване. Планира се в резултат на изпълнение на програмата да се постигне значително подобряване на КАВ, като се достигнат препоръчителните нива на СЗО.

Ключов елемент на Европейския зелен пакт е амбицията за нулево замърсяване, с акцент върху намаляването на замърсяването на въздуха като основен фактор, засягащ здравето на човека. Визията за 2050 г., определена в [Плана за действие на ЕС](https://ec.europa.eu/environment/pdf/zero-pollution-action-plan/communication_en.pdf):[„Към нулево замърсяване на въздуха, водата и почвата“](https://ec.europa.eu/environment/pdf/zero-pollution-action-plan/communication_en.pdf) [[69]](#footnote-69) е свят, в който замърсяването е намалено до нива, които вече не са вредни за човешкото здраве и естествените екосистеми.

Политиката на ЕС почива на три основни стълба[[70]](#footnote-70):

* стандарти за качеството на атмосферния въздух, определени в директивите за качеството на атмосферния въздух[[71]](#footnote-71) за приземен озон, прахови частици, азотни оксиди, опасни тежки метали и редица други замърсители;
* национални цели за намаляване на емисиите, установени в Директивата относно националните тавани за емисии за най-важните трансгранични замърсители на въздуха: серен оксид, азотни оксиди, амоняк, неметанови летливи органични съединения и прахови частици[[72]](#footnote-72);
* стандарти за емисии от основните източници на замърсяване, определени на равнището на ЕС в законодателни актове, насочени към промишлените емисии[[73]](#footnote-73), емисиите от електроцентрали[[74]](#footnote-74), превозни средства[[75]](#footnote-75) и транспортни горива[[76]](#footnote-76), както и към енергийните характеристики на продуктите[[77]](#footnote-77).

В отговор на специфичните за страната предизвикателства, на **национално ниво**, напълно са транспонирани европейските директиви, основно чрез Закона за чистотата на атмосферния въздух, както и чрез Наредба № 11 от 14 май 2007 г. за норми за арсен, кадмий, никел и полициклични ароматни въглеводороди в атмосферния въздух и Наредба № 12 от 15 юли 2010 г. – за норми за серен диоксид, азотен диоксид, фини прахови частици, олово, бензен, въглероден оксид и озон в атмосферния въздух.

Приетата с РМС 334/07.06.2019 г. Национална програма за подобряване качеството на атмосферния въздух 2018-2024 г., която предлага мерки, насочени към основните сектори, причиняващи замърсяване с ФПЧ, чрез прилагането на които периодът на превишаване на нормите да бъде възможно най-кратък.

В съответствие с изискванията на чл. 27 на Закона за чистотата на атмосферния въздух и Наредба №12/15.07.2010 г. за норми за серен диоксид, азотен диоксид, фини прахови частици, олово, бензен, въглероден оксид и озон в атмосферния въздух, 28 общини с нарушено качество на атмосферния въздух разработват и изпълняват общинските програми за КАВ.

Националната програма за контрол на замърсяването на въздуха (2020-2030 г.) има за цел изпълнението на задълженията на страната за намаляване към 2020 г. и 2030 г. на общите годишни антропогенни емисии на следните замърсители на атмосферния въздух: серен диоксид, азотни оксиди, неметанови летливи органични съединения, амоняк и фини прахови частици, спрямо емисиите за определената в Директива (ЕС) 2016/2284 за базова 2005 г. Предвидените мерки са в сектори, които са по-значими източници на емисии в атмосферния въздух, като битово отопление, автомобилен транспорт и селско стопанство и целят постигане на националните тавани за емисии за най-важните трансгранични замърсители на въздуха.

С подзаконови актове, са въведени изисквания за качеството на твърдите горива (въглища и брикети), използвани за битово отопление от населението, както и за дървесината, която се предлага на населението за битово отопление[[78]](#footnote-78). Промените в Закона за движение по пътищата, както и изменението и допълнението на Наредба № Н-32 за периодичните прегледи за проверка на техническата изправност на пътните превозни средства осигуряват подобряване на контрола върху извършваните периодични прегледи за проверка на техническата им изправност.

Различните **финансови инструменти** на ЕС осигуряват значителен ресурс в подкрепа на политиката за подобряване качеството на въздуха. Само за периода 2014-2020 г. държавите членки разполагат с 1,8 милиарда евро за инвестиции в КАВ[[79]](#footnote-79). Допълнителен непряк принос с потенциално благотворно въздействие върху чистотата на въздуха се очаква да имат инвестициите на европейските средства в нисковъглеродна икономика, в опазването на околната среда и ефективността на ресурсите и в мрежова инфраструктура.

На национално ниво политиките по подобряване на КАВ все още са недостатъчно финансово обезпечени. Целево финансиране на мерки за подобряване на КАВ се осигурява по Приоритетна ос 5 „Подобряване качеството на атмосферния въздух“ на ОПОС 2014-2020 г. (614 млн. лв.). Местните власти и бизнеса използват и възможностите за финансиране на дейности за подобряване на КАВ по Програма LIFE[[80]](#footnote-80). С цел насърчаване общините да предприемат мерки за по-чист въздух, е създадена нормативна възможност и механизъм за допълнителното финансиране на програмите им за КАВ от глобите на замърсяващи предприятия на тяхна територия.

За България данните от анализа „Движещи сили – Натиск – Състояние – Въздействие- Отговор“, показват следните тенденции и переспективи за постигане на целите на политиката за КАВ:

**Тема:** **Ресурсно ефективна, кръгова и нисковъглеродна икономика**

|  |  |  |
| --- | --- | --- |
| **Емисии на замърсители на въздуха** | | |
| Тенденции през последните 10 години |  | **Тенденциите / промените към подобрение преобладават**  За периода 1990-2018 г. е постигнато значително намаление на общите нива на емисиите на SO2, NOх, NH3, NMVOC и България изпълнява задълженията си съгласно Директива 2001/81/ЕО, Гьотеборгския протокол към КТЗВДР и целите по Националната програма за 2020 г. |
| Перспективи за 2030 г. |  | **Тенденциите / промените към подобрение преобладават**  Национална програма за контрол на замърсяването на въздуха (2020-2030 г.) цели да се постигнат задълженията на страната за намаляване към 2020 г. и 2030 г. на общите годишни антропогенни емисии на SO2, NOх, NH3, NMVOC, ФПЧ2.5. Предвидените мерки са традиционни, в сектори, които са по-значими източници на емисии в атмосферния въздух (битово отопление, автомобилен транспорт и селско стопанство). |

**Тема:** **Защита от свързаните с околната среда рискове за здравето и благосъстоянието**

|  |  |  |
| --- | --- | --- |
| **Концентрация на замърсителите на въздуха** | | |
| Тенденции през последните 10 години |  | **Тенденциите / промените към подобрение преобладават**  Регистрирана е устойчива тенденция на подобряване на КАВ. Замърсяването с ФПЧ10 продължава да бъде основен проблем за КАВ в почти цялата срана. В определени райони от страната не се постигат нормите за ПАВ, озон, и серен диоксид. |
| Перспективи за 2030 г. |  | **Тенденциите / промените към подобрение преобладават**  Във връзка с продължаващото неизпълнение на задълженията на страната за спазване на нормите за КАВ по показател ФПЧ, правителството прие Национална програма за подобряване качеството на атмосферния въздух 2018-2024 г., която предлага мерки, насочени към основните сектори, причиняващи замърсяване с ФПЧ. Разработени са и се изпълняват Общински програми за подобряване на КАВ. Установеното недостатъчно финансиране поставя под риск изпълнението на мерките. |

**Тема: Защита от свързаните с околната среда рискове за здравето и благосъстоянието**

|  |  |  |
| --- | --- | --- |
| **Въздействие на замърсяването на въздуха върху здравето на човека и благосъстоянието** | | |
| Тенденции през последните 10 години |  | **Тенденциите / промените към подобрение преобладават**  Въпреки устойчивата тенденция за намаляване на процента на населението, изложено на наднормени нива на замърсяване на въздуха, България продължава да е сред държавите членки с многобройни смъртни случаи, дължащи се на замърсяването на въздуха. |
| Перспективи за 2030 г. |  | **Тенденциите / промените представят нееднородна картина**  Прогнозите са, че с изпълнението на мерките на Националната програма за подобряване на КАВ ще се постигне ниво на емисии ФПЧ, отговарящо на действащите нормативи, което е над препоръчителните според СЗО нива. В допълнение, идентифицираните проблеми при прилагането поставят под риск постигането на целта. |

Подробен анализ „Движещи сили – Натиск – Състояние – Въздействие - Отговор“ на управлението на въздуха в България е представен в Приложение II. 3.1.

**Основни изводи от анализа ДНСВО:**

Основните източници на емисии са енергетиката, битово отопление, транспорт, промишленост, селско стопанство

Ресурсоемкост и енергоемкост на националната икономика

Енергетиката е силно зависима от изкопаеми горива

Значим процент от населението се отоплява с твърдо гориво и неефективни уреди

Автомобилният парк е сред най-старите и замърсяващи в Европа

За периода 1990-2018 г. е постигнато намаление на емисиите на:

SOХ с 92% (основно от ТЕЦ), NOХ с 66% (основно от ТЕЦ и в по-малка степен транспорт), NMVOC с 87% (намалената употреба на разтворители),

NH3 с 61% ( от селското стопанство)

В периода емисиите на ФПЧ2.5 са нараснали с 30% от битовия сектор)

65.1 % от населението живее при нива на замърсяване с ФПЧ10 над допустимите норми; 40 % от населението, живее при нива на замърсяване с бензо(а)пирен над целевата норма

Системно се нарушават нормите за КАВ по показател SO2 в района на гр. Гълъбово

През 2019 г. СГН за NO2 е превишена само в Пловдив

Не са постигнати нормите за КАВ по показател озон

Замърсяване на въздуха е риск за здравето на хората, природните системи, за икономиката и производителността на работната сила

Замърсяването с ФПЧ2,5 е причинило 12500 случая на преждевременна смърт, с NO2 - 1100 случая, а с O3 -320 случая

Високите концентрации на О3, NH3, NOx водят до сериозни проблеми и загуба на биоразнообразие, вкл.на земеделски култури и гори

Ефективно прилагане на законодателни изисквания и изпълнение на планираните мерки

Системни усилия за предотвратяване и контрол на емисиите, и прилагане на нови технологии Целево финансиране на мерки за подобряване на КАВ, фокусирани към основните източници на замърсяване Механизми / стимули за промяна на потребителските модели на гражданите (отопление, транспорт)

Постигане на добро и безопасно за хората и екосистемите качеството на въздуха продължава да бъде предизвикателство за България и в дългосрочен план. Това изисква комплексен подход и интегриране на целите по предотвратяване и ограничаване замърсяването на въздуха в секторните политики, както и актуализиране на законодателството, включително и финансовото, с цел налагане и/или насърчаване на трансформацията към „нулево“ замърсяване.

За да се случи тази мащабна трансформация, усилия трябва да бъдат насочени към компенсиране на идентифицираните дефицити, които могат да бъдат разпределени в няколко групи: слабости в политиките и законодателството; недостиг на ресурси – финансови, човешки, технологични; дефицити в осведомеността, данните и информацията, научните изследвания и връзката с бизнеса, както и затруднения при прилагането на модерни, цифрови технологии. В таблицата са обобщени резултатите от анализа, под формата на „предизвикателства“ и „отговор“:

|  |  |
| --- | --- |
| **Ресурсно ефективна, кръгова и нисковъглеродна икономика** | |
| **Предизвикателства** | **Отговор** |
| Високата въглеродна и енергийна интензивност на българската икономика, голямата зависимост от енергия от въглища, технологичната изостаналост в някои сектори и слабото прилагане на екоиновации  оказват отрицателно въздействие върху производителността и конкурентоспособността и изискват значителни усилия за осъществяването на зелен и дигитален преход с оглед на целите на ЕС за нулево замърсяване. | Разработване и гарантиране на прилагането на политики насочени към:   * декарбонизация на енергетиката и икономиката; * насърчаване на ефективното използване на ресурсите; * увеличаване на енергийната ефективност; * по-нататъшно разработване на възобновяеми енергийни източници, вкл. иновативни (зелен водород и др.); * подобряване на практиките за устойчивост в транспортния сектор; * насърчаване разработване, трансфер и прилагане на екоиновации;   Оптимално използване европейско и национално финансиране, с акцент:   * Многогодишна финансова рамка 2021-2027, Механизъм за възстановяване и устойчивост, Механизъм за справедлив преход; * Модернизационен фонд; * Иновационен фонд и др. |
| Транспортният сектор е най-големият източник на емисии на азотни оксиди, а също и на значителен дял от емисиите на прахови частици. | Прилагане на програми/мерки за постигане на:   * насърчаване на по-добре интегриран и по-чист обществен транспорт, вкл. чрез „зелени обществени поръчки“ * пренасочване на товарните превози от шосейния към железопътния транспорт, * за ускорено преминаване към превозни средства с ниски и нулеви емисии, вкл. изграждане на зарядни станции; * промяна на поведението и управление на търсенето (насърчаване на по-чисти видове транспорт ) * създаване на зони с ниски емисии в градовете |
| Селскостопанският сектор представлява важен източник на замърсители на въздуха, като например амонякът, който е ключов прекурсор за прахови частици, | Прилагане на политики, включващи:   * агрономични мерки (целящи намаляване на необходимостта от азотни торове); * въвеждане на добри практики в управлението на на оборски тор, подобрени стратегии за хранене на добитъка, и анаеробно третиране; * подкрепа за използване на ВИ в стопанствата |
|  |  |
| Изгарянето на горива от електроцентралите, промишлеността и домакинствата за генериране на електроенергия и топлинна енергия допринася най-много за емисиите на прахови частици и серен диоксид. | Интегриране на политиката за КАВ с политиките по климата:   * засилено използване на възобновяеми източници на енергия; * увеличаване на енергийната ефективност; * по-нататъшно разработване на възобновяеми енергийни източници, вкл. иновативни (зелен водород и др.) * децентрелизирано птроизводство на енергия (напр. мини електроенергийни мрежи и покривни слънчеви панели), * подпомагане (чрез данъчни стимули или грантови програми) замяна на старите и по-малко ефективни отоплителни уреди, * разширяване на мрежите на централното отопление |
| Социални предизвикателства, свързани с процеса на ефективна енергийна трансформация, като например загуба на работни места и понижаване на стандартите на качество на живот; риск от повишаване на цената на електроенергия | Прилагане на фокусирани политики и мерки за въглищните райони в преход като областите Стара Загорa, Перник и Кюстендил, както и районите с въглеродо-интензивна индустрия, които ще бъдат засегнати от прехода;  Прилагане на политика и мерки за преквалификация, създаване на нови работни места, подкрепа на секторна и географска мобилност;  Мерки насочени към подпомагане на енергийно-бедни семейства. |
| Изоставането в технологичната модернизация и ниското ниво на използване на иновации затрудняват прехода към икономика с „нулево замърсяване“.  В българската система за научни изследвания и иновации се наблюдават редица структурни недостатъци:   * ниските равнища на публични и частни инвестиции в научни изследвания и иновации; * разпокъсаността на публичната научна база; * липсата и застаряването на квалифицираните човешки ресурси; * слабите връзки между науката и бизнеса и неефективното управление. | Разработване и прилагане на фокусирани програми за технологична модернизация;  Провеждане на последователна политика за подпомагане симбиозата между научни звена и бизнес;  Изграждане на платформи за трансфер на знания и технологии.  Ефективно използване на възможностите на фондовете и програмите на ЕС, с акцент „Хоризонт Европа“, Механизма за справедлив преход, Механизма за възстановяване и устойчивост, InvestEU, ПКИП и др. |
| **Защита от свързаните с околната среда рискове за здравето и благосъстоянието** | |
| **Предизвикателства** | **Отговор** |
| Остарял и енергийно неефективен жилищен фонд, много ниски (в абсолютен и реален размер) доходи и динамично нарастващи енергийни цени | Създаване на фонд за декарбонизация, насочен към:   * Подобряване на енергийната ефективност на жилищата; * Насърчаване използването на ВИ; * Подпомагане на енергийно-бедни семейства. |
| Секторните политики и законодателство не отразяват не интегрират темите свързани с КАВ;  Проблеми в координацията между институциите, свързани с КАВ (министерства, държавни агенции и т.н.);  Ограничени финансови и човешки ресурси. Липсата на финансови ресурси за дейностите за КАВ | Интегриране на съображенията по КАВ в секторните законодателство и политики;  Подобряване на съгласуваността на политиките и координацията на инициативите на КАВ в различните сектори;  Ясно разграничение на отговорностите и мандатите на различните субекти. |
| Замърсяването на въздуха обикновено оказва по-неблагоприятно въздействие върху групи с по-нисък социално-икономически статус, хора в напреднала възраст, деца и хора в лошо здравословно състояние, отколкото върху населението като цяло . | Разработване на специализирани програми за превенция и профилактика на рискови групи; |
| **Пропуски в знанията и данните -** несигурността и пропуските в информацията и научните изследвания, които затрудняват процеса на вземане на решения.  Цифровата трансформация е от решаващо значение за постигането на целите на Зеления пакт в областта на нулевото замърсяване | Мерки насочени към обогатяване и систематизиране на разнообразието от данни за КАВ, както и наличната информация да бъде трансформирана в специализирани инструменти и лесни за употреба продукти  Изграждане / надграждане на платформи за обмен на технологични решения и добри практики  Насърчаване използването на най-новите цифрови технологии и услуги в подкрепа вземането на решения, като дистанционно наблюдение, интелигентни мониторингови станции, изкуствен интелект и високопроизводителни изчисления и др. |
| Недостатъчна осведоменост на обществото,  Недостатъчно професионално обучение, включително специализирано професионално обучение , както и специализирани университетски програми.  Пропуски в нивото на осведоменост сред лица, отговорни за вземането на решения, | Повишаване на осведомеността и комуникация - ранно повишаване на осведомеността в училищата, публичен достъп и разпространение на информация.  Повишаване на институционалния капацитет-  специализирани курсове за изграждане на капацитет за разработващите политики и създаване на умения и инструменти за вземане на информирани решения. |

### Управление на водните ресурси и качество на водите

Водите са най-ценният ресурс на планетата, от изключително значение за човешкия живот и здраве, за естествените екосистеми, но и за функционирането на ключови икономически сектори като селското стопанство, енергетиката, транспорта, туризма. В същото време водните ресурси са с висока степен на уязвимост от различни видове антропогенен и икономически натиск, модели на потребление, климатични промени, точково и дифузно замърсяване. Прилагането на ефективни политики за тяхното опазване, устойчиво управление и отговорно използване е първостепенна и системна задача в контекста на общите усилия за опазване на околната среда.

В **международен план** особен фокус се поставя върху морската околна среда и състоянието на моретата. Перспективите за постигане на визията за здрави, чисти и продуктивни европейски морета остават дългосрочни в контекста на натиска от динамичното развитие на секторите от синята икономика и климатичните промени. Подобряване на изпълнението на политиките, интегрираност и партньорство са значимите послания в тази посока.

Безспорно е и значението на екосистемните услуги, които предоставят водите. Водата изпълнява едновременно функции на материални услуги като базисен ресурс за живота на планетата, регулиращи и поддържащи услуги по отношение на природните процеси и климата и културни – под формата на интелектуални, културни и рекреационни възможности, изграждане на идентичност и др.

Устойчивото управление на водите се поставя в общата рамка на глобалните цели за опазване на околната среда, отговорно използване на природните ресурси и действията, свързани с измененията на климата.

Акцент в политиката се поставя върху осигуряването на равен достъп за всички до безопасна питейна вода и до подходящи канализационни съоръжения и хигиенни условия, намаляване на замърсяването на морската околна среда, значителното повишаване на ефективността на използване на водни ресурси във всички сектори, прилагането на интегриран подход на управление на всички нива, включително чрез подобряване на международното сътрудничество, опазване и възстановяване на свързаните с водите екосистеми.

През последните десетилетия **политиката на ЕС** за водите се развива в отговор на необходимостта от установяване на адекватна рамка и ефективни действия за намаляване на натиска върху водите като основен ресурс за човешкото здраве, селското стопанство, всички сектори на икономиката и природните системи.

Приоритетните политики на ЕС в областта на водите поставят конкретни цели в няколко ключови области:

* Намаляване на натиска от замърсяване на водите, свързано с гарантиране на човешкото здраве – целта е постигане на добро химическо състояние на всички повърхностни и подземни водни тела, намаляване и превенция на замърсяването с нитрати с източник селското стопанство, намаляване на замърсяването от градски отпадъчни води, превенция на замърсяването на водите, предназначени за консумация от човека, премахване на риска за човешкото здраве от замърсяването на водите и токсични вещества;
* Намаляване на натиска от водовземане с цел постигане на добро количествено състояние на водните тела, значително намаляване на водния стрес (водовземане под 20% от наличните възобновяеми водни ресурси), ефективно използване на водните ресурси във всички сектори на икономиката и интегрирано управление на водите на всички нива и международно сътрудничество;
* Намаляване на хидроморфологичния натиск за оценка и управление на риска от наводнения и постигане на добро екологично състояние на водите;
* Постигане на благоприятно природозащитно състояние на водните екосистеми и влажните зони за опазване на водните ресурси и биоразнообразието.

**Националните политики по управление на водите** се разработват и прилагат в съответствие с европейското законодателство с цел постигане и поддържане на добро състояние на всички подземни, повърхностни и морски води, като ресурс от особено значение за ограничаване на вредните въздействия върху човешкия живот и здраве, околната среда, културното наследство и стопанската дейност. В основата на стратегическата рамка са Национална стратегия за управление и развитие на водния сектор, Планове за управление на речните басейни, Планове за управление на риска от наводнения и Морска стратегия на Република България.

Законодателна основа за планиране и изпълнение на политиките, свързани с опазване и управление на водите на територията на Република България са Закона за опазване на околната среда, Закона за водите и пакет от наредби, въвеждащи регулации и механизми за мониторинг, опазване и използване на водните ресурси.

Изследването на взаимодействието Движещи сили – Натиск – Състояние – Въздействие- Отговор позволява **анализ на напредъка на България по постигане на целите** в областта на опазването и управлението на водите.

|  |  |  |
| --- | --- | --- |
| Натиск от замърсяване на водите | | |
| Тенденции през последните 10 години |  | **Тенденциите / промените представят нееднородна картина**  Въпреки положителната тенденция на намаляване на концентрациите на основните физико – химични показатели за качество на повърхностните води, част от повърхностните водни тела се определят като тела в риск.  При подземните води е налице тенденция на повишаване на средната стойност на нитратите, наличие на определени видове пестициди, единични и локални превишения на концентрациите на тежки метали в подземните водни тела.  Постигнато е добро качество на питейните води, но при регистрирани отклонения за определени зони.  В сравнителен план процентът на зоните за къпане с отлично качество са под средния за ЕС. |
| Перспективи за 2030 г. |  | **Тенденциите / промените представят нееднородна картина**  Значителният брой на водните тела определени в недобро или неизвестно екологично състояние, пречките, свързани с осигуряване на навременно и достатъчно финансиране за изграждане на необходимата инфраструктура, констатирани ограничения и забавяне в изпълнението на програмите за мониторинг, не позволяват по-оптимистична прогноза за постигане на целите с хоризонт 2030 г. |

|  |  |  |
| --- | --- | --- |
| Натиск от водовземане | | |
| Тенденции през последните 10 години |  | **Тенденциите / промените към подобрение преобладават**  Общи тенденции на повишаване на регистрирания повърхностен отток за страната и покачване на дебита и нивата на част от подземните води. |

|  |  |  |
| --- | --- | --- |
| Перспективи за 2030 г. |  | **Тенденциите / промените представят нееднородна картина**  Регистрираните положителни тенденции са в комбинация с незначителния спад на количеството използвана вода, значими обеми използвана вода за охлаждащи процеси в икономиката, висок процент загуби в резултат на преноса на вода и определени фактори на сезонен стрес. |


|  |  |  |
| --- | --- | --- |
| Хидроморфологичен натиск | | |
| Тенденции през последните 10 години |  | **Тенденциите / промените към влошаване преобладават**  Оценката на хидроморфологичния натиск по райони за басейново управление демонстрира специфики, но като цяло между 20% и 36% от повърхностните водни тела са засегнати от морфологични модификации. |

|  |  |  |
| --- | --- | --- |
| Перспективи за 2030 г. |  | **Тенденциите / промените представят нееднородна картина**  Може да се очаква напредък в резултат от прилагането на изискванията на Рамковата директива за водите, но в комбинация със засиления риск от наводнения и нарастване на натиска от страна на хидроенергийните мощности. |

|  |  |  |
| --- | --- | --- |
| Водни екосистеми и влажни зони | | |
| Тенденции през последните 10 години |  | **Тенденциите / промените към влошаване преобладават**  Оценката е затруднена предвид липсата на достатъчно и актуална информация и данни от мониторинг на екосистемите. Природозащитното състояние на морските и сладководните екосистеми (местообитания и видове) не се подобрява, като остава преобладаващо неблагоприятно и лошо. |

|  |  |  |
| --- | --- | --- |
| Перспективи за 2030 г. |  | **Тенденциите / промените представят нееднородна картина**  Очакван напредък по изпълнение на целите на Рамковата директива за водите, Директивата за наводненията, Директивите за птиците и местообитанията, предвид одобрението и прилагането на нова Национална стратегия за опазване на биологичното разнообразие. |

Подробен анализ „Движещи сили – Натиск – Състояние – Въздействие - Отговор“ на управлението на водите в България е представен в Приложение II.3.2

**4.7. Основни изводи от анализа ДНСВО:**

Ново поколение ПУРН.

Постоянен и систематичен мониторинг на състоянието на водните обекти и осигуряване на надеждни и сравними данни.

Обвързаност между идентифицираните проблеми и планираните конкретни мерки, реалистична прогноза за разходите, ефективни механизми и конкретни източници на финансиране.

Не се постигат целите за добро състояние на голяма част от водните тела.

Замърсяване с хранителни вещества и органично замърсяване, окисляване, еутрофикация.

Нарушаване на стандартите за качество на питейната вода.

Инвазия на неместни видове. Риск от наводнения. Деградация на водните екосистеми

Голям дял на използваните води за охлаждане в производството и разпределението на електрическа, топлоенергия и газ, определено от високата степен на ресурсоемкост на икономиката.

Пространствена концентрация и сезонност на определени отрасли са стресов фактор за наличните водни ресурси

Голям процент загуби на вода по водопреносната мрежа.

Най-голям дял на сектор добивна промишленост в общото количество образувани производствени отпадъци

Бавни темпове на преструктуриране на икономиката към по-високо технологични отрасли

Ресурсоемкост на националната икономика

Слаба иновационна активност на предприятията и прилагане на принципите на кръговата икономика

Източници на замърсяване: канализационни системи на агломерации над и под 2000 е.ж., над 10 000 е.ж., заустване на отпадъчни води от промишлени предприятия, депа за отпадъци, които не отговарят на нормативните екологични изисквания, селско стопанство.

Натиск от водовземане, морфологичен натиск, инвазивни видове, климатични промени в комбинация с други видове натиск .

Повърхностни води - подобрение на основни показатели за качество, но значителна част от водните тела се определят в риск. Подземни води - повишаване на средната стойност на нитратите, наличие на определени видове пестициди, единични и локални превишения на концентрациите на тежки метали в подземните водни тела. Регистрирани отклонения в качеството на питейните води за определени зони. Зоните за къпане с отлично качество са под средния за ЕС. Неблагоприятен консервационен статус на природни местообитания и видове.

В сравнителен план процентът на зоните за къпане с отлично качество са под средния за ЕС.

* Резултатите от анализа на състоянието, тенденциите и перспективите в сектор води аргументират **възможни решения и препоръки**, разпределени в четири компонента: управление и водоползване, качество на водите, свързани с водите екосистеми, хидроморфологичен натиск.

|  |  |
| --- | --- |
| **Управление на водите и водоползване** | |
| **Предизвикателства** | **Препоръки** |
| Намаляване на натиска от водовземане за целите на производство във всички сектори и по-специално за целите на производството на електрическа и топлоенергия, селско стопанство и преработваща промишленост. | Осигуряване на адекватен принос на водоползвателите към разходите за водни услуги.  Прилагане на концепцията „Компенсиране” чрез обезпечаване на екологичния отток за добър екологичен статус/потенциал и приоритетни водопотребители в условия на периоди на продължително засушаване.  Внедряване на водоснабдителни системи използващи условно чисти води.  Инвестиции в хидромелиоративната инфраструктура.  Провеждане на кампании за насърчаване използването на методи в напояването, намаляващи разхода на вода, за насърчаване отглеждането на култури, изискващи по-малко вода. |
| Интегрирано управление на водните ресурси на всички нива. | Подобряване на капацитета за планиране на ниво район за басейново управление, включително:  – превръщане на ПУРБ в ефективен инструмент за управление и постигане на целите по околна среда чрез планиране на конкретни мерки с ясен принос за целите, реалистична оценка на разходите, конкретни източници на финансиране и ясен график за постигане на добро екологично състояние;  - подобряване на капацитета за оценка на проектите, които имат потенциал да повлияят върху състоянието на водните тела;  - прилагане на анализ разходи и ползи и други инструменти за приоритизиране на необходимите мерки и интервенции.  Подобряване на капацитета за планиране на конкретни цели за постигане на добро екологично състояние, мерки с пряко въздействие върху факторите на натиск, количествено измерими индикатори и ефекти при управлението на морската околна среда, капацитет за регионално сътрудничество и докладване на напредъка.  Изграждане и функциониране на автоматични информационни системи за управление на данни за състоянието на водите по райони за басейново управление.  Надграждане на Националния координационен център за управление на водите. |
| Осигуряване на достъп до ресурси от питейна вода и намаляване риска от режим на водоснабдяване за населените места. | Разработване и прилагане на целенасочени програми за осигуряване на алтернативно и допълващо водоснабдяване в райони, за които е констатиран недостиг на вода.  Изграждане на нови пунктове и разширяване на мрежата за мониторинг на количеството на повърхностните води.  Целенасочени инвестиции в реконструкция и рехабилитация на водоснабдителна мрежа и системи за мониторинг и управление на водоподаването с цел намаляване на загубите. |
| Постигане на добро количествено състояние на подземните водни тела. | Изграждане на нови пунктове и разширяване на мрежата за мониторинг на подземни води в райони с установен риск от недостиг на водни ресурси.  Създаване на регистър на кладенците за задоволяване на собствените потребности на гражданите.  Засилване контрола за спазване на изискванията за измерване на черпените количества подземни води |
| **Качество на водите** | |
| **Предизвикателства** | **Препоръки** |
| Постигане на добро химично състояние на всички водни тела (повърхностни и подземни). | Мобилизиране на ресурси и ускоряване на процеса на закриване и рекултивация на депа за производствени и неопасни отпадъци, осигуряване на подходящи условия за съхранение на опасни отпадъци, при които не се допуска замърсяване на подземни и повърхностни води.  Инвестиции във възстановяване и /или рехабилитация на съществуващи и изграждане на нови пунктове за мониторинг на химичното състояние на водните тела.  Избор и прилагане на подходящи модели за количествена оценка на въздействието от идентифицирания натиск от дифузни източници.  Осигуряване на актуална база данни за нерегламентирани сметища и зауствания в общините, местоположението и текущото състоянието на складове за пестициди и опасни отпадъци.  Разработване на методи за анализ на приоритетни вещества в седименти и води.  Осигуряване на надеждна и актуална информация за оценка на тенденциите в изменение на концентрациите на замърсители в седимент и биота. |
| Намаляване и превенция на замърсяването с нитрати. | Изпълнението на програми от мерки за ограничаване и предотвратяване на замърсяването с нитрати от земеделски източници, включително:  - прилагане на приетите правила за добра земеделска практика извън нитратно уязвими зони;  - засилен контрол за спазване на изискванията за торене и съхранение на торове, употреба на препарати за растителна защита, ограниченията и забраните в границите на СОЗ и зоните за защита на питейни води;  - контрол по спазване на изискванията за оползотворяване на утайките от пречиствателни станции и пречиствателни съоръжения за отпадъчни води при употребата им в земеделието и др.;  Разработване на система за пространствено организиране, поддържане и предоставяне на информацията за натиска от селскостопански източници (ГИС базирана информация);  Повишаване информираността на селскостопанските производители и фермери за прилагане на добри земеделски практики, иновативни практики за повишаване на икономическа и екологична ефективност на стопанствата;  Разработване и въвеждане на икономически механизми за ограничаване на замърсяването на водите от дифузни източници от селското стопанство. |
| Намаляване на натиска върху водите от заустване на непречиствани отпадъчни води | Премахване на заустването на необработени отпадъчни води в изкуствени и естествени водоприемници и в Черно море чрез изграждане, реконструкция и модернизация на системи за отвеждане и пречистване на отпадъчни води, включително:  - мерки за осигуряване на отвеждане и подходящо пречистване на отпадъчни води от населени места с над 2000 е.ж., вкл. изграждане на подходяща канализационна система, ПСОВ, решения за съвместно пречистване;  - разработване и прилагане на алтернативни решения за осигуряване на пречистване на отпадъчни води от населени места под 2000 е.ж.;  Разширяване на изискванията за изпълнение на собствен мониторинг за качеството на водите;  Подобряване на мониторинга и управлението на водите в акваторията на пристанищата, включително чрез:  - извършване на собствен мониторинг;  - ограничаване на замърсяване на морските води чрез използване на подходящо оборудване при инцидентни разливи (скимъри, бонови заграждения и др.);  - засилване на контрола на дейностите по събиране и транспортиране на корабни и битови корабни отпадъци, включително отпадъчни води. |
| Добро качество на водите за пиене. | Мерки за ограничаване, преустановяване или предписване на допълнителни изисквания към дейности, създаващи риск за влошаване на състоянието на зони за защита на питейните води. |
| Превенция на замърсяването на водите за къпане. | Определяне на конкретни мерки за опазване на водите за къпане в ПУРБ.  Контрол, мониторинг и оценка на качеството на водите за къпане, съобразно изискванията в заповедите за тяхното определяне. |
| **Водни екосистеми и влажни зони** | |
| **Предизвикателства** | **Препоръки** |
| Постигане на целите за добро екологично състояние на водните тела. | Разработване и провеждане на програми за проучвателен мониторинг за установяване източниците на натиск при установено влошаване на състоянието на водното тяло и неустановен източник на този натиск.  Определяне на изискванията към количеството и качеството на водите при разработване на плановете за управление на защитени зони и територии, зависими от повърхностните или от подземните води.  Прилагане на ефективни методи за оценка на натиска от рибовъдни дейности и капацитета на водните тела за сладководно рибовъдство.  Интегриране на мерки за подкрепа на устойчиво рибовъдство и технологични схеми, ограничаващи негативното въздействие върху водните тела в различни финансови инструменти, включително ПМДР и подхода ВОМР. |
| Намаляване на натиска върху свързаните с водите екосистеми в резултат от инвазивни видове, замърсяване и хидроморфологични изменения. | Проучване разпространението на инвазивни биологични видове и тяхното въздействие върху екологичното състояние (потенциал) на водните тела и природозащитния статус на защитените зони по Натура 2000.  Въвеждане на изисквания за провеждане на собствен мониторинг за оценка на натиска от различните форми на сладководно рибовъдство.  Конкретни мерки за възстановяване и разширяване на съществуващи влажни зони, възстановяване на ръкави и меандри в ПУРБ  Разработване на методика за оценка на екосистемните услуги и критерии за тяхната приоритизация при управление на риска от наводнения |
| **Хидроморфологичен натиск** | |
| **Предизвикателства** | **Препоръки** |
| Намаляване на риска от наводнения в резултат на хидроморфологичен натиск. | Прилагане на ясен подход при оценка и избор на мерки в ПУРБ, включително използването на анализ на разходите и ползите.  Насърчаване на междуобщинското и регионално сътрудничество за изграждане на системи за мониторинг и ранно предупреждение за риск от наводнения.  Подкрепа за разработване и въвеждане на алтернативни решения за отвеждане на дъждовни води в урбанизираните територии.  Законодателни и методически инициативи за недопускане на строителство в заливаемите зони, осъвременяване на практиките на проектиране и строителство.  Информиране и осигуряване на широк достъп до прогнози за водните нива, оттока и опасността от струпвания на лед.  Подобряване на съществуващата хидроложка информационна система за получаване на данни в реално време на ниво басейн за управление.  Целенасочени партньорства с научни институции за разработване и въвеждане на системи за прогнозно моделиране на речните и морски наводнения, метеорологични и хидрологични ситуации. |
| Постигане на добро хидроморфологично състояние (като част от екологичното състояние) на водните тела. | Планиране и изпълнение на конкретни мерки за изграждане на съоръжения за осигуряване на непрекъснатостта на реката (рибни проходи, байпаси и др.), премахване на нефункциониращите миграционни бариери и др. в ПУРБ.  Прилагане на инструменти за оценка на въздействие върху околната среда за инвестиционни предложения/проекти, свързани с ново изменение на физичните характеристики на повърхностни водни тела.  Оценка на въздействието на всички миграционни бариери по речен басейн, включително оценка на състоянието на същите.  Разработване на методика за оценка на хидроморфологичните елементи за качество, като част от оценката на екологичното състояние и потенциал.  Разработване и прилагане на програми за мониторинг на хидроморфологичния натиск. |

### Радиационни характеристики на околната среда[[81]](#footnote-81)

Естественият радиационен гама-фон е физична характеристика на околната среда и представлява полето на гама-лъчите, в което се намират всички живи организми на Земята. Измерваната величина е мощност на амбиентната еквивалентна доза, H\*(10) на гама-лъчението и е специфична за всеки пункт, област, регион.

Естествените радионуклиди: уран, радий, торий и продуктите на техния разпад, радиоактивните нуклиди на калия, рубидия и др., имат широко разпространение в земната кора. Поради своите специфични физико-химични свойства, те имат конкретно присъствие в състава на отделните компоненти на околната среда: литосферата (скали, почви), хидросферата (подземни, грунтови, речни, езерни и морски води), въздуха, флората и фауната.

В резултат от дейността на човека става допълнително обогатяване на елементите на околната среда с естествени и техногенни радионуклиди и тяхното пространствено преразпределение. Тези антропогенни източници на радиоактивност обуславят техногенната компонента на радиационния фон. Към тях следва да се отнесат: отпадъчните води и отбитата скална маса при миннодобивната дейност на тежки и редки метали; газоаерозолните изхвърляния от обектите на атомната енергетика и топлоенергетиката; сгурията и пепелината от топлоцентралите, работещи с твърдо гориво; минералните торове, получени от някои фосфорити; строителните материали.

Международното сътрудничество е от ключово значение за ограничаване на риска от радиационно замърсяване и постигане на ядрена безопасност. Конвенцията за ядрена безопасност[[82]](#footnote-82) е един от основните правно-обвързващи документи, чиято цел е да се постигне безопасно, добре регулирано и еколого-рационално използване на ядрената енергия.

България е страна – съучредител и пълноправен член на Международната агенция за атомна енергия (МААЕ)[[83]](#footnote-83),  в състава на ООН - световният център за осъществяване на сътрудничество в ядрената област. Агенцията работи съвместно със своите страни членки, в три основни направления: контрол на ядрения материал, безопасност и сигурност при използването на ядрената енергия и разпространение на ядрената наука и технология.

Със сключването на Договора за създаване на европейска общност по атомна енергия (Договор ЕВРАТОМ)[[84]](#footnote-84), се поставя рамката за сътрудничество и координация на дейностите на **европейско ниво**, с цел гарантиране на безопасното използване на ядрената енергетика.

Законодателството на Евратом следва препоръките на Международната комисия за радиационна защита (МКРЗ), налагащи прилагането на принципите на предпазливост и високо ниво на контрол и защита по отношение на всякакви случаи на облъчване, независимо дали източникът на йонизиращо лъчение е създаден от човека или е естествен.

На основание член 31 от договора “Евроатом”, Европейският съюз приема редица директиви и регулации, които установяват стандарти за защита на здравето на работниците и населението от опасностите, произтичащи от йонизиращата радиация. Директива 2013/59/Евратом кодифицира законодателството на Европейския съюз в областта на радиационната защита. Изискванията на Директивата са транспонирани в националното законодателство посредством Закона за безопасно използване на ядрената енергия и Наредба за радиационна защита всила от 20.02.2018 г.

В контекста на Многогодишната финансова рамка (МФР) за периода 2021-2027 г.[[85]](#footnote-85) се създава Европейски инструмент за ядрена безопасност[[86]](#footnote-86), който ще подпомага дейности в рамките и в подкрепа на Договора за създаване на Европейската общност за атомна енергия (Договор за Евратом). Целта на новия Европейски инструмент за сътрудничество в областта на ядрената безопасност е да се насърчи създаването на ефективни и ефикасни стандарти за ядрена безопасност в трети държави в съответствие с член 203 от Договора за Евратом, въз основа на опита от дейностите за ядрена безопасност в рамките на Европейската общност за атомна енергия.

**Национална политика** при развитието на ядрената енергетика в страната е националната отговорност за осигуряване на безопасността на ядрените съоръжения. В този контекст първостепенно задължение на правителството е разработването и прилагането на адекватно законодателство в областта на ядрената безопасност.

Приетият през 2002 г. нов Закон за безопасно използване на ядрената енергия и направените изменения и допълнения през 2010 г., както и подзаконовите нормативни актове към него отчитат и прилагат в националното законодателство международните конвенции и договори, по които Република България е страна, законодателството на Европейския съюз, както и стандартите и ръководствата по безопасност на МААЕ.

Енергийната стратегия е основополагащият документ на националната енергийна политика, който отразява политическата визия за европейското развитие на България. Стратегията е съобразена с актуалната европейска рамка за енергийна политика и световните тенденции в развитието на енергийните технологии. По отношение на ядрената енергия се предвижда запазване на дела на електроенергията, произвеждана от ядрената енергетика.

Радиологичният мониторинг е част от Националната система за мониторинг на околната среда, съгласно чл. 144 на Закона за опазване на околната среда (ЗООС). Министерството на околната среда и водите, чрез Изпълнителната агенция по околна среда и нейните Лаборатории за радиационни измервания, осъществява системни наблюдения за радиационното състояние на околната среда в България и поддържа Националната система за радиологичен мониторинг на околната среда.

Съгласно чл. 15 на Закона за здравето, държавният здравен контрол за спазване на изискванията за защита на лицата от въздействието на йонизиращи лъчения се осъществява от определени от министъра на здравеопазването регионални здравни инспекции и от Националния център по радиобиология и радиационна защита (НЦРРЗ).

Анализът на политиките и постигнатите резултати на национално ниво показва положителни тенденции. Устойчивото прилагане на политики и законодателство, съобразени с високите международни изисквания, гарантира поддържане на безопасни нива на радиационните характеристики на средата.


Нерешен остава проблемът с обектите от бившата уранодобивна и уранопреработваща промишленост, където се извършват дейности за ликвидиране на последствията, възстановяване и мониторинг.

Обобщение на тенденциите и перспективите за постигане на целите на политиката за ограничаване на риска от радиационно замърсяване и постигане на ядрена безопасност на национално ниво е представено по-долу:

**Тема: Защита от свързаните с околната среда рискове за здравето и благосъстоянието**

|  |  |  |
| --- | --- | --- |
| **Риск от излагане на населението на радиационно замърсяване в околната среда и въздействие върху здравето н човека** | | |
| Тенденции през последните 10 години |  | **Тенденциите / промените към подобрение преобладават**  Разработена е и се прилага законодателна рамка и политика за ограничаване риска от радиационно замърсяване, с акцент безопасно функциониране на ядрени енергийни мощности. Остава нерешен проблема с ефективната рекултивация на обектите от бившата уранодобивна и преработваща промишленост. |
| Перспективи за 2030 г. |  | **Тенденциите / промените към подобрение преобладават**  Политиките и мерките за ограничаване риска от радиационно замърсяване, както и осигуряване на постоянен мониторинг и контрол на средата изискват сериозни технологични, човешки и финансови ресурси. Допълнително предизвикателство е планираното увеличаване на ядрените мощности. |

Подробен анализ „Движещи сили – Натиск – Състояние – Въздействие - Отговор“ на радиационната среда е представен в Приложение II.3.3.

**Основни изводи от анализа ДНСВО:**

Основните антропогенни източници на радиоактивност, обуславящи техногенната компонента на радиационния фон са обекти на атомната енергетика и топлоенергетиката, на миннодобивната промишленост, на производство на минерални торове, както и на строителни материали.

Ядрената енергетика играе важна роля за националната, регионалната и европейската енергийна сигурност и е ключова за преминаване към нисковъглеродна икономика.

Годишната ефективна доза надфоново облъчване на населението от дейността на „АЕЦ Козлодуй“ ЕАД и „ПХРАО-Нови хан“, от трансгранично замърсяване на територията на страната е под 0,01 mSv. Резултатите от мониторинга на закрити уранодобивни обекти показва продължаващ натиск и повишени стойности на показателите.

През 2018 г. не са наблюдавани стойности, различни от естествените, характерни за пунктовете на НАСНКРГФ,

При извършеното изследване в районите на потенциални замърсители не е установено разширяване на засегнатите (от предишна дейност) терени.

Излагането на йонизиращо лъчение води до увреждане на здравето на хората. Приема се, че всяко облъчване, независимо колко малко е то, може да предизвика онкологично заболяване на по-късен етап от живота.

Приема се също така, че вероятността от възникване на последващ ефект е право-пропорционална на дозата.

Ефективно прилагане на законодателни изисквания и изпълнение на планираните мерки;

Разширяване и модернизиране на системата за радиологичен мониторинг и контрол;

За обекти и райони, повлияни от уранодобивната и уранопреработвателната промишленост е необходимо предприемане на ефективни мерки - разработването на програми, включващи дейности по рекултивация, както и осъществяването на мониторинг на средата и контрол; Спазване на най-високи нива на ядрена безопасност при експлоатацията на ядрените мощности.

На базата на направения анализ са идентифицирани следните мерки, насочени към ограничаване на риска от радиационно замърсяване на средата:

В таблицата са обобщени резултатите от анализа, под формата на „предизвикателства“ и „отговор“:

|  |  |
| --- | --- |
| **Защита от свързаните с околната среда рискове за здравето и благосъстоянието** | |
| **Предизвикателства** | **Отговор** |
| Поддържане на високо ниво на ядрена безопасност и радиационна защита | * спазване на изискванията на международното и националното законодателство в областта на безопасното използване на ядрената енергия и йонизиращите лъчения и безопасното управление на радиоактивните отпадъци и отработеното гориво; * поддържане на висока култура на безопасност при изпълнение на всички дейности и нейното непрекъснато подобряване; * непрекъснат мониторинг, контрол, анализ и оценка на изпълнението на планираните мерки, действия и практики, предвидени за целите на безопасността. |
| Елиминиране на риска от радиационно замърсяване от обектите от бившата урано-добивна и уранопреработваща промишленост | * прилагането на законодателството, ефективно политики и устойчиви практики за превенция и ограничаване на радиационното замърсяване; * разработване и финансово обезпечаване на програми, включващи дейности по рекултивация; * непрекъснат мониторинг и контрол на радиационната обстановка. |
| Ограничени финансови и човешки ресурси | Оптимално използване европейско и национално финансиране, с акцент:  Многогодишната финансова рамка 2021-2027, |
| Нужда от технологичната модернизация и използване на иновации в процеса | Разработване и прилагане на фокусирани програми за технологична модернизация;  Провеждане на последователна политика за подпомагане симбиозата между научни звена и бизнес;  Изграждане на платформи за трансфер на знания и технологии;  Ефективно използване на възможностите на фондовете и програмите на ЕС, с акцент „Хоризонт Европа“. |
| Риск за здравето на населението в районите с риск от радиационното замърсяване в районите | Разработване на специализирани програми за превенция и профилактика на рискови групи; |
| Недостатъчна осведоменост на обществото.  Недостатъчно професионално обучение, включително специализирано професионално обучение, както и специализирани университетски програми.  Пропуски в нивото на осведоменост сред лица, отговорни за вземането на решения, | Повишаване на осведомеността и комуникация - ранно повишаване на осведомеността в училищата, публичен достъп и разпространение на информация.  Повишаване на институционалния капацитет -  специализирани курсове за изграждане на капацитет за разработващите политики и създаване на умения и инструменти за вземане на информирани решения. |

### Шумово замърсяване

Обикновено факторът „шум“ не действа изолирано, а участва в изключително сложна комбинация с други рискови за здравето фактори, които могат да бъдат химични, физични, биологични и такива, свързани с начина на живот и атакуващи човешкия организъм в течение на целия му живот. Вредата от шума се превръща в една от характеристиките на съвременния интензивен начин на живот, с все по-голямо значение за психическото и физическото здраве на човека.

В последните години се докладват резултати от изследвания, които предполагат връзка между шума от трафика и патогенезата на инфаркт на миокарда, инсулт, сърдечна недостатъчност, хипертонична болест на сърцето и депресия.

Почти 90% от въздействията върху здравето, свързани с шума, се дължат на шума от уличното движение. Трафикът по високоскоростните магистрали на големите градове в пиковите часове достига 2000 - 3000 превозни средства на час.

Усилията, насочени към ограничаване на вредното въздействие на шума, допринасят за постигането на цел 3.9 „Значително намаляване до 2030 г. на броя на смъртните случаи и заболявания от опасни химични вещества и от замърсяване и заразяване на въздуха, водите и почвите“, цел 11.6 „Намаляване до 2030 г. на вредното въздействие на градовете върху околната среда на глава от населението, включително като се обръща особено внимание на качеството на въздуха и управлението на градските и други отпадъци“ от Програмата на ООН до 2030 г.[[87]](#footnote-87).

През 2018 г. Световната здравна организация (СЗО) изготви и публикува „*Насоки на СЗО относно шума в околната среда за Европейския регион“*. Основните изводи, изложени в документа са, че шумът въздейства неблагоприятно върху човешкото здраве и е от особена важност за общественото здраве и благополучие, както и че представлява нарастваща опасност.

За ограничаване на вредното въздействие на шума в околната среда се прилага Директива 2002/49/ЕО от 2.06.2002 г. за оценка и управление на шума в околната среда (Placeholder1)[[88]](#footnote-88). Основните изисквания на Директивата са въведени в националното законодателство чрез Закон за защита от шума в околната среда (ЗЗШОС) и подзаконовата нормативна уредба към него.

В Наредба № 6/26.06.2006 г. за показателите за шум в околната среда, отчитащи степента на дискомфорт през различните части на денонощието, граничните стойности на показателите за шум в околната среда, методите за оценка на стойностите на показателите за шум и вредните ефекти от шума върху здравето на населението, е определен основния показател за оценка на шумовото въздействие – еквивалентно ниво на шум Led, dBA за трите периода от денонощието- дневен (07:00-19:00), вечерен (19:00-23:00) и нощен (23:99-07:00), както и граничните стойности на шума, чието превишаване би могло да доведе до негативни ефекти за човешкото здраве (таблици 1 и 2 на Приложение № 2 на Наредбата.

Република България изпълнява задълженията си, произтичащи от Директива 2002/49/ЕО за оценка и управление на шума в околната среда, транспонирана в българското законодателство чрез Закона за защита от шума в околната среда (ЗЗШОС) и подзаконовата му нормативна уредба.

Тези задължения включват разработване и приемане на Стратегически карти за шум (СКШ) за всички обекти в Република България от обхвата на Директивата, а именно: агломерациите с население над 100 хил. души и основни пътни участъци с над 3 млн. преминавания на МПС годишно.

Стратегическите шумови карти (СШК) изработени в съответствие с директивата, са предназначени за глобална оценка на нивата на шум в дадена територия, предизвикани от различни източници. В тях е отразен броят на хората, жилищата, детските, учебните, лечебните, научноизследователските заведения и обществените сгради, които са изложени на различните нива на шумово натоварване. Картите се използват като основа за определяне на приоритетните проблеми при разработването на плановете за действие за намаляване на шумовото натоварване и са източник на информация за обществеността.

Компетентните органи, отговорни за разработването и одобряването на стратегическите шумови карти и плановете за действие към тях, са регламентирани от ЗЗШОС. СШК и плановете за действие се възлагат за разработване от:

* кметовете на общини - за агломерациите;
* министъра на транспорта - за основните железопътни линии и основните летища;
* министъра на регионалното развитие и благоустройството - за основните пътища.

Компетентният орган за представянето под формата на доклад на СШК и на плановете за действие пред Европейската комисия е министърът на околната среда и водите.

Съобразно крайния срок за докладване до Европейската комисия, през 2018 г. са разработени, одобрени и докладвани актуализирани СКШ на следните пет агломерации: Пловдив, Варна, Бургас, Плевен и Русе. СКШ са ценен източник на информация за населението, като ясно и нагледно представят цялостна оценка за влиянието на шума, като са обхванати всички основни източници на шум.

С цел опазване на общественото здраве Министерството на здравеопазването ръководи Национална система за мониторинг на шума в урбанизираните територии. Националната система за мониторинг на шума e структурирана така, че обхваща всички агломерации и преминаващите през тях участъци от основните пътища, основните железопътни линии и летища, както и промишлените източници на шум. Чрез комплекс от измервателни, аналитични и информационни дейности се осигурява достоверна информация за състоянието на шумовото замърсяване в урбанизираните територии.

Целта на ЕС за 2020 г. за намаляване на шумовото замърсяване, определена в 7-ата програма за действие на ЕС за околната среда[[89]](#footnote-89), е намаляване на шумовото замърсяване и преминаване към препоръчаните от СЗО нива на експозиция на шум. Резултатът от мониторинга на акустичната среда показва, че целта няма да бъде постигната и през 2020 г., т.е. голяма част от населението, както в Европа, така и в България, продължава да бъде излагано на наднормени нива на шумово натоварване. Прилаганите политики и мерки засега не дават достатъчно бързи и ефективни резултати. Докладът на ЕАОС, „Шумът в Европа-2020“[[90]](#footnote-90), подчертава необходимостта държавите членки да фокусират усилия в подобряване на акустичната обстановка в градовете и осигуряване на здравословна среда за населението.

За България данните от анализа, показват следните тенденции и переспективи за постигане на целите на политиката:

**Тема: Защита от свързаните с околната среда рискове за здравето и благосъстоянието**

|  |  |  |
| --- | --- | --- |
| **Излагане на населението на шум в околната среда и въздействие върху здравето н човека** | | |
| Тенденции през последните 10 години |  | **Тенденциите / промените към подобрение преобладават**  Въпреки положителните тенденции в последните десет години, запазва се значителен процентът от жителите, които са изложени на нива на шум над граничните стойности. Оценките показват над 6500 загубени години живот[[91]](#footnote-91) в резултат на излагане на шумово натоварване. |
| Перспективи за 2030 г. |  | **Тенденциите / промените към подобрение преобладават**  Разработени са и се изпълняват стратегически документи на национално, общинско и секторно ниво. Необходимостта от комплексни мерки и значително финансиране, поставят под риск изпълнението на мерките и постигането на целите. |

|  |  |  |
| --- | --- | --- |
| **Опазване на „тихите“ зони** | | |
| Тенденции през последните 10 години |  | **Тенденциите / промените към влошаване преобладават**  Продължава да се регистрират превишения на граничните стойности за еквивалентните нива на шума и за трите периода от денонощието във всички наблюдавани общини. |
| Перспективи за 2030 г. |  | **Тенденциите / промените към влошаване преобладават**  Въпреки, че са разработени и се изпълняват стратегически документи, постигането на стандартите в „тихите зони“ зависи от съществуващата инфраструктура, вкл. транспортна. Проблемите в градското развитие поставят под риск постигането на целите. |

Подробен анализ „Движещи сили – Натиск – Състояние – Въздействие - Отговор“ на управлението на шума в България е представен в Приложение II. 3.4.

**Основни изводи от анализа ДНСВО:**

Основните източници на шум са сектор транспорт, промишленост и градско развитие;

Високото шумово натоварване от автомобилния транспорт са негативните тенденции в структурата на пътническите и товарните превози, във възрастта и техническите характеристики на автопарка, както и в проблеми с качеството на пътната инфраструктура;

Бързата урбанизация -73,7% от населението живее в градовете, 34,6% - в шест града над 100 хил.ж.

Висока гъстота на застрояване на жилищните сгради, пътната настилка с ниски показатели по отношение на поглъщане на шума, липсата на бариери и активни противошумови мерки.

Акустичната обстановка в градовете на страната се променя бавно, но забележимо в положителна посока, ако се разглежда целия период от 2010 г. до 2019 г. Над 2 млн. български граждани ежедневно са изложени на шумови равнища, превишаващи 55 децибела, само от трафик.

Утежнена акустична обстановка в урбанизираната среда, свързана с възникване на здравен риск. Висока шумова експозиция на населението в София, Пловдив, Бургас, Ст. Загора, Русе.

В 509 бр. от контролните пунктове в страната са установени стойности над допустимите, което представлява 68,2% от общия брой контролирани зони.

Дългосрочното излагане на шум е риск за здравето, води до раздразнение, смущения в съня, уврежда сърдечносъдовата система и метаболизма, и увреждане на познавателните способности при децата. Оценката е за близо 12 хил. години живот с инвалидност в резултат на излагане на шумово натоварване и около 6,5 хил. загубени години живот. Шумът оказва отрицателно въздействие и върху дивата флора и фауна, както на сушата, така и във водата.

Фокусиране усилия в подобряване на акустичната обстановка в градовете и осигуряване на здравословна среда за населението.

Изпълнение на планове за действие за намаляване на шумовото натоварване.

Осигуряване на целево финансиране на мерки за подобряване на акустичната среда.

Високата обществена чувствителност към темата изисква бързи, ефикасни и ефективни мерки, гарантиращи постигане на стандартите за качество на акустичната среда.

Това изисква цялостен подход, обхващащ различни сектори, включително транспорт, градско развитие, пътно и жилищно строителство и др. От съществено значение е действия да се предприемат на всички равнища (национално, регионално, местно).

По-долу са обобщени резултатите от анализа, под формата на „предизвикателства“ и „отговор“:

|  |  |
| --- | --- |
| **Защита от свързаните с околната среда рискове за здравето и благосъстоянието** | |
| **Предизвикателства** | **Отговор** |
| Неустойчиво градско развитие: презастрояване, интензивен трафик, недостатъчно зелени и тихи зони, амортизирана пътна инфраструктура и лошо качество на сградния фонд. | * повишаване на енергийната ефективност (изолация) на сградния фонд; * релокация на индустриални предприятия извън градски зони; * извеждане на транзитен трафик; * подкрепа на устойчивата градска мобилност (електрически транспорт, зони с ограничения на скоростта, насърчаване на придвижването с велосипед и пеша и др.); * озеленяване на градовете. |
| Секторните политики и законодателство не интегрират темите свързани с шума.  Проблеми в координацията между институциите, свързани с шума (министерства, държавни агенции и т.н.). | Интегриране на съображенията по шума в секторните законодателство и политики;  Подобряване на съгласуваността на политиките и координацията на инициативите за намаляване на шума в различните сектори;  Ясно разграничение на отговорностите и мандатите на различните субекти. |
| Ограничени финансови и човешки ресурси. | Оптимално използване европейско и национално финансиране, с акцент Многогодишната финансова рамка 2021-2027 и Механизъм за възстановяване и устойчивост. |
| Транспортният сектор е най-големият източник на шумово натоварване. | Прилагане на програми/мерки за постигане на:   * насърчаване на по-добре интегриран и по-чист обществен транспорт, вкл. чрез „зелени обществени поръчки“; * пренасочване на товарните превози от шосейния към железопътния транспорт; * за ускорено преминаване към превозни средства с ниски и нулеви емисии, вкл. изграждане на зарядни станции; * промяна на поведението и управление на търсенето (насърчаване на по-чисти видове транспорт); * създаване на зони с ниски емисии в градовете. |
| Изоставането в технологичната модернизация и ниското ниво на използване на иновации затрудняват прехода към икономика с „нулево замърсяване“. | Разработване и прилагане на фокусирани програми за технологична модернизация;  Провеждане на последователна политика за подпомагане симбиозата между научни звена и бизнес;  Изграждане на платформи за трансфер на знания и технологии.  Ефективно използване на възможностите на фондовете и програмите на ЕС, с акцент „Хоризонт Европа“, Механизъм за справедлив преход, Механизъм за възстановяване и устойчивост, InvestEU, ПКИП и др. |
| Шумовото замърсяване обикновено оказва по-неблагоприятно въздействие върху групи с по-нисък социално-икономически статус, хора в напреднала възраст, деца и хора в лошо здравословно състояние, отколкото върху населението като цяло. | Разработване на специализирани програми за превенция и профилактика на рискови групи; |
| **Пропуски в знанията и данните -** несигурността и пропуските в информацията и научните изследвания, които затрудняват процеса на технологична трансформация.  Цифровата трансформация е от решаващо значение за постигане целите на Зеления пакт в областта на нулевото замърсяване. | Мерки, насочени към обогатяване и систематизиране на разнообразието от данни за шумово замърсяване, както и наличната информация да бъде трансформирана в специализирани инструменти и лесни за употреба продукти.  Изграждане/надграждане на платформи за обмен на технологични решения и добри практики.  Насърчаване използването на най-новите цифрови технологии и услуги в подкрепа вземането на решения, като дистанционно наблюдение, интелигентни мониторингови станции, изкуствен интелект и високопроизводителни изчисления и др. |
| Недостатъчна осведоменост на обществото.  Недостатъчно професионално обучение, включително специализирано професионално обучение , както и специализирани университетски програми.  Пропуски в нивото на осведоменост сред лица, отговорни за вземането на решения. | Повишаване на осведомеността и комуникация - ранно повишаване на осведомеността в училищата, публичен достъп и разпространение на информация.  Повишаване на институционалния капацитет -  специализирани курсове за изграждане на капацитет за разработващите политики и създаване на умения и инструменти за вземане на информирани решения. |

### Химикали и рискове от промишлени аварии

Химикалите играят важна роля в предоставянето на множество продукти и услуги, които са в основата на ежедневния живот и съвременната икономика. Въпреки това, дори малки количества от някои химикали могат да застрашат човешкото здраве и околната среда. Безконтролното производство, търговия и потребление на химикали представлява сериозен риск за околната среда и човешкото здраве, което застрашава качеството на живот на хората и чрез необратимото увреждане на екосистемите и околната среда не позволява постигането на устойчиво развитие. Най-голяма опасност за човешкото здраве представлява дълготрайното хронично въздействие на вещества с доказани вредни свойства като канцерогенност, мутагенност и токсичност за възпроизводството. Особено рисково е тяхното производство и употреба. Сериозни здравни рискове носят и авариите с химични вещества. По отношение на околната среда, използването на опасни за околната среда, устойчиви или биоакумулиращи вещества допринася за замърсяването и/или увреждането на всички нейни компоненти.


Въвеждането на ефективно управление на химикалите по време на целия им жизнен цикъл, включващ детайлно познаване на техните здравни и екологични характеристики, планирането и прилагането на ефективни превантивни мерки по отношение на човешкото здраве и околната среда по време на тяхното производство, търговия и употреба, предприемането на мерки за предотвратяване на големи аварии и ограничаване на техните последствия, са от съществено значение за опазване и подобряване на качеството на живот.

Законодателството на ЕС в областта на химичните вещества и пестицидите има за цел да защити човешкото здраве и околната среда и да предотврати препятствията пред търговията. То се състои от правила, които уреждат предлагането на пазара и употребата на определени категории химически продукти, набор от хармонизирани ограничения относно пускането на пазара и употребата на конкретни опасни вещества и препарати и правила в случай на големи аварии и износ на опасни вещества. Терминът „пестициди“ се използва за група вещества, използвани за потискане на развитието, премахване и предотвратяване на появата на организми, които се считат за вредни. Те включват биоцидните продукти и продуктите за растителна защита (ПРЗ). Най-голямото постижение на равнището на ЕС е регламентът REACH, който урежда регистрацията, оценката и разрешаването на опасни вещества, както и приложимите към тях ограничения.

На 14 октомври 2020 г. Европейската комисия представи „Стратегия за устойчивост в областта на химикалите — Към нетоксична околна среда“[[92]](#footnote-92). Стратегията за химикалите е съществена част от Зеления пакт и неговата амбиция за нулево замърсяване. Освен това тя е ключов елемент в плана за възстановяване от кризата с COVID-19.

Почти 20 години след първия стратегически подход към управлението на химикалите в Европа[[93]](#footnote-93) е очертана **нова дългосрочна визия за политиката на ЕС в областта на химикалите**. В съответствие с Европейския зелен пакт, стратегията се стреми към нетоксична околна среда, в която **химикалите се произвеждат и използват по начин, който оптимизира приноса им за обществото, в това число осъществяването на екологичния и цифровия преход, като същевременно предотвратява вредите** за планетата и за настоящите и бъдещите поколения. Тя предвижда промишлеността на ЕС да се превърне в **конкурентоспособен в световен мащаб участник** в производството и употребата на **безопасни и устойчиви химикали**. Стратегията предлага ясна пътна карта и график за преобразуването на промишлеността с цел привличане на инвестиции в безопасни и устойчиви продукти и производствени методи.

*Източник: Европейска агенция по околна среда*

**

*Фигура 2: Йерархия на нетоксичността — нова йерархия в управлението на химикалите*

Предложената стратегия чертае пътя към постигането на тази визия чрез действия за подкрепа на иновациите за безопасни и устойчиви химикали, за подобряване защитата на човешкото здраве и околната среда, за опростяване и укрепване на правната рамка за химикалите, за изграждане на всеобхватна база от знания в подкрепа на разработването на основани на факти политики и за даване на пример за добро управление на химикалите като цяло.

**Устойчивото управление на химикалите изисква тясно сътрудничество и взаимодействие между много институции и организации, имащи отношение към целия жизнен цикъл на химикалите.** Осъществяването на ефективен контрол върху предприятията налага единни и синхронизирани действия от пряко отговорните за това институции.

Много важен аспект от прилагането на законодателството по управление на химикалите е информирането и обучението на индустрията и подготовката й за изпълнение на изискванията и стандартите, свързани с химикалите.

В България е създадено Националното информационно бюро по химикали. Целите са да (1) осигурява информация относно основните задължения на физически и юридически лица, произтичащи от разпоредбите на Регламент REACH относно регистрацията, оценката, разрешаването и ограничаването на химикали; Регламент CLP за класифицирането, етикетирането и опаковането на вещества и смеси; Директива СЕВЕЗО за контрол на риска от големи аварии, както и друго приложимо законодателство в областта на химикалите (детергенти, износ и внос на определени опасни вещества, съхранение на химикали, устойчиви органични замърсители, ограничени вещества за употреба на електрическо и електронно оборудване[[94]](#footnote-94)); (2) да подпомага компаниите при определяне на специфичната им роля по отношение на законодателството по химикали (вносители, производители, разпространители/дистрибутори, потребители по веригата) и техните съпътстващи отговорности и задължения; (3) експертите от информационното бюро предоставят насоки на предприятията по отношение на изискванията относно прилагането и налагането на Регламент REACH и CLP на национално ниво.

**В анализ, изготвен от МОСВ по отношение на химическите вещества, са определени следните общи силни страни и предизвикателства:**

Националната политика съответства с европейските разпоредби по опазване на околната среда, намаляване на риска за човешкото здраве и околната среда от употребата на химикали и гарантирано свободно движение на стоки и сигурност за потребителя.

МОСВ, ИАОС и РИОСВ имат административен капацитет, позволяващ прилагането и контрола на нормативната уредба, съществува добра координация между контролните органи и създаден механизъм за извършване на съвместни проверки.

Създадени са електронни бази данни за: химичните вещества, класифицирани като опасни, съществуващите и новите вещества на пазара на Общността, оборудване, съдържащо полихлорирани бифенили, както и Интернет страница “Химични вещества“ и национално електронно Информационно бюро (REACH helpdesk).

Като предизвикателства са определени липсата на единна система за оценка на риска, което затруднява изготвянето на оценката на риска от страна на операторите и оценката на документацията от компетентните органи.

Броят специализирани технически ръководства за оценка на риска и оценка на документацията, предназначени за експертите от компетентните органи и операторите е все още недостатъчен и има нужда от обучение на администрацията по отношение на прилагането и налагането на нормативната база.

Необходимост от обучение и предоставяне на указания за индустрията по прилагане на новите регулаторни изисквания за управление на химикалите, съгласно сроковете за влизане в сила на отделните процедури.

Има липса на подготвени кадри и достатъчно финансови ресурси в малките и средните предприятия за изпълнение изискванията за регистрация и разрешаване на химикали по REACH.

В Доклада за България Преглед на изпълнението на политиките за околната среда от 2019 г. се отбелязват следните предизвикателства при изпълнението на политиката и законодателството на ЕС:

|  |  |  |
| --- | --- | --- |
| Област | Настоящи тенденции и перспективи | |
| Тенденции през последните 10 – 15 години | Перспективи до 2030 г. |
| Емисия на химикали | Смесени тенденции | Доминират тенденции към влошаване |
| Химическо замърсяване и въздействие върху екосистемата | Смесени тенденции | Доминират тенденции към влошаване |
| Химическо замърсяване и рискове за човешкото здраве | Смесени тенденции | Доминират тенденции към влошаване |

|  |  |  |
| --- | --- | --- |
| Емисии на химикали | | |
| Тенденции през последните 10 - 15 години |  | **Тенденциите / промените към подобрение преобладават**  Тенденциите са смесени. Емисиите във въздуха на няколко добре познати, регулирани, устойчиви и опасни химични вещества (напр. много вещества, които будят безпокойство - полихлорирани бифенили (ПХБ), хексахлорбензол, живак) са намалели, докато емисиите във вода от някои хлорни и органични химикали от промишлени инсталации и пречиствателни станции остават доста стабилни. По-голямата част от емитираните химикали обаче не подлежат на мониторинг, включително над 2 500 устойчиви и подвижни химикали |
| Перспективи за 2030 г. |  | **Тенденциите / промените към влошаване преобладават**  Очаква се непрекъснат напредък по отношение намаляването на емисиите на някои химикали, които са били забранени или ограничени за употреба, напр. някои пестициди. Въпреки това, дори намалените емисии все пак ще допринесат за по-нататъшното натрупване на устойчиви химикали в околната среда, а това е предизвикателство по отношение на екологосъобразно управление на химикалите през целия им жизнен цикъл. Политиките, регулиращи емисиите на химикали, изостават от предизвикателството да се справят с голямото количество химикали с неизвестна съдба и свойства. |

|  |  |  |
| --- | --- | --- |
| Химическо замърсяване и въздействие върху екосистемите | | |
| Тенденции през последните 10-15 години |  | **Тенденциите / промените към подобрение преобладават**  Появата на някои отделни вещества и свързаното с тях въздействие върху екосистемите е намаляла. Ефектите на повечето химикали върху околната среда обаче не са оценени и много от тях вероятно ще окажат значително въздействие върху биологичното разнообразие и екосистемите. |
| Перспективи за 2030 г. |  | **Тенденциите / промените към влошаване преобладават**  Натрупването на устойчиви химикали и продължаващите емисии на опасни и устойчиви химикали в околната среда означава, че е вероятно въздействието на химичното замърсяване върху екосистемите да не намалее. Старите и нововъзникващите замърсители в почвата са особено притеснителни, като се има предвид липсата на европейска политика за почвата. Като цяло настоящите политики изостават при справяне с голям брой химикали и процедурите не са в крак с темповете на развитие като увеличаване на производството, навлизане на нови химикали на пазара, химикали във вносни изделия и пропуски в доказателствената база. |

|  |  |  |
| --- | --- | --- |
| Химическо замърсяване и рискове за човешкото здраве | | |
| Тенденции през последните 10-15 години |  | **Тенденциите / промените към подобрение преобладават**  Въпреки намалените емисии на някои известни опасни вещества, опасенията остават относно ежедневното излагане на хората на химикали и техните ефекти върху здравето, включително алергии и преждевременна смърт на работниците. Излагането на остарели замърсители остава загриженост за здравето, въпреки намаляването на емисиите, както и излагането на токсични за развитието вещества, като нарушаващи ендокринната система, невро и имунотоксични химикали. |
| Перспективи за 2030 г. |  | **Тенденциите / промените към влошаване преобладават**  Въздействието на натрупаните химикали и продължаващите емисии на опасни и устойчиви химикали предполага, че излагането на човека на сложни смеси от химикали ще продължи да се увеличава. Увеличеният внос на изделия и рециклирането на материали може да увеличи излагането на химикали, които предизвикват загриженост. Настоящите политики изостават при оценката и регулирането на рисковете от излагане на по-голямата част от използваните химикали. Следователно е малко вероятно отрицателното въздействие на химикалите върху човешкото здраве да намалее. |

Отговори и перспективи за постигане на договорени цели

Законодателството в областта на химикалите обхваща различни области на политиката. Тази сложност на законодателството относно химикалите създава някои предизвикателства по отношение на съгласуваността и ефективността и неговата значимост се оспорва от честотата, с която се въвеждат нови химикали, регулирането и мониторинга на относително малко и главно единични вещества и разширяването на знанията ни за рисковете на химикали (EEA, 2013).

Основните двигатели за въвеждането на законодателството REACH (ЕС, 2006b) са да се преодолее информационната празнина по отношение на химикалите и да се ускори оценката на риска и прилагането на управлението на риска за съществуващите химикали за защита на човешкото здраве и околната среда (ЕО, 2019c).

Около 10 години след влизането му в сила, регламентът REACH действа напълно, въпреки че напредъкът към целите изостава от първоначалните очаквания. Вторият преглед на REACH (EC, 2018a) идентифицира недостатъци в изпълнението му, които възпрепятстват постигането на целите му, включително до 70% от регистрационните досиета, които не отговарят (ECHA, 2018b; BFR, 2018) и необходимостта от опростяване на процеса на разрешаване, осигуряване на равни условия за държавите извън ЕС и осигуряване на съгласуваност на политиките между REACH и друго законодателство.

През март 2018 г. Комисията публикува оценка на Регламента REACH[[95]](#footnote-95). В оценката се прави заключение, че регламентът изпълнява своите цели, но постигнатият напредък е по-бавен от очакваното и че регистрационните досиета често са непълни. В нея също така се подчертава необходимостта от по-стриктно прилагане на законодателството от страна на всички участници, включително регистрантите, потребителите надолу по веригата и особено вносителите, за да се гарантират условия на равнопоставеност, да се изпълнят целите на Регламента REACH и да се осигури съгласуваност с предвидените действия за подобряване на спазването на законодателството и управлението в областта на околната среда. Във връзка с това беше подчертана важността на систематичното докладване за дейностите по прилагане на законодателството от страна на държавите членки.

В допълнение, времето, необходимо за вещества, които са потенциално загрижени за човешкото здраве, за да бъде оценено съгласно законодателството на REACH, се оценява на 7-9 години, като през това време експозицията продължава. Едва след завършване на оценката мерките за управление на риска се въвеждат чрез процеси, които също отнемат значително време.

В контекст, в който по REACH са регистрирани над 22 600 химични вещества, много с неизвестни свойства и въздействия, настоящият подход за всяко вещество, включващ удължен период за регистрация, докато не бъдат въведени мерки за управление на риска, не е подходящ за целта.

Въпреки тези недостатъци, регламентът REACH позиционира ЕС като фаворит в тази област и повлия на законодателството в други страни. Наред с REACH, Регламентът CLP, Регламентът за УОЗ и Директивата за ограничаване на опасните вещества (RoHS) също допринесоха значително за управлението на рисковете и намаляването на излагането на опасни химикали, като SVHC (EC, 2019c).

### Приложение II.3.5. Химикали и рискове от промишлени аварии

Предизвикателства и препоръки:

|  |  |
| --- | --- |
| Предизвикателства | Препоръки |
| Като предизвикателства са определени липсата на единна система за оценка на риска от прилагането на химикали, което затруднява изготвянето на оценката на риска от страна на операторите и оценката на документацията от компетентните органи. | ЕИСК одобрява възприемането на подхода „Едно вещество — една оценка“ за извършването на ефикасна оценка на безопасността на химикалите.Това ще опрости и ускори процеса на одобрение, което ще бъде от полза за производителите и ще улесни научноизследователската дейност и разработването на алтернативни нетоксични вещества. Не би трябвало, обаче, да се пренебрегват различните въздействия на едно и също вещество при различни обстоятелства, както и в смеси. |
| Броят специализирани технически ръководства за оценка на риска и оценка на документацията, предназначени за експертите от компетентните органи и операторите е все още недостатъчен и има нужда от обучение на администрацията по отношение на прилагането и налагането на нормативната база. | Необходимост от обучение и предоставяне на указания за индустрията по прилагане на новите регулаторни изисквания за управление на химикалите, съгласно сроковете за влизане в сила на отделните процедури. |
| Има липса на подготвени кадри и достатъчно финансови ресурси в малките и средните предприятия за изпълнение изискванията за регистрация и разрешаване на химикали по REACH. | Да се обмислят и приложат програми за обучение. |
| Големите разходи за изпълнение на изискванията на законодателството в областта на управлението на химикалите, и по-специално разходите, необходими за извършване на регистрация на химични вещества в ЕАХ, което се отразява на възможностите на задължените лица (микро, малки и средни предприятия) да спазват тези изисквания. | Да се потърсят възможности за подкрепа на задължените лица чрез различни стимули при регистрация. |
| Приблизително 30% от сигналите за опасни продукти на пазара са свързани с рискове в резултат на химикали, а само една трета от досиетата за регистрация на химическите вещества, регистрирани от сектора съгласно Регламента REACH, съответстват изцяло на изискванията за информация[[96]](#footnote-96) | Насърчава се подход на нулева толерантност по отношение на неспазването на изискванията и предложените действия за ускоряване на изпълнението и прилагането на законодателството в областта на химикалите. Настоятелно се препоръчва стриктното прилагане на принципа „няма данни, няма пазар“, вместо да се допускат на пазарите нерегулирани продукти и химикали. |

## Сектори, които оказват влияние върху компонентите на околната среда

В представената таблица е направена качествена експертна оценка на влиянието на различните икономически сектори върху компонентите на околната среда. Анализът е направен като част от приложение на аналитичната рамка Движещи сили – Натиск – Състояние – Въздействие – Отговор, а тук е предложен синтезиран вариант. Използваната скала за експертна оценка е с четири степени, като 0 е липсата на въздействие (неутрално въздействие), 1 (отбелязано с един знак х) – слабо въздействие (до 10%), 2 (отбелязано с два знака х) – средно въздействие (до 50%) и 3 (отбелязано с три знака х) е силно въздействие (между 50 и 100%).

За да се обобщи въздействието, не е правен чист анализ на икономическите сектори, а по-скоро подходът е да се разглежда управлението на околната среда от гл.т. на това, че икономическото и териториалното развитие биха могли да бъдат устойчиво управляван процес.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Сектори в икономиката/  Компонент | Ефективна екологосъобразна и нисковъглеродна икономика | | Опазване, съхранение и увеличаване на природния капитал | | | Гарантиране на здравето и качеството на живот на гражданите | | | | |
| Отпадъци и материални ресурси | Изменение на климата | Биологично разнообразие. Екосистеми и екосистемни услуги | Земеползване и почви | Гори | Въздух | Води | Радиационни характеристики | Шумово замърсяване | Химикали и индустриални замърсявания |
| Транспорт | Х | ХХ | ХХ | ХХ | Х | ХХ | ХХ | 0 | ХХХ | Х |
| Енергетика | ХХ | ХХХ | ХХ | ХХ | Х | ХХХ | ХХХ | ХХ | 0 | ХХ |
| Селско стопанство | Х | ХХ | ХХХ | ХХХ | ХХХ | ХХ | ХХХ | Х | 0 | ХХ |
| Туризъм/Услуги | Х | Х | ХХ | Х | ХХ | Х | ХХ | 0 | ХХ | Х |
| Индустрия | Х | ХХ | Х | ХХ | ХХ | ХХ | ХХ | Х | Х | ХХХ |
| Добивна промишленост | ХХХ | Х | Х | ХХ | Х | Х | Х | ХХ | Х | ХХХ |
| Урбанизация | ХХХ | Х | ХХ | ХХ | ХХ | Х | ХХХ | 0 | ХХ | Х |
| Строителство | ХХ | Х | ХХ | ХХ | ХХ | Х | Х | Х | Х | Х |
| Други (битово отопление) | Х | 0 | x | 0 | 0 | ХХХ | 0 | 0 | 0 | 0 |
| Други (обществено ВиК) | ХХ | 0 | x | x | 0 | 0 | ХХХ | 0 | 0 | 0 |

## Основни изводи от ДНСВО анализа

Анализът на компонентите на околната среда е изготвен, като е използвана аналитичната рамка ДНСВО (движещи сили-натиск-състояние-въздействие-отговор). По този начин е приложен комплексен подход относно измененията и развитието в компонентите на околната среда във времето, какъв е натискът, движещите сили, секторите, които оказват влияние и подходящите действия. Основните изводи са представени на следната графика, като подробните аналитични рамки са в приложение.



# Анализ на управлението

## Рамка на политиките по ОС в България

Съгласно чл. 8, ал. 1 от ЗООС държавната политика по опазване на околната среда се осъществява от министъра на околната среда и водите, който се подпомага при осъществяване на своите правомощия от администрацията на МОСВ. Основната цел е съхраняване на природния капитал на страната, увеличаване на ефективността, с която се използват природните ресурси и намаляване на общия натиск на различни фактори и икономически дейности върху околната среда.

Политиката в областта на околната среда се основава на принципа на предпазните мерки, принципа на превантивните действия и принципа на отстраняване на замърсяването при източника, както и на принципа „замърсителят плаща“. Тя обхваща прилагането и развиването на комплекс от инструменти, които допринасят за опазване чистотата на водите, почвите и въздуха, предотвратяване образуването на отпадъци и насърчаване на повторната употреба и оползотворяването им чрез рециклиране, адаптиране към измененията на климата и ефективно използване на ресурсите в икономическия цикъл на страната.

Общата рамка структурира аспектите на управление на дейностите за опазване на околната среда в няколко направления:

* Превръщане на България в ефективна от гледна точка на използването на ресурсите, екологосъобразна и конкурентоспособна нисковъглеродна кръгова икономика
* Опазване, съхранение и увеличаване на природния капитал
* Гарантиране на здравето и качеството на живот на населението
* Мониторинг на околната среда и информационна обезпеченост
* Информация, участие на обществеността, достъп до правосъдие и спазване на нормативните изисквания

Прилагането на политиката за опазване на околна среда се ръководи от принципите на открито управление, интеграция на екологичните съображения в секторните политики, постоянен диалог и партньорство с всички страни, оптимизиране на административните процедури и прилагане на ефективен превантивен, текущ и последващ контрол.

Националната система за мониторинг на околната среда (НСМОС) се създава и функционира в съответствие с чл. 1, т. 7 от Закона за опазване на околната среда. Изпълнителната агенция по околна среда администрира националната мрежа по екологичен мониторинг. В допълнение, за определени обекти е регламентирано провеждане на собствен мониторинг чрез решения по ОВОС, комплексни разрешителни и екологични програми. На местно ниво се изграждат системи за наблюдение и контрол в градската среда, като част от общата концепция „Smart City“.

Националната система за мониторинг функционира на три нива: наблюдение за определяне състоянието на компонентите на околната среда, обработка на информацията, създаване на база данни, оценка и подготовка на решения и информационно осигуряване, използване на информацията за решения, прогнози и проучвания.

България разработва и прилага политики в основните тематични области на управлението на околната среда, обвързани с визията за България 2030:

*През 2030 г. България е държава с висок жизнен стандарт и конкурентноспособна, нисковъглеродна икономика. Страната разработва и внедрява иновации във всеки сектор на икономиката, адаптирайки се към променящия се свят чрез своето високообразовано, креативно, солидарно и здраво общество. То представлява плодородна почва за идеи и притегателна сила за инвестиции и човешки капитал. Уникалните културни и природни дадености на българските региони се оползотворяват отговорно и устойчиво. Те са интегрирани помежду си и със света посредством високоскоростни пътни и оптични връзки, утвърждавайки мястото на страната като кръстопът на идеи и блага в Европа и отвъд. Българският гражданин играе активна роля в бъдещето на своята държава, има богати възможности за личностно и професионално развитие и живее в справедливо и толерантно общество, в което гласът му се чува.*

### Управление на дейностите по изменение на климата

### **Превръщане на България в ефективна от гледна точка на използването на ресурсите, екологосъобразна и конкурентоспособна нисковъглеродна кръгова икономика**

Държавната политика в областта на управление на дейностите по изменение на климата е насочена от една страна към ограничаване на изменението на климата, а от друга към намаляване на неблагоприятното въздействие върху човешкото здраве, екосистемите и националното стопанство и повишаване устойчивостта на обществото и икономиката към вече настъпилите климатични промени.

#### **Управление на отпадъците**

Държавната политика по управлението на отпадъците допринася за постигане на ресурсна ефективност чрез прилагане на йерархията при управление на отпадъците, предотвратяване на образуването им, насърчаване на повторната употреба и оползотворяването им чрез рециклиране, намаляване на депонирането и ограничаване на вредното им въздействие върху околната среда и човешкото здраве.

#### **Природа и биологично разнообразие**

Държавната политика в областта на защитата на природата обхваща опазването на биоразнообразието, застрашените видове и защитените територии, чрез подготовка и прилагане на нормативни и планови документи, провеждане на процедури по оценка за съвместимостта на инвестиционни предложения и планове, програми и проекти с предмета и целите на защитените зони, вкл. чрез процедурите по ОВОС и екологична оценка, прилагането на нормативната уредба в сектор защита на природата, осигуряване и достъп до информация.

### **Опазване, съхранение и увеличаване на природния капитал**

#### **Опазване на почвите**

Политиката по **опазване на почвите** е насочена към опазването на земните недра и почвите. Приоритетни аспекти на политиката са опазването, устойчивото ползване и възстановяването на земите и почвите; координация на дейностите по поетите ангажименти по Конвенцията на ООН за борба с опустиняването, Националната стратегия и Плана за действие за борба с опустиняването и деградацията на земите и мерките за тяхното изпълнение; осъществяване на превантивен, текущ и последващ контрол

#### **Гори и горски сектор**

Политиката в областта **на горите и горския сектор** е насочена към постигане на дългосрочно и устойчиво управление на жизнени и продуктивни многофункционални гори и нарастваща конкурентоспособност на горския сектор като основа за по-добър жизнен стандарт, особено в планинските и селските райони.

**Опазване чистотата на атмосферния въздух**

Държавната политика по опазване чистотата на атмосферния въздух е свързана с постигане и поддържане на КАВ, което свежда до минимум вредните последици за човешкото здраве и за околната среда. Политиката е насочена към достигане на общоевропейските норми за качество на атмосферния въздух върху територията на цялата страна, намаляване нивата на емисиите и подобряване на качеството на течните горива.

#### **Оценка и управление на въздействието върху околната среда**

Създаване на оптимални условия за законосъобразно осъществяване на икономически дейности и управление на риска от замърсяване на околната среда и за човешкото здраве чрез рационализиране и ефективно прилагане на законодателството в обхвата на превантивните дейности от страна на компетентните органи по оценка на въздействието върху околната среда и екологична оценка.

#### **Шум**

### **Гарантиране на здравето и качеството на живот на гражданите**

Координирани междусекторни взаимодействия за ограничаване и управление на шума в околната среда.

#### **Радиация**

Осъществяване на радиологичен мониторинг на околната среда, специализиран контрол на радиационните параметри в основните компоненти на околната среда (въздух, води, почви) и осигуряване на актуална информация за компетентните институции и обществеността.

#### **Качество и управление на водите**

Държавната политика по управление на водите цели постигане и поддържане на добро състояние на всички подземни, повърхностни и морски води, като ресурс от особено значение за живота на планетата, както и ограничаване на вредните въздействия върху човешкия живот и здраве, околната среда, културното наследство и стопанската дейност. В основата на политиката е разработването и изпълнението на Планове за управление на речните басейни, Планове за управление на риска от наводнения и Морска стратегия, като основни планови документи за интегрирано управление.

### **Политика в областта на Националната система за мониторинг на околната среда и информационна обезпеченост**

Осигуряване на представителна информация и достъп до актуални и навременни данни за състоянието на околната среда посредством Националната система за мониторинг на околната среда (НСМОС), информационни системи и регистри, като основа за информирани политики и решения.

Политиката за информиране, участие на обществеността в процеса на вземане на решения и прилагане на механизмите на контрол допринася за формиране на устойчиви модели на поведение по въпросите на околната среда, осъществяване на ефективен превантивен, текущ и последващ контрол за изпълнение на екологичното законодателство и на качествени административни услуги за гражданите и бизнеса. С приоритет е и подобряването на координацията и обмена на информация на оперативно ниво за повишаване ефективността на специализираните административни звена, както и на други органи на власт, осъществяващи контролни правомощия съгласно екологичното законодателство.

### **Информация, участие на обществеността, достъп до правосъдие и спазване на нормативните изисквания**

## Преглед на целите и политиките за околна среда

|  |  |  |
| --- | --- | --- |
| **Цели на политиките/ мерки** | **Източник/ законодателство** | **Целева година** |
| **Биоразнообразие и екосистеми** |
| Опазване на представителни за Република България и за Европа типове природни местообитания и местообитания на застрашени, редки и ендемични растителни, животински и гъбни видове в рамките на Национална екологична мрежа;  Опазване на защитените растителни, животински и гъбни видове от флората, фауната и микотата на Република България, както и на тези, които са обект на ползване и търговия;  Опазване на генетичните ресурси и разнообразието на растителни и животински видове извън естествената им среда;  Регулиране на въвеждането на неместни и повторното въвеждане на местни растителни и животински видове в природата;  Регулиране на търговията с екземпляри от застрашени видове от дивата флора и фауна;  Опазване на вековни и забележителни дървета. | Закон за биологичното разнообразие (обн. ДВ бр.77 от 9 август 2002.г., изм. ДВ. бр.98 от 27 ноември 2018 г.) | Н/П |
| Опазване и съхраняване на защитените територии като национално и общочовешко богатство и достояние и като специална форма на опазване на родната природа, способстващи за развитието на културата и науката и за благополучието на обществото. | Закон за защитените територии (обн., ДВ, бр. 133 от 11.11.1998 г., изм. ДВ бр. 66 от 26.07.2013 г.) | Н/П |
| Лечебните растения в естествените им находища се опазват от увреждане и унищожаване с цел осигуряване на устойчивото им ползване като част от естествения растителен генетичен фон със сегашна или бъдеща ценност.(...) Опазването включва поддържането и съхраняването на екосистемите, съдържащи лечебни растения, на естествените им местообитания, както и поддържането и  възстановяването на жизнеспособни популации на видовете. | Закон за лечебните растения (Обн., ДВ, бр. 29 от 7.04.2000 г., изм., ДВ бр. 58 от 18.07.2017 г.) | Н/П |
| Осигуряване на защита на човешкото здраве и околната среда при  осъществяване на дейностите по работа в контролирани условия, освобождаване в околната среда, пускане на пазара, пренасяне, внос, износ и транзит на ГМО при спазване на принципа на предпазливостта, което означава приоритетна защита на човешкото здраве и околната среда при наличието на опасност от потенциални неблагоприятни въздействия, независимо от съществуващите икономически интереси или от липсата на достатъчно научни данни. | Закон за генетично модифицирани организми (Обн., ДВ, бр. 27 от 29.03.2005 г., изм. ДВ, бр. 58 от 18.07.2017 г.) | Н/П |
| Опазване и увеличаване площта на горите, поддържане и подобряване състоянието на горите, гарантиране и поддържане на екосистемните, социалните и икономическите функции на горските територии. | Закон за горите (обн. ДВ. бр.19 от 8 март 2011г., доп. ДВ. бр.21 от 12 март 2021г.) | Н/П |
| Опазването на дивеча като национално богатство с цел съхраняване на генофонда и видовото разнообразие, увеличаване и устойчиво развитие на дивечовите запаси, обогатяване на фауната и запазване на екологичното равновесие в природната среда. | Закон за лова и опазване на дивеча (Обн. ДВ. бр.78 от 26 септември 2000 г., изм. И доп. ДВ бр.74 от 20 септември 2019г.) | Н/П |
| Устойчиво развитие на рибните ресурси, възстановяване и опазване на  биологичното равновесие и обогатяване на разнообразието на рибните ресурси във водните екосистеми | Закон за рибарството и аквакултурите (обн., ДВ, бр. 41 от 24.04.2001 г., изм. и доп., бр. 63 от 4.08.2017 г.) | Н/П |
| Да се цени значението на биоразнообразието, да се опазва, възстановява и използва рационално, поддържащо за екосистемните услуги, здрава планета  и предоставяйки жизненоважни за всички хора ползи  Да се гарантира устойчивостта на екосистемите, които да продължат да предоставят жизненоважни услуги, осигурявайки по този начин разнообразието на живота на планетата и допринасяйки за благосъстоянието на човечеството и премахването на бедността  !За периода 2011-2020 като Национален стратегически план за биологично разнообразие са възприети целите от Аичи за биоразнообразието. В процес на разработване е нов стратегически документ за опазване на биоразнообразието за периода до 2030 г. | Стратегически план за биологичното разнообразие 2011 – 2020 г. | 2050  2020 |
| Разработване на планове за управление на всички защитени зони от мрежата Натура 2000. | ЗИД на ЗБР | До 4 години от влизане в сила на измененията на закона |
| Разработване на планове за действие за видове птици. | Рамка за приоритетни действия за Натура 2000 в България (НРПД) 2021 – 2027 г. | 2027 г. |
| Въвеждане на нов подход на управление на НЕМ. | ЗИД на ЗБР (РМС №147/05.03.2020), НРПД 2021 – 2027 г. | 2027 г. |
| Изграждане на капацитет на заинтересованите страни за прилагане на мерки, заложени в плановете за управление на защитените зони. | НРПД 2021 – 2027 г. | 2027 г. |
| Надграждане на Информационната система за защитени зони от екологичната мрежа Натура 2000 и Информационната система към Националната система за мониторинг на биологичното разнообразие. | НРПД 2021 – 2027 г. | 2027 г. |
| Мониторинг и докладване по директива за местообитанията и директива за птиците - прилагане на Националната концепция за мониторинг на птиците и Националната концепция за мониторинг на видове и местообитания. | НРПД 2021 – 2027 г. | постоянен |
| Мониторинг на ефекта от изпълнените мерки за подобряване на състоянието на видовете и природните местообитания. | НРПД 2021 – 2027 г. | постоянен |
| Подобряване на знанията за видове и природни местообитания чрез теренни проучвания. | НРПД 2021 – 2027 г. | 2027 |
| Подкрепа за развитие и управление на екосистемните услуги и оценка на състоянието на елементите на зелената инфраструктура: осигуряване на актуална информация за състоянието на екосистемите и екосистемните услуги и състоянието на елементите на зелената инфраструктура на територията на мрежата Натура 2000. | НРПД 2021 – 2027 г. | постоянен |
| Мерки за запазване и възстановяване на местообитания и видове в рамките на Натура 2000 и извън нея. | НРПД 2021 – 2027 г. | постоянен |
| - Опазване на мигриращия вид Средиземноморски буревестник (Puffinus yelkouan) и Средния (качулат) корморан (Phalacrocorax aristotelis) в крайбрежните, териториални води и ИИЗ на Черноморските държави.  - Изготвяне/ актуализиране на планове за управление на защитени зони и територии, като се имат предвид изискванията на Рамковата Директива за Морска стратегия 2008/56/ЕО, включително определените национални и общи (съгласувани) с Румъния цели за постигане на добро състояние на морската околна среда.  - Създаване на синхронизирани и представителни мрежи от морски защитени зони в Р България и Румъния, както и на планове за управлението им. Увеличаване на площта на защитените територии, обявени по реда на Закона за защитените територии в морската среда. Подобрен контрол на регламентираните дейности в защитените зони и защитените територии.  - Разработване и прилагане на общ план за действие за ранно откриване, и смекчаване, и оценка на въздействието на неместни видове.  - Развитие на нетрадиционни за България и/или иновативни технологии за производство на морски аквакултури или за добив на стопански ценни видове. | Морска стратегия на Р България 2016 – 2021 г. | 2021 |
| **Води** |
| Интегрирано управление на водите в интерес на обществото и за опазване на здравето на населението  - осигуряване на достатъчно количество и добро качество на повърхностните и подземните води за устойчиво, балансирано и справедливо водоползване;  - намаляване на замърсяването на водите;  - опазване на повърхностните и подземните води и водите на Черно море;  - прекратяване на замърсяването на морската среда с естествени или синтетични вещества;  - намаляване на заустванията, емисиите и изпусканията на приоритетни вещества;  - прекратяване на заустванията, емисиите и изпусканията на приоритетно опасни вещества;  - предотвратяване или намаляване на вредните последици за човешкия живот и здраве, околната среда, културното наследство и стопанската дейност, свързани с вредното въздействие на водите. | Закон за водите (обн. ДВ. бр.67 от 27 юли 1999 г., изм. ДВ. бр.52 от 9 юни 2020г.) | Н/П |
| Гарантирано осигуряване на вода за населението и бизнеса в условията на промени на климата, водещи до засушаване.  Запазване и подобряване на състоянието на повърхностните и подземните води, чрез премахване на заустването на непречистени отпадъчни води, укрепване на системите за мониторинг и плановете за управление на речните басейни като основен инструмент за интегрирано управление.  Подобряване на ефективността при интегрираното управление на водата като стопански ресурс чрез укрепване на институционалната рамка, осигуряване на самофинансиране на водния сектор при спазване на принципа „замърсителят плаща“, повишаване на капацитета на всички участници в управлението на водния сектор.  Намаляване на риска от щети при наводнения чрез анализ, актуализация и управление на ПУРН, изпълнение на спешна програма за защита на населението от наводнения, рехабилитация на предпазни диги на р. Дунав, корекции на вътрешни реки, съоръжения за отводняване и ретензионни язовири. | Национална стратегия за управление и развитие на водния сектор в Република България | 2021  2037 |
| Управление и намаляване на дифузните източници на замърсяване, включително атмосферните отлагания на замърсители. | Морска стратегия на Р България 2016 – 2021 г. | 2021 |
| **Почви и земеползване** |
| Предотвратяване увреждането на почвите и нарушаването на техните функции, трайно запазване на функциите на почвите и възстановяване на нарушените функции на почвите. | Закон за почвите (обн. ДВ. бр.89 от 6 ноември 2007г., изм. и доп. ДВ. бр.98 от 27 ноември 2018г.) | Н/П |
| Екологични щети върху почвите са тези щети, които създават значителен риск за човешкото здраве в резултат на замърсяване чрез пряко или непряко въвеждане във, върху или под почвата на вещества, смеси, организми или микроорганизми. Отговорността при предотвратяване и отстраняване на екологичните щети се извършва при спазване на принципа „замърсителят плаща“ и на принципа на устойчивото развитие. | Закон за предотвратяване и отстраняване на екологични щети (обн. ДВ. бр.43 от 29 април 2008 г., изм. и доп. ДВ. бр.96 от 10 ноември 2020 г.) | Н/П |
| Забрана за употреба на пестициди, минерални, листоподхранващи и микроторове, както и на биологично активни вещества, които не са получили биологична и токсикологична регистрация от специализираните комисии и съвети към Министерството на земеделието, храните и горите, Министерството на здравеопазването и Министерството на околната среда и водите. | Закон за опазване на земеделските земи (обн. ДВ. бр.35 от 24 април 1996г., доп. ДВ. бр.21 от 12 март 2021г.) | Н/П |
| Употреба на продуктите за растителна защита. | Закон за защита на растенията (обн. ДВ. бр.61 от 25 юли 2014г., изм. и доп. ДВ. бр.65 от 21 юли 2020г.) | Н/П |
| Устойчиво ползване на почвите, осигуряващо съхраняване функциите на почвата, висока продуктивност, поддържане на екосистемната цялост, а където е необходимо, предотвратяване на вредното въздействие върху почвите:  - Подобряване на административния капацитет, правните инструменти по прилагане на екологичното законодателство и информационната обезпеченост с цел устойчиво управление на почвите;  - Предотвратяване възникване на деградационни процеси, възстановяване и съхраняване функциите на почвите;  - Устойчиво управление на почвите като природен ресурс и екологосъобразно земеползване;  - Ангажиране на обществеността в процесите по управление, устойчиво ползване и опазване на почвите. | Националната програма за опазване, устойчиво ползване  и възстановяване функциите на почвите (2020 – 2030 г.) | 2030 |
| **Морска среда** |
| *Състояние на морските екосистеми* | Морска стратегия на Република България2016 – 2021 г. | 2021 г. |
| Мярка № 10 Разработване на многогодишни планове за управление на целеви групи видове риби |
| Мярка № 12 Определяне на времево-пространствени забрани и зони, затворени за риболов |
| Мярка № 13 Опазване на мигриращия вид Средиземноморски буревестник (Puffinus yelkouan) и Средния (качулат) корморан (Phalacrocorax aristotelis) в крайбрежните, териториални води и ИИЗ на Черноморските държави |
| Мярка № 14 Изготвяне/актуализиране на планове за управление на защитени зони и територии, като се имат предвид изискванията на Рамковата Директива за Морска стратегия 2008/56/ЕО, включително определените национални и общи (съгласувани) с Румъния цели за постигане на добро състояние на морската околна среда |
| Мярка № 15 Създаване на синхронизирани и представителни мрежи от морски защитени зони в Р България и Румъния, както и на планове за управлението им. Увеличаване на площта на защитените територии, обявени по реда на Закона за защитените територии в морската среда. Подобрен контрол на регламентираните дейности в защитените зони и защитените територии. |
| *Фактори на натиск и въздействие* |
| Мярка № 1 Управление и намаляване на дифузните източници на замърсяване, включително атмосферните отлагания на замърсители |
| Мярка № 3 Приемане и прилагане на Регионален план за действие за Черно море по отношение на морските отпадъци |
| Мярка № 4 Подобряване на управлението на отпадъците, генерирани от кораби |
| Мярка № 5 Координирано организиране/подкрепа на провеждането на годишни кампании за повишаване на осведомеността на бизнес сектора (търговци, плажни концесионери, потребители на плажни услуги, рибари и т.н.) и обществеността (туристи, студенти, деца и т.н.), по отношение на последствията върху морската околна среда, причинени от морските отпадъци, както и необходимостта от тяхното рециклиране |
| Мярка № 8 Провеждане на дългосрочни наблюдения на въздействията в зоните, разрешени за тралиране с бийм трал. При необходимост, промяна на границите на тези зони и на изискванията за експлоатация. |
| Мярка № 11 Подобряване на контрола по отношение на хрилните мрежи за калкан |
| Мярка № 16 Разработване и прилагане на общ план за действие за ранно откриване, и смекчаване, и оценка на въздействието на неместни видове |
| Мярка № 20 Преразглеждане на зоните за драгиране и депониране на драгажни маси (изследване на пригодността на съществуващите места за депониране на драгажни маси и предложения за нови). |
| Мярка № 22 Ограничаване на генерирането на подводен шум в морската среда от офшорните инсталации (платформи) |
| *Устойчиво използване на моретата* |
| Мярка № 2 Въвеждане на Еко-етикетиране (базирано на съществуващи релевантни еко - етикети), свързани с дейности по отглеждане на аквакултури |
| Мярка № 6 Образователни кампании на лицата, извършващи стопански риболов в Черно море по отношение на ефективното използване на риболовни техники и оборудване, щадящи околната среда |
| Мярка № 7 Стимулиране на щадящи околната среда практики за риболовни кораби, извършващи дребно-мащабен риболов |
| Мярка № 9 Промотиране и стимулиране (включително и финансово) на незастрашаващи околната среда, методи за събиране на рапан (Rapana) и черупкови |
| Мярка № 19 Развитие на нетрадиционни за България и/или иновативни технологии за производство на морски аквакултури или за добив на стопански ценни видове |
| **Климат и енергия** |
| *Противодействие на климатичните промени* |  |  |
| Предприемане на национални мерки и въвеждането на европейски и международни механизми да гарантира намаляване на емисиите на парникови газове като основен елемент в политиката по ограничаване изменението на климата и да осигури дългосрочното планиране на мерките за адаптация към климатичните промени. | Закон за ограничаване изменението на климата (обн. ДВ. бр.22 от 11 март 2014г., изм. и доп. ДВ. бр.25 от 20 март 2020г.) | Н/П |
| Намаляване на емисиите ПГ:  - от сектор Енергетика с 27,7% до 2020 г. и 68% до 2030 г. спрямо 2005 г.  - от сектор „Бит и услуги“ с 295 190 т. CO2 екв. към 2016 г. и 555 800 СО2 екв. към 2020 г.  - от сектор „Промишленост“ с 751 841 t CO2 екв./година  - от сектор „Отпадъци“ с 1 489 934 t CO2 екв./година  - от сектор „Селско стопанство“ с 3 759 t CO2 екв./година  - от сектор „Земеползване, промяна в земеползването и горско стопанство“ с 10 128 t CO2 екв./година  - от сектор „Транспорт“ с 730 459 t CO2 екв./година. | Трети национален план за действие по изменение на климата 2013 – 2020 г.  Енергийна стратегия на Р България | 2020/2030  2020  2020  2020  2020  2020  2020 |
| Принос на България за изпълнение на общата европейска енергийна политика, вкл.:   * Намаляване на първичното енергийно потребление в сравнение с базовата прогноза PRIMES 2007 – 27,89%; * Намаляване на крайното енергийно потребление в сравнение с базовата прогноза PRIMES 2007 – 31,67%; * 27,09% дял на енергията от ВЕИ в брутното крайно потребление на енергия; * Най-малко 15% междусистемна електроенергийна свързаност. | Интегриран план в областта на енергетиката и климата на Република България 2021 – 2030 г. (Протокол № 8 на Министерския съвет от 27.02.2020 г. ) | 2030 |
| *Адаптация към климатичните промени* |  |  |
| Да се развие най-високото възможно ниво на устойчивост на страната срещу изменението на климата като се вземат всички необходими и изпълними мерки и по този начин се гарантира безпрепятствено функциониране на икономическите сектори на страната, защита на здравето и благосъстоянието на населението и опазване на природните богатства. | Национална стратегия за адаптация към изменението на климата и План за действие | 2030 |
| **Въздух** |
| Защита здравето на хората и на тяхното потомство, животните и растенията, техните съобщества и местообитания, природните и културните ценности от вредни въздействия, както и предотвратяване настъпването на опасности и щети за обществото при изменение в качеството на атмосферния въздух в резултат на различни дейности. | Закон за качеството на атмосферния въздух (обн. ДВ. бр.45 от 28 май 1996 г., изм. и доп. ДВ. бр.81 от 15 октомври 2019 г.) | Н/П |
| Стандартите за качеството на атмосферния въздух, определени в директивите за качеството на атмосферния въздух за приземен озон, прахови частици, азотни оксиди, опасни тежки метали и редица други замърсители. | Закона за чистотата на атмосферния въздух  Наредба № 11 от 14 май 2007 г. за норми за арсен, кадмий, никел и полициклични ароматни въглеводороди в атмосферния въздух  Наредба № 12 от 15 юли 2010 г. – за норми за серен диоксид, азотен диоксид, фини прахови частици, олово, бензен, въглероден оксид и озон в атмосферния въздух  Национална програма за подобряване качеството на атмосферния въздух 2018-2024г. | Н/П |
| Национални цели за намаляване на емисиите | Национална програма за контрол на замърсяването на въздуха 2020 - 2030 | 2030 |
| **Отпадъци и материални ресурси** |
| *Ресурсна ефективност* |  |  |
| Намаляването на ресурсната интензивност на икономиката на страната и увеличаване ефективността на използваните материали:  - Дял на кръговото (вторичното) използване на материалите в икономиката – 11,7 %  - Индекс за екологични иновации – 83  - Генерирани отпадъци, на единица БВП, кг/1 000 евро | Националната програма за развитие БЪЛГАРИЯ 2030 (НПР 2030), Приоритет „Кръгова и нисковъглеродна икономика“ | 2030 |
| *Образуване и управление на отпадъците* |  |  |
| Подготовка за повторна употреба и рециклиране на отпадъчни материали, включващи хартия и картон, метал, пластмаса и стъкло от домакинствата и подобни отпадъци от други източници на:  - не по-малко от 50 на сто от общото тегло на тези отпадъци до 2020 г.  - най-малко до 55 на сто от общото тегло на тези отпадъци до 2025 г.  - най-малко до 60 на сто от общото тегло на тези отпадъци до 2030 г.  - най-малко до 65 на сто от общото тегло на тези отпадъци до 2035 г. | Закон за управление на отпадъците (обн. ДВ. бр.53 от 13 юли 2012 г., изм. и доп. ДВ. бр.19 от 5 март 2021 г.) | 2020/ 2025/ 2030/ 2035 |
| Ограничаване на количеството депонирани биоразградими битови отпадъци до 35 на сто от общото количество на същите отпадъци, образувани в Република България през 1995 г. до 2020 г. | Закон за управление на отпадъците (обн. ДВ. бр.53 от 13 юли 2012 г., изм. и доп. ДВ. бр.19 от 5 март 2021 г.) | 2020 |
| Намаляване на количеството на депонираните битови отпадъци до 10 на сто или по-малко от общото количество образувани битови отпадъци (по тегло) до 2035 г. | Закон за управление на отпадъците (обн. ДВ. бр.53 от 13 юли 2012 г., изм. и доп. ДВ. бр.19 от 5 март 2021 г.) | 2035 |
| Подобряване прилагането на йерархията на управление на отпадъците във всички процеси и нива чрез:  - предотвратяване образуването на отпадъци и насърчаване на повторното им използване;  - увеличаване на количествата на рециклираните и оползотворени отпадъци;  - намаляване на количествата и на риска от депонираните битови отпадъци. | Национален план за управление на отпадъците 2021 – 2028 (проект) | 2028 |
| Рециклиране на отпадъци от опаковки – 70% до 2030 г. Целта се постига поетапно, както следва:  1. от 1 януари 2021 г. до 31 декември 2021 г. - най-малко 61 на сто от отпадъците от опаковки се рециклират:  а) 30 на сто от теглото на образуваните през същия период отпадъци от опаковки от пластмаса се рециклират;  б) 62 на сто от теглото на образуваните през същия период отпадъци от опаковки от стъкло се рециклират;  в) 64 на сто от теглото на образуваните през същия период отпадъци от опаковки от хартия и картон се рециклират;  г) 52 на сто от теглото на образуваните през същия период отпадъци от опаковки от черни метали се рециклират;  д) 10 на сто от теглото на образуваните през същия период отпадъци от опаковки от алуминий се рециклират;  е) 17 на сто от теглото на образуваните през същия период отпадъци от опаковки от дърво се рециклират;  2. от 1 януари 2022 г. до 31 декември 2022 г. - най-малко 62 на сто от отпадъците от опаковки се рециклират:  а) 35 на сто от теглото на образуваните през същия период отпадъци от опаковки от пластмаса се рециклират;  б) 64 на сто от теглото на образуваните през същия период отпадъци от опаковки от стъкло се рециклират;  в) 68 на сто от теглото на образуваните през същия период отпадъци от опаковки от хартия и картон се рециклират;  г) 55 на сто от теглото на образуваните през същия период отпадъци от опаковки от черни метали се рециклират;  д) 20 на сто от теглото на образуваните през същия период отпадъци от опаковки от алуминий се рециклират;  е) 19 на сто от теглото на образуваните през същия период отпадъци от опаковки от дърво се рециклират;  3. от 1 януари 2023 г. до 31 декември 2023 г. най-малко 63 на сто от отпадъците от опаковки се рециклират:  а) 40 на сто от теглото на образуваните през същия период отпадъци от опаковки от пластмаса се рециклират;  б) 66 на сто от теглото на образуваните през същия период отпадъци от опаковки от стъкло се рециклират;  в) 70 на сто от теглото на образуваните през същия период отпадъци от опаковки от хартия и картон се рециклират;  г) 60 на сто от теглото на образуваните през същия период отпадъци от опаковки от черни метали се рециклират;  д) 30 на сто от теглото на образуваните през същия период отпадъци от опаковки от алуминий се рециклират;  е) 21 на сто от теглото на образуваните през същия период отпадъци от опаковки от дърво се рециклират;  4. от 1 януари 2024 г. до 31 декември 2024 г. най-малко 64 на сто от отпадъците от опаковки се рециклират:  а) 45 на сто от теглото на образуваните през същия период отпадъци от опаковки от пластмаса се рециклират;  б) 68 на сто от теглото на образуваните през същия период отпадъци от опаковки от стъкло се рециклират;  в) 72 на сто от теглото на образуваните през същия период отпадъци от опаковки от хартия и картон се рециклират;  г) 65 на сто от теглото на образуваните през същия период отпадъци от опаковки от черни метали се рециклират;  д) 40 на сто от теглото на образуваните през същия период отпадъци от опаковки от алуминий се рециклират;  е) 23 на сто от теглото на образуваните през същия период отпадъци от опаковки от дърво се рециклират;  5. от 1 януари 2025 г. до 31 декември 2025 г. най-малко 65 на сто от отпадъците от опаковки се рециклират:  а) 50 на сто от теглото на образуваните през същия период отпадъци от опаковки от пластмаса се рециклират;  б) 70 на сто от теглото на образуваните през същия период отпадъци от опаковки от стъкло се рециклират;  в) 75 на сто от теглото на образуваните през същия период отпадъци от опаковки от хартия и картон се рециклират;  г) 70 на сто от теглото на образуваните през същия период отпадъци от опаковки от черни метали се рециклират;  д) 50 на сто от теглото на образуваните през същия период отпадъци от опаковки от алуминий се рециклират;  е) 25 на сто от теглото на образуваните през същия период отпадъци от опаковки от дърво се рециклират;  6. от 1 януари 2026 г. до 31 декември 2026 г. най-малко 66 на сто от отпадъците от опаковки се рециклират:  а) 51 на сто от теглото на образуваните през същия период отпадъци от опаковки от пластмаса се рециклират;  б) 71 на сто от теглото на образуваните през същия период отпадъци от опаковки от стъкло се рециклират;  в) 77 на сто от теглото на образуваните през същия период отпадъци от опаковки от хартия и картон се рециклират;  г) 72 на сто от теглото на образуваните през същия период отпадъци от опаковки от черни метали се рециклират;  д) 52 на сто от теглото на образуваните през същия период отпадъци от опаковки от алуминий се рециклират;  е) 26 на сто от теглото на образуваните през същия период отпадъци от опаковки от дърво се рециклират;  7. от 1 януари 2027 г. до 31 декември 2027 г. най-малко 67 на сто от отпадъците от опаковки се рециклират:  а) 52 на сто от теглото на образуваните през същия период отпадъци от опаковки от пластмаса се рециклират;  б) 72 на сто от теглото на образуваните през същия период отпадъци от опаковки от стъкло се рециклират;  в) 79 на сто от теглото на образуваните през същия период отпадъци от опаковки от хартия и картон се рециклират;  г) 74 на сто от теглото на образуваните през същия период отпадъци от опаковки от черни метали се рециклират;  д) 54 на сто от теглото на образуваните през същия период отпадъци от опаковки от алуминий се рециклират;  е) 27 на сто от теглото на образуваните през същия период отпадъци от опаковки от дърво се рециклират;  8. от 1 януари 2028 г. до 31 декември 2028 г. най-малко 68 на сто от отпадъците от опаковки се рециклират:  а) 53 на сто от теглото на образуваните през същия период отпадъци от опаковки от пластмаса се рециклират;  б) 73 на сто от теглото на образуваните през същия период отпадъци от опаковки от стъкло се рециклират;  в) 81 на сто от теглото на образуваните през същия период отпадъци от опаковки от хартия и картон се рециклират;  г) 76 на сто от теглото на образуваните през същия период отпадъци от опаковки от черни метали се рециклират;  д) 56 на сто от теглото на образуваните през същия период отпадъци от опаковки от алуминий се рециклират;  е) 28 на сто от теглото на образуваните през същия период отпадъци от опаковки от дърво се рециклират;  9. от 1 януари 2029 г. до 31 декември 2029 г. най-малко 69 на сто от отпадъците от опаковки се рециклират:  а) 54 на сто от теглото на образуваните през същия период отпадъци от опаковки от пластмаса се рециклират;  б) 74 на сто от теглото на образуваните през същия период отпадъци от опаковки от стъкло се рециклират;  в) 83 на сто от теглото на образуваните през същия период отпадъци от опаковки от хартия и картон се рециклират;  г) 78 на сто от теглото на образуваните през същия период отпадъци от опаковки от черни метали се рециклират;  д) 58 на сто от теглото на образуваните през същия период отпадъци от опаковки от алуминий се рециклират;  е) 29 на сто от теглото на образуваните през същия период отпадъци от опаковки от дърво се рециклират;  10. от 1 януари 2030 г. до 31 декември 2030 г. най-малко 70 на сто от отпадъците от опаковки се рециклират:  а) 55 на сто от теглото на образуваните през същия период отпадъци от опаковки от пластмаса се рециклират;  б) 75 на сто от теглото на образуваните през същия период отпадъци от опаковки от стъкло се рециклират;  в) 85 на сто от теглото на образуваните през същия период отпадъци от опаковки от хартия и картон се рециклират;  г) 80 на сто от теглото на образуваните през същия период отпадъци от опаковки от черни метали се рециклират;  д) 60 на сто от теглото на образуваните през същия период отпадъци от опаковки от алуминий се рециклират;  е) 30 на сто от теглото на образуваните през същия период отпадъци от опаковки от дърво се рециклират. | Националната програма за развитие БЪЛГАРИЯ 2030 (НПР 2030), Приоритет „Кръгова и нисковъглеродна икономика“  Наредба за опаковките и отпадъците от опаковки, приета с ПМС 271/ 30.10.2012, изм. и доп. ДВ. бр.2 от 8 Януари 2021г. | 2030 |
| Повторна употреба, оползотворяване и рециклиране на ИУМПС (ежегодно):  - ниво на повторна употреба и оползотворяване, не по-ниско от 96 на сто от теглото на всяко ИУМПС категория L, М1 и N1;  - ниво на повторна употреба и рециклиране, не по-ниско от 85 на сто от теглото на всяко ИУМПС категория L, М1 и N1  - ниво на повторна употреба и оползотворяване не по-ниско от 96 на сто от теглото на всяко ИУМПС категория М2, М3, N2 и N3  - ниво на повторна употреба и рециклиране не по-ниско от 90 на сто от теглото на всяко ИУМПС категория М2, М3  - ниво на повторна употреба и рециклиране не по-ниско от 94 на сто от теглото на всяко ИУМПС категория N2, N3 и G | Наредба за излезлите от употреба моторни превозни средства, приета с ПМС №11/ 15.01.2013 г., изм. и доп. бр. 2 от 8.01.2021 г. | Ежегодно |
| Разделно събиране на ИУЕОО:  Разделно събрано мин. 65% от средното тегло на пуснатото на пазара ЕЕО през предходните три години | Наредба за излязлото от употреба електрическо и електронно оборудване, приета с ПМС №256/13.11.2013 г., изм. и доп. ДВ. бр.2 от 8 януари 2021 г. | Ежегодно |
| Отпадъци от отработени масла:  Оползотворяване на мин. 40% от количеството масла, пуснати на пазара през съответната година | Наредба за отработените масла и отпадъчните нефтопродукти, приета с ПМС №352/ 27.12.2012 г., изм. и доп. ДВ. бр.2 от 8 януари 2021 г. | Ежегодно |
| Отпадъци от портативни батерии и акумулатори:  Разделно събрани мин. 45% от пуснатите на пазара ПБА с изключение на ПБА, които са били пуснати на пазара, но са изнесени или изпратени от територията на страната | Наредба за батерии и акумулатори и за негодни за употреба батерии и акумулатори, приета с ПМС № 351/ 27.12.2012 г., доп. ДВ, бр. 2 от 8.01.2021 г. | Ежегодно |
| Отпадъци от индустриални батерии и акумулатори:  Разделно събрани мин. 25% от пуснатите на пазара индустриални батерии и акумулатори | Наредба за батерии и акумулатори и за негодни за употреба батерии и акумулатори, приета с ПМС № 351/ 27.12.2012 г., доп. ДВ, бр. 2 от 8.01.2021 г. | Ежегодно |
| Отпадъци от автомобилни батерии и акумулатори:  Разделно събрани 100% от пуснатите на пазара автомобилни батерии и акумулатори | Наредба за батерии и акумулатори и за негодни за употреба батерии и акумулатори, приета с ПМС № 351/ 27.12.2012 г., доп. ДВ, бр. 2 от 8.01.2021 г. | Ежегодно |
| Дял на обезвредените (в т.ч. депонирани) от предадените за третиране отпадъци – 35% | Националната програма за развитие БЪЛГАРИЯ 2030 (НПР 2030), Приоритет „Кръгова и нисковъглеродна икономика“ | 2030 |
| **Химическо замърсяване** |
| Защита на човешкото здраве и околната среда чрез ограничаване на химическите вещества, ограничаване на употребата на опасни вещества, химични вещества и смеси, които са прекурсори на взривни вещества. | Закон за защита от вредното въздействие на химичните вещества и смеси (обн. ДВ. бр.10 от 4 февруари 2000г., изм. и доп. ДВ. бр.53 от 26 юни 2018г.) | Н/П |
| **Шум** |
| Създаване на здравословни условия на живот на населението и опазване на околната среда от шум, чрез разработването и прилагането на интегриран подход и мерки за неговото избягване, предотвратяване или намаляване. | Закон за защита от шума в околната среда *(о*бн. ДВ. бр.74 от 13 септември 2005 г., изм. и доп. ДВ. бр.101 от 27 ноември 2020 г.*)* | Н/П |
| Гранични стойности на показателите за шум. | Наредба №6 от 26.06.2006 г. за показателите за шум в околната среда, отчитащи степента на дискомфорт (обн. ДВ. бр.58 от 18 юли 2006 г., **изм. и доп. ДВ. бр.26 от 29 март 2019 г.)** | Н/П |
| **Индустриално замърсяване** |
| Предотвратяване на големи аварии.  Комплексни разрешителни.  Доброволни екологични инструменти - EMAS и екомаркировката на ЕС. | Закон за опазване на околната среда (обн. ДВ. бр.91 от 25 септември 2002г., изм. ДВ. бр.21 от 12 март 2021г.)  Закон за предотвратяване и отстраняване на екологични щети (обн. ДВ. бр.43 от 29 април 2008 г., изм. и доп. ДВ. бр.96 от 10 ноември 2020 г.) | Н/П |
| Програми за отстраняване на минали екологични щети, причинени до момента на приватизация. | Закон за опазване на околната среда (обн. ДВ. бр.91 от 25 септември 2002г., изм. ДВ. бр.21 от 12 март 2021г.) | 2025 |

## Анализ на силните и слабите страни на управлението на политиките за околна среда

Обхват на анлиза на силните страни

**национални политики по ОС**

**законодателство**

**институционална рамка**

**капацитет за управление**

**финансиране на**

**политиките**

Обхват на анлиза на слабите страни

**национални политики по ОС**

**законодателство**

**институционална рамка**

**капацитет за управление**

**финансиране на**

**политиките**

Обхват на анлиза на заплахите

Обхват на анлиза на възможностите

**външна социално –**

**икономическа среда**

**институционална среда**

**глобални заплахи**

**възможности на**

**външната среда**

**възможности за развитие**

**и изграждане на капацитет**

|  |  |
| --- | --- |
| **Силни страни** | **Стратегическата, законодателна и правна рамка осигурява добра основа за управление на политиките по околна среда.**  **България разработва и утвърждава стратегически и нормативни документи във всички ключови за управлението на околната среда сектори.**  **Развита и с утвърдени компетенции институционална среда за управление на различните аспекти на околната среда.**  **Разработени и утвърдени методики и указания за стратегическо планиране на всички нива и аспекти на управление на околната среда.**  **Националното законодателство транспонира европейските регулации.**  **Непрекъснат процес на развитие и надграждане на Националната система за мониторинг и докладване.**  **Приходите от екологични данъци и такси са над средните за ЕС.**  **Интензивност на инвестициите в изграждане на екологична инфраструктура, разходи за поддръжка и екологични мероприятия.**    **Наличие на добри практики за стимулиране на промяна на потребителските модели – екологична компонента при определяне на данъка върху превозните средства, механизми за стимулиране на екологични превозни средства.**  **Разработени указания, наръчници и ръководства за прилагане на „зелени“ обществени поръчки.**  **Целите по опазване и устойчиво управление на околната среда са интегрирани в различни финансови инструменти и програми.**  **Регулярно оповестяване и публикуване на информация, свързана с нормативни и подзаконови актове, отчети и доклади, свързани с околната среда, публични регистри.**  **Наличие на утвърден механизъм за обществени консултации и достъп до информация (**[**www.strategy.bg**](http://www.strategy.bg)**).**  **Осигурен достъп до финансиране на предприятията за инвестиции в иновации, технологична модернизация и енергийна ефективност.** |
| **Слаби страни** | **Нормативни и процедурни тежести водят до частично забавяне в транспонирането на европейски регулации и концепции за устойчиво управление на аспектите на околната среда.**  **Националното законодателство функционира при липса на основополагаща стратегия за опазване и управление на околната среда и устойчиво развитие.**  **Необходимост от осигуряване на административен и капацитет за управление на регионално ниво, свързан с прилагането на екосистемния подход.**  **Липсва единна институционална координация на изпълнението на Целите за устойчиво развитие (Дневен ред 2030).**  **За част от актуалните стратегически и програмни документи не са определени конкретни количествени и качествени индикатори, които да измерват напредъка по постигане на добро екологично състояние.**  **Финансирането на дейностите, свързани с околната среда, са силно зависими от финансирането от ЕСИФ.**  **Слаб интерес към прилагане на финансови инструменти.**  **Недостатъчно реалистична оценка на разходите и източници на финансиране.**  **Бавни темпове на изграждане на критична за опазването на околната среда инфраструктура (отвеждане и третиране на отпадъчни води, третиране на отпадъци).**  **Субсидиите за изкопаеми горива запазват стабилни нива.**  **Слабо ниво на развитие на публичната инфраструктура за зареждане с алтернативни горива.**  **Липса на единна, публично достъпна и интегрирана база данни за напредъка по постигане на основните показатели, свързани с околната среда и прилагане на законодателството в областта на околната среда.**  **Липса на инструменти за предоставяне на информация за достъпа до правосъдие в областта на околната среда.**  **Липса достатъчно добре структурирана и достъпна информация за правните задължения на различните заинтересовани страни в областта на околната среда.**  **Бавни темпове на въвеждане на електронни услуги и цифровизация.** |
| **Възможности** | **Развитие на капацитет за използване на зелени обществени поръчки.**  **Повишаване на степента на интегрираност на политиките и целите за околна среда в секторните политики.**  **Засилване на взаимодействието и координацията между различните институции на различни нива.**  **Децентрализация на компетенции, обвързано с ясно определен мандат, отговорности и правомощия на отговорните институции.**  **Европейските структурни и инвестиционни фондове са възможност от ключово значение за въвеждане и утвърждаване на практики за устойчиво управление на околната среда и ресурсно ефективна икономика.**  **Прилагане на инструмента Анализ „Разходи и ползи“ за реалистична прогноза на необходимите разходи за целия жизнен цикъл на планираните мерки и интервенции.**  **Прилагане на програми за стимулиране на приложни изследвания в областта на околната среда и сътрудничество между наука и бизнес за разработване на специфични за местния контекст решения.**  **Разработване на дигитални инструменти за информация и база данни за основни аспекти и показатели за екологичното състояние на околната среда.**  **Диверсифициране на източниците на финансиране на дейности в областта на устойчивото развитие.**  **Въвеждане на икономически инструменти за ангажиране на бизнеса в изпълнението на целите по околна среда.**  **Стимулиране на приложението на европейските системи за управление и одит на околната среда.**  **Разработване и прилагане на инструменти за самофинансиране на определени сектори на околната среда.** |
| **Заплахи** | **Повишаване на уязвимостта на отделни сектори към климатичните промени.**  **Високи разходи за осигуряване прилагането на екологичното законодателство.**  **Недостатъчен финансов капацитет на предприятията за инвестиции в чисти технологии и ресурсна ефективност.**  **Бавен процес на възстановяване на икономиката след кризата, породена от пандемията Covid 19.**  **Намаляване на капацитета за управление, поради недостиг на специалисти в ключови сектори.**  **Недостиг на финансиране в ключови сектори като управление на отпадъци, пречистване на отпадъчни води за агломерации между 2000 и 10 000 е.ж. и под 2 000 е.ж., биологичното разнообразие и др.** |

## Приложения:

### Приложение 1. Национална и международна нормативна рамка

### Приложение 2. Анализ на управлението

### Приложение 3. Анализ на необходимостта и възможностите за нормативни изменения

### Приложение II.1.1. Отпадъци и материални ресурси

### Приложение II.1.2. Изменение на климата

### Приложение II.2.1. Природа и биологично разнообразие

### Приложение II.2.2. Гори

### Приложение II.2.3. Земеползване и състояние на почвите

### Приложение II.3.1. Емисии на вредни вещества и качество на атмосферния въздух

### Приложение II.3.2. Управление на водните ресурси и качество на водите

### Приложение II.3.3. Радиационни характеристики на околната среда

### Приложение II.3.4. Шумово замърсяване

### Приложение II.3.5. Химикали и рискове от промишлени аварии

1. https://ec.europa.eu/info/strategy/international-strategies/sustainable-development-goals/eu-approach-sustainable-development\_bg [↑](#footnote-ref-1)
2. СОМ(2019) 640 final. [↑](#footnote-ref-2)
3. [EUR-Lex - 52019DC0640 - EN - EUR-Lex (europa.eu)](https://eur-lex.europa.eu/legal-content/BG/TXT/?qid=1596443911913&uri=CELEX:52019DC0640#document2) [↑](#footnote-ref-3)
4. [EUR-Lex - 52019DC0640 - EN - EUR-Lex (europa.eu)](https://eur-lex.europa.eu/legal-content/BG/TXT/?qid=1596443911913&uri=CELEX:52019DC0640#document2) [↑](#footnote-ref-4)
5. COM(2018) 773 final. [↑](#footnote-ref-5)
6. СОМ(2020) 80 final. [↑](#footnote-ref-6)
7. COM(2020) 98 final. [↑](#footnote-ref-7)
8. СОМ(2020) 380 final. [↑](#footnote-ref-8)
9. https://ec.europa.eu/bulgaria/news/circular-economy-action-plan-2020\_bg [↑](#footnote-ref-9)
10. https://ec.europa.eu/info/strategy/priorities-2019-2024/european-green-deal/actions-being-taken-eu/farm-fork\_bg [↑](#footnote-ref-10)
11. [↑](#footnote-ref-11)
12. Доклад на Европейската агенция за околна среда: *Европейската околна среда – състояние и перспективи (2020 г.): знания за прехода към устойчива Европа* (2019 г.). [↑](#footnote-ref-12)
13. IPBES (2019): Global assessment report on biodiversity and ecosystem services of the Intergovernmental Science-Policy Platform on Biodiversity and Ecosystem Services. E. S. Brondizio, J. Settele, S. Díaz, and H. T. Ngo (editors). IPBES secretariat, Bonn, Germany [↑](#footnote-ref-13)
14. https://www.ipbes.net/ [↑](#footnote-ref-14)
15. UNEP, https://www.unep.org/ [↑](#footnote-ref-15)
16. https://www.dni.gov/index.php/global-trends-home [↑](#footnote-ref-16)
17. <https://www.oecd.org/environment/indicators-modelling-outlooks/40200582.pdf>, OECD Environmental Outlook to 2030 [↑](#footnote-ref-17)
18. Brazil, Russia, India, Indonesia, China and South Africa (BRIICS) [↑](#footnote-ref-18)
19. ЕАОС, 1999 г. [↑](#footnote-ref-19)
20. Програма за околна среда на ООН, 2007 [↑](#footnote-ref-20)
21. Следващи стъпки към устойчиво европейско бъдеще. Европейски действия за устойчивост, COM(2016) 739, https://eur-lex.europa.eu/legal-content/BG/TXT/PDF/?uri=CELEX:52016DC0739&from=EN [↑](#footnote-ref-21)
22. https://www.moew.government.bg/bg/pochvi/zakonodatelstvo/nacionalno-zakonodatelstvo/ [↑](#footnote-ref-22)
23. https://www.moew.government.bg/bg/otpaduci/zakonodatelstvo/nacionalno-zakonodatelstvo/zakoni/ [↑](#footnote-ref-23)
24. Пак там [↑](#footnote-ref-24)
25. Анализът е базиран на: Национален доклад за състоянието и опазването на околната среда в РБългария за 2018г. (приет от МС на 16.09.2020г., http://eea.government.bg/bg/soer/2018/soer-bg-2018.pdf

    Национален доклад от 2020г. по инвентаризацията на парниковите газове за България 1988-2018г., http://eea.government.bg/bg/dokladi/dokumenti/BG\_NIR\_2020.pdf

    Източник: Л. Събев, Св. Станев, 1959; Ж. Гълъбов, 1982 [↑](#footnote-ref-25)
26. [Climate change, impacts and vulnerability in Europe 2016](https://www.eea.europa.eu/publications/climate-change-impacts-and-vulnerability-2016) [↑](#footnote-ref-26)
27. [European State of the Climate – Summary 2020 (copernicus.eu)](https://climate.copernicus.eu/sites/default/files/2021-04/ESOTC2020_summary.pdf) [↑](#footnote-ref-27)
28. [European State of the Climate – Summary 2020 (copernicus.eu)](https://climate.copernicus.eu/sites/default/files/2021-04/ESOTC2020_summary.pdf) [↑](#footnote-ref-28)
29. Представените климатични сценарии за Република България са разработени в НИМХ в рамките на проекта CECILIA [↑](#footnote-ref-29)
30. Получените резултати са продукт на числена симулация и се основават на определен физико-математически модел на атмосферата и затова могат да се различават от други, използващи различни подходи. [↑](#footnote-ref-30)
31. https://sdgs.un.org/2030agenda [↑](#footnote-ref-31)
32. Секторните доклади са базирани на данните на “Анализ и оценка на риска и уязвимостта на секторите в българската икономика от климатичните промени” (МОСВ 2014 г.). [↑](#footnote-ref-32)
33. Към настоящия момент 44 български общини са се присъединили към Споразумението на кметовете. https://www.sporazumenietonakmetovete.eu/bg/ [↑](#footnote-ref-33)
34. Столична община прие Стратегия за адаптация към климатичните промени, 2016г. https://www.sofia.bg/documents/20182/4083914/ [↑](#footnote-ref-34)
35. https://www.moew.government.bg/bg/nacionalen-plan-za-dejstvie-po-izmenenie-na-klimata/ [↑](#footnote-ref-35)
36. Приложен е модел на ЕАОС от Доклад „Околна среда в Европа – състояние и перспективи 2020г.“SOER 2020, https://www.eea.europa.eu/publications/soer-2020 [↑](#footnote-ref-36)
37. Съобщение на Комисията до Европейския парламент, Съвета, Европейския икономически и социален комитет и Комитета на регионите, Брюксел 20.05.2020 г. [↑](#footnote-ref-37)
38. Междуправителствена платформа за биологично разнообразие и екосистемни услуги (IPBES) (2019 г.), [Резюме, предназначено за създателите на политики, на доклада за глобална оценка на биологичното разнообразие и екосистемните услуги, изготвен от IPBES](https://ipbes.net/global-assessment), стр. 12—13, A.2. [↑](#footnote-ref-38)
39. https://ec.europa.eu/environment/strategy/environment-action-programme-2030\_bg [↑](#footnote-ref-39)
40. Стратегия на ЕС за биологичното разнообразие за 2030 г. Да осигурим полагащото се място на природата в нашия живот, Брюксел, 20.5.2020, COM(2020) 380 final [↑](#footnote-ref-40)
41. https://www.moew.government.bg/bg/priroda/biologichno-raznoobrazie/obsta-informaciya-za-biologichnoto-raznoobrazie/ [↑](#footnote-ref-41)
42. Консултантски услуги по Национална стратегия и План за действие за адаптация към изменението на климата, *Приложение 2:Оценка на сектор „Биологично разнообразие и екосистеми“, МОСВ 2018 г., https://www.moew.government.bg/bg/adaptaciya-kum-izmenenieto-na-klimata-9299/#attached-files* [↑](#footnote-ref-42)
43. <http://ec.europa.eu/environment/nature/pdf/state_of_nature_en.pdf> [↑](#footnote-ref-43)
44. <http://e-ecodb.bas.bg/rdb/bg/> [↑](#footnote-ref-44)
45. РАМКА ЗА ПРИОРИТЕТНИ ДЕЙСТВИЯ (РПД) ЗА НАТУРА 2000 в БЪЛГАРИЯ съгласно член 8 от Директива 92/43/ЕИО на Съвета за опазване на естествените местообитания и на дивата флора и фауна (Директивата за местообитанията), за *многогодишната финансова рамка* за периода 2021—2027 г., Проект [↑](#footnote-ref-45)
46. Разработена в рамките на проект „Методична подкрепа за картиране на екосистемни услуги и биофизична оценка „(MetEcoSMap) [↑](#footnote-ref-46)
47. Чл. 115, ал. 1, т.10 и ал. 2 от ЗБР [↑](#footnote-ref-47)
48. Предварителна оценка на въздействието към ЗИД за ЗБР, Становище на МОСВ, https://www.parliament.bg/bg/parliamentarycommittees/members/2589/standpoint/ID/11363 [↑](#footnote-ref-48)
49. Предварителна оценка на въздействието към ЗИД за ЗБР, Становище на МОСВ, https://www.parliament.bg/bg/parliamentarycommittees/members/2589/standpoint/ID/11363 [↑](#footnote-ref-49)
50. http://ec.europa.eu/agriculture/forest/index\_en.htm [↑](#footnote-ref-50)
51. http://www.natura.org/ [↑](#footnote-ref-51)
52. http://natura2000.eea.europa.eu/ [↑](#footnote-ref-52)
53. http://www.euflegt.efi.int/home/ [↑](#footnote-ref-53)
54. http://eur-lex.europa.eu/legal-content/BG/TXT/?uri=CELEX:32005R2173 [↑](#footnote-ref-54)
55. 9 http://eur-lex.europa.eu/legal-content/BG/TXT/HTML/?uri=CELEX:32008R1024&qid=1406700414105&from=EN [↑](#footnote-ref-55)
56. http://ec.europa.eu/environment/forests/timber\_regulation.htm [↑](#footnote-ref-56)
57. http://ec.europa.eu/environment/water/water-framework/index\_en.html [↑](#footnote-ref-57)
58. Вж. Зелена книга относно опазването на горите и информацията за горите в ЕС: подготвяне на горите за изменението на климата (COM(2010)66) [↑](#footnote-ref-58)
59. http://ec.europa.eu/agriculture/fore/forestry\_strategy\_en.htm [↑](#footnote-ref-59)
60. Съобщение на Комиията до Европейския парламент, Съвета, Европейския икономически и социален комитет и Комитета на регионите COM(2013) 659, Нова стратегия на ЕС за горите: за горите и сектора на горското стопанство [↑](#footnote-ref-60)
61. Вж. раздел 2.2.8. [↑](#footnote-ref-61)
62. https://www.mzh.government.bg/bg/politiki-i-programi/politiki-i-strategii/nacionalna-strategiya-za-razvitie-na-gorskiya-sektor-v-republika/ [↑](#footnote-ref-62)
63. ()<https://unfccc.int/files/national_reports/annex_i_natcom/submitted_natcom/application/pdf/0917254_bulgaria-nc7-br3-1-vii_nc_bulgaria_2018.pdf>. [↑](#footnote-ref-63)
64. Цели за устойчиво развитие на ООН [↑](#footnote-ref-64)
65. Ратифицирана с Указ № 332 от 19.02.1981 г. на Държавния съвет на НРБ – ДВ, бр. 16 от 24.02.1981 г, обн., ДВ, бр. 45 от 16.05.2003 г., в сила за Република България от 16.03.1983г.)<http://www.unece.org/env/lrtap/> [↑](#footnote-ref-65)
66. https://www.moew.government.bg/bg/vuzduh/zakonodatelstvo/protokoli-i-konvencii/ [↑](#footnote-ref-66)
67. https://sdgs.un.org/2030agenda [↑](#footnote-ref-67)
68. [Environment Action Programme - European Commission (europa.eu)](https://ec.europa.eu/environment/action-programme/index.htm) [↑](#footnote-ref-68)
69. https://ec.europa.eu/commission/presscorner/detail/bg/ip\_21\_2345 [↑](#footnote-ref-69)
70. Съобщение на Комисията до Европейския Парламент, Съвета, Европейския Икономически и Социален Комитет и Комитета На Регионите, „Европа, която закриля: чист въздух за всички“, COM(2018) 330 final [↑](#footnote-ref-70)
71. Директиви 2004/107/ЕО и 2008/50/ЕО. [↑](#footnote-ref-71)
72. Директива (ЕС) 2016/2284 на Европейския парламент и на Съвета от 14 декември 2016 година за намаляване на националните емисии на някои атмосферни замърсители, за изменение на Директива 2003/35/ЕО и за отмяна на Директива 2001/81/ЕО за най-важните трансгранични замърсители на въздуха: серен диоксид, азотни оксиди, амоняк, неметанови летливи органични съединения и фини прахови частици (ФПЧ2.5) [↑](#footnote-ref-72)
73. Директива 2010/75/ЕС на Европейския парламент и на Съвета от 24 ноември 2010 година относно емисиите от промишлеността (комплексно предотвратяване и контрол на замърсяването). [↑](#footnote-ref-73)
74. Директива 2010/75/ЕС на Европейския парламент и на Съвета от 24 ноември 2010 година относно емисиите от промишлеността (комплексно предотвратяване и контрол на замърсяването).и Директива (ЕС) 2015/2193 на Европейския парламент и на Съвета от 25 ноември 2015 година за ограничаване на емисиите във въздуха на определени замърсители, изпускани от средни горивни инсталации [↑](#footnote-ref-74)
75. Регламент (ЕО) № 443/2009 за определяне на стандарти за емисиите от нови леки пътнически автомобили и Регламент (ЕО) № 510/2011 за определяне на стандарти за емисиите на CO2 от нови леки търговски превозни средства и регламенти относно емисиите на CO2 от нови автомобили и лекотоварни превозни средства. [↑](#footnote-ref-75)
76. Директива 98/70/ЕО на Европейския парламент и на Съвета от 13 октомври 1998 година относно качеството на бензиновите и дизеловите горива и за изменение на Директива 93/12/ЕИО на Съвета. [↑](#footnote-ref-76)
77. Директива 2009/125/ЕО на Европейския парламент и на Съветаот 21 октомври 2009 годиназа създаване на рамка за определяне на изискванията за екодизайн към продукти, свързани с енергопотреблението [↑](#footnote-ref-77)
78. Наредба № 6 от 7 октомври 2019 г. на министъра на земеделието, храните и горите за изискванията и контрола върху дървесината, която се използва за битово отопление; Наредба за изискванията за качеството на твърдите горива, използвани за битово отопление, условията, реда и начина за техния контрол (ПМС № 22/17.02.2020 г.) [↑](#footnote-ref-78)
79. Европейска сметна палата, Специален доклад „Замърсяване на въздуха – здравето ни все още не е достатъчно защитено“, 2018, https://www.eca.europa.eu/Lists/ECADocuments/SR18\_23/SR\_AIR\_QUALITY\_BG.pdf [↑](#footnote-ref-79)
80. Интегриран проект „Българските общини работят заедно за подобряване на качеството на атмосферния въздух” LIFE17 IPE/BG/000012 - LIFE IP CLEAN AIR по Програма LIFE на Европейския съюз. Проектът се изпълнява от Столична община в партньорство с общините Бургас, Монтана, Русе, Велико Търново и Стара Загора и клуб "Икономика 2000", в качеството им на асоцииране бенефициенти. [↑](#footnote-ref-80)
81. <https://wabd.bg/docs/plans/purb1621/01_Razdel_1_Harakteristiki_ZBR.pdf>, стр. 13 [↑](#footnote-ref-81)
82. Ратифицирана със закон, приет от 37-о Народно събрание на 14.09.1995 г. - ДВ, бр. 86 от 1995 г. В сила за Република България от 24.10.1996 г. Издадена от Комитета за използване на атомната енергия за мирни цели, обн., ДВ, бр. 93 от 1.11.1996 г [↑](#footnote-ref-82)
83. [International Atomic Energy Agency | Atoms for Peace and Development (iaea.org)](https://www.iaea.org/) [↑](#footnote-ref-83)
84. [Консолидиран текст на Договора за създаване на Европейската общност за атомна енергия (bnra.bg)](http://www.bnra.bg/bg/documents/euroleg/euratom.pdf) [↑](#footnote-ref-84)
85. СОМ(2018) 321 final. [↑](#footnote-ref-85)
86. [EUR-Lex - 52018PC0462 - EN - EUR-Lex (europa.eu)](https://eur-lex.europa.eu/legal-content/BG/TXT/?uri=CELEX:52018PC0462) [↑](#footnote-ref-86)
87. https://sdgs.un.org/2030agenda [↑](#footnote-ref-87)
88. [EUR-Lex - 32002L0049 - EN - EUR-Lex (europa.eu)](https://eur-lex.europa.eu/legal-content/BG/ALL/?uri=celex%3A32002L0049) [↑](#footnote-ref-88)
89. [Environment Action Programme - European Commission (europa.eu)](https://ec.europa.eu/environment/action-programme/) [↑](#footnote-ref-89)
90. [Environmental noise in Europe — 2020 — European Environment Agency (europa.eu)](https://www.eea.europa.eu/publications/environmental-noise-in-europe) [↑](#footnote-ref-90)
91. https://www.eea.europa.eu/themes/human/noise/noise-fact-sheets/noise-country-fact-sheets-2019/bulgaria [↑](#footnote-ref-91)
92. Брюксел, 14.10.2020, COM 2020, 667 final [↑](#footnote-ref-92)
93. [COM(2001) 88](https://eur-lex.europa.eu/legal-content/BG/ALL/?uri=CELEX%3A52001DC0088). [↑](#footnote-ref-93)
94. [Директива 2012/19/ЕC на Европейския парламент и на Съвета от 4 юли 2012 година относно отпадъци от електрическо и електронно оборудване (ОЕЕО)](http://eur-lex.europa.eu/LexUriServ/LexUriServ.do?uri=OJ:L:2012:197:0038:0071:BG:PDF) [↑](#footnote-ref-94)
95. COM(2018) 116 [↑](#footnote-ref-95)
96. Стратегия за устойчивост в областта на химикалите [↑](#footnote-ref-96)